America ge High School ehggai anekkaaves badeege hamaa eh dhee3dharivaraku maraalaifi - One Online\nމިޝިގަންގެ އޮކްސްފޯޑް ހައިސްކޫލްގައި ދިން ހަމަލާއާއި ގުޅޭ ---\nއެމެރިކާގެ ހައި ސުކޫލެއްގައި އަނެއްކާވެސް ބަޑީގެ ހަމަލާއެއް ދީ ދަރިވަރުންތަކެއް މަރާލައިފި އެވެ.\nމިޝިގަންގެ އޮކްސްފޯޑް ހައިސްކޫލުގައި މި ހަމަލާ ދީފައިވަނީ 15 އަހަރުގެ ދަރިވަރެކެވެ. އިއްޔެ ހިނގި މި ހާދިސާގައި3ދަރިވަރުން މަރާލައި 8 ދަރިވަރަކު ޒަހަމުކޮށްލުމަށްފަހު މި ޖަރީމާ ހިންގި ދަރިވަރު ވަނީ ފުލުހުންނަށް އަމާންދީފައެވެ.\nމި ހާދިސާގައި މަރުވެފައިވަނީ 16 އަހަރުގެ ފިރިހެން ކުއްޖަކާއި، 14 އަހަރު އަދި 17 އަހަރުގެ ދެ އަންހެން ކުދިން ކަމަށް އޯކްލޭންޑް ކައުންޓީ ޝެރިފްގެ އޮފީހުން ވަނީ މައުލޫމާތު ދީފައެވެ. ޓީޗަރަކު ހިމެނޭހެން ޒަހަމުވި އަށް މީހުންގެ ތެރެއިން6މީހެއްގެ ހާލަތު ރަނގަޅު ކަމަށާއި ދެ މީހެއްގެ ސާޖަރީ ކުރާން ޖެހުނު ކަމަށް ވެސް ބުނެފައިވެއެވެ.\nފުލުހުންގެ ބެލުމުގެ ދަށަށް ހަމަލާ ދިން ކުއްޖާ ގެންދެވިފައިވާއިރު މި ހަމަލާ ދީފައިވާ ސަބަބު އަދި މީޑިއާއިން ރިޕޯޓުކޮށްފައެއް ނުވެއެވެ. ފުލުހުން ހައްޔަރުކުރުމުގައި އެ ދަރިވަރު ގަދަ ދައްކާފައި ނުވާ ކަމަށާއި ވަކީލެއް ބޭނުންވާ ކަމަށް ބުނިކަމަށް ފުލުހުންނާ ހަވާލާދީ މީޑިއާތަކުން ބުނެއެވެ.\nއަންޑާ ޝެރިފް މައިކަލް މެކަބީ ރިޕޯޓަރުންނަށް މައުލޫމާތު ދެއްވަމުން ވިދާޅުވެފައިވާ ގޮތުގައި ހާދިސާ ހިނގިތާ ވަރަށް ކުޑަ ވަގުތުކޮޅެއްގެ ތެރޭގައި އެ ސަރަހައްދަށް ގޮސް ހަމަލާ ދިން ކުއްޖާ ހައްޔަރުކޮށްފައިވެއެވެ. ހަމަލާ ދިން ދަރިވަރު ވަނީ5މިނިޓުގެ ތެރޭގައި 15-20 ފަހަރު ބަޑި ޖަހާފައި ކަމަށް ވެސް ފުލުހުން މައުލޫމާތު ދެއެވެ. މި ހަމަލާ ދިން ދަރިވަރުގެ ބެލެނިވެރިންނަށް އެކަން އަންގައި ދަރިވަރުގެ ގެ ބަލައި ފާސްކޮށްފައިވާ ކަމަށްވެސް މެކަބީ ވިދާޅުވިއެވެ.\nމެކަބީ ވިދާޅުވީ މި ހަމަލާ ރާވައި ހިންގި ދަރިވަރު ވަނީ އެދުވަހުގެ ކުލާސްތަކަށް ހާޒިރުވެފައި ކަމަށާއި މި ހަމަލާ ދީފައިވަނީ ދަރިވަރު އެކަނި ކަމަށް މިހާތަނަށް މައުލޫމާތު ލިބިފައިވާ ކަމަށެވެ. މި ކަން ހިންގި ދަރިވަރު މި މައްސަލައިގައި އަދި އެއްވެސް ވާހަކައެއް ނުދައްކާ ކަމަށް ވެސް ވިދާޅުވި އެވެ.\n1800 ދަރިވަރުން ކިޔަވަމުން އަންނަ މި ސްކޫލުގައި މިކަމާ ގުޅޭ މައުލޫމާތެއް އެނގޭ ދަރިވަރެއް ހުރިތޯ ބެލުމަށް މައްސަލަ އިތުރަށް ބަލަމުން އަންނަ ކަމުގައި ފުލުހުން ބުނެއެވެ.\nގަވަރުނަރު ކުރެއްވި ޓުވީޓް---\nމި ހަމަލާއާ ގުޅިގެން މިޝިގަންގެ ގަވަރުނަރު ގްރެޗެން ވިޓްމާ ކަންބޮޑުވުން ފާޅުކުރައްވާފައިވާއިރު އެމެރިކާގެ ރައީސް ޖޯ ބައިޑެންވެސް ވަނީ ކަންބޮޑުވުން ފާޅުކުރައްވައި މަރުވި ދަރިވަރުންގެ އާއިލާއަށް ކެތްތެރިކަމަށް އެދިވަޑައިގެން ހިތްވަރު ދެއްވައިފައެވެ.\nއެމެރިކާގެ ސްކޫލުތަކުގައި ބަޑީގެ ހަމަލާތަކަކީ ބިރުވެރި ނަމަވެސް އާއްމުކޮށް ހިނގަމުންދާ ހިތާމަވެރި ހާދިސާ ތަކެކެވެ. މި އަހަރުގެ މިހާތަނަށް އެމެރިކާގެ ސްކޫލުތަކުގައި 138 ބަޑީގެ ހަމަލާ ހިންގާފައިވާއިރު 26 މީހަކު ވަނީ މަރުވެފައެވެ. އާއްމުކޮށް ހިނގާ މިފަދަ ހަމަލާތަކުގައި މަރުވެފައިވަނީ އެކަކު ދެ މީހަކު ކަމަށް ވާއިރު މިއީ މިއަހަރުގެ ތެރޭގައި ހިނގި މިފަދަ އެންމެ ހިތާމަވެރި ހާދިސާ އެވެ.\nމިހާތަނަށް މިފަދަ އެންމެ ބޮޑު ހާދިސާއެއް އެމެރިކާގައި ހިނގާފައިވަނީ 2007 ވަނަ އަހަރުގައެވެ. އެ އަހަރު ވާޖީނިއާ ބްލެގްބާގުގެ ވާޖީނިއާ ޓެކް ގައި ދިން ހަމަލާގައި، އެ ހަމަލާ ދިން މީހާ ހިމެނޭހެން 33 މީހަކު ވަނީ މަރުވެފައެވެ. އެއަށްފަހު 2012 ވަނަ އަހަރުގެ ޑިސެމްބަރު މަހު ކަނެކްޓިކަޓް، ނިއުޓަންގެ ސެންޑީ އެލިމެންޓަރީ ސްކޫލުގައި ދިން މި ފަދަ ހަމަލާއެއްގައި، ހަމަލާދިން މީހާއާއެކު 20 ދަރިވަރުން ވަނީ މަރުވެފައެވެ. 2018 ވަނަ އަހަރުގެ ފެބްރުއަރީ މަހު ފްލޮރިޑާގެ ޕާކްލޭންޑުގެ ހައިސްކޫލުގައި ކުރިން ކިޔެވި ދަރިވަރަކު އެ ސްކޫލުގައި ދިން ބަޑީގެ ހަމަލާގައި 17 މީހަކު ވަނީ މަރާލައިފައެވެ.\nގުޅޭ ޓެގު އެމެރިކާ ގވ


Venezuela ah egaumuge furathama anhen Raeesa inthikhaabu vumuge...\nދުނިޔެ - ވެނެޒުއޭލާ\nވެނެޒުއެލާއަށް އެ ގައުމުގެ ފުރަތަމަ އަންހެން ރައީސާ އިންތިޚާބުވުމުގެ ފުރުސަތު އެބައޮތް\nމަކާޑޯ ތައުލީމް ހާސިލްކުރެއްވީ ޔޭލް ޔުނިވާސިޓީއިން\nކ. މާލެ4ފެބުރުއަރީ 2019 | ހޯމަ 13:35 4,130\nމާރިއާ ކޮރީނާ މަކާޑޯ - މުހައްމަދު ޝަރުހާން\nވެނެޒުއެލާގެ އިދިކޮޅު އެކްޓިވިސްޓް މާރިއާ ކޮރީނާ މަކާޑޯ އެ ގައުމުގެ ވެރިކަމަށް ކުރިމަތިލެއްވުމަށް ނިންމަވައިފިއެވެ.\n"ޓްރިޝް ރޭގަން ޕްރައިމްޓައިމް" ގައި މަޝްހޫރު އެންޓި-މަޑޫރޯ އެކްޓިވިސްޓް މަކާޑޯ ބުނެފައިވަނީ، އިދިކޮޅު ލީޑަރު ވޭން ގުއާޑޯ އާއްމު އިންތިޚާބަށް ގޮވާލިހާ އަވަހަކަށް އޭނާ ރައީސްކަމަށް ކުރިމަތިލައްވާނެ ކަމަށެވެ.\n"އަހަރެމެން މިތިބީ ތަފާތު ހިނދުކޮޅެއްގައި. އަހަރެމެން އެބަޖެހޭ ކުރިއަށްދާން" އެކަމަނާ ވިދާޅުވެފައިވެއެވެ.\nމަކާޑޯއަށް އިންތިޚާބު ކާމިޔާބުވެއްޖެނަމަ އެކަމަނާ ވެގެން ދާނީ ވެނެޒުއެލާގެ ފުރަތަމަ އަންހެން ރައީސާއަށެވެ. މަކާޑޯ އަކީ ޔޭލް ޔުނިވަރސިޓީއިން ތަޢުލީމް ހާޞިލްކުރައްވައިގެން ހުންނެވި، އިނގިރޭސިބަހަށް މޮޅު ކަނބަލެކެވެ.\n"އެމީހުން އަހަރެމެންގެ ދަރިންނަށް ބިރުދެއްކި، އަދި އެމީހުން އަހަރެމެންނަށް ޖިސްމާނީގޮތުން އަނިޔާކުރި"، ވެނެޒުއެލާގެ ސީކްރެޓް ޕޮލިސް މަސައްކަތް ކުރާގޮތް ކިޔާދެމުން އެކަމަނާ ވިދާޅުވެފައިވެއެވެ.\n"އަހަރެން ކަރާކަސް އިން ބޭރަށް ފިޔަވަޅެއް އެޅިޔަސް އެމީހުން އަހަރެންނަށް ފާރަލާ. އަހަރެންނަށް ކޮމާޝަލް މަތިންދާބޯޓަކުން ދަތުރެއްވެސް ނުކުރެވޭ. އެއީ އެމީހުން ކައިރީ ބުނެފަ އޮތީ އެމީހުން އަހަރެން ބޯޑް ކޮށްފިޔާ އެމީހުންގެ ލައިސަންސް ގެއްލޭނެޔޭ. އެހެންވީމަ އަހަރެން ޖެހެނި ކާރުގަ ދަތުރުކުރަން" އޭނާ ބުންޏެވެ.\nއެހެންނަމަވެސް މަކާޑޯ އަކީ ކެރޭ، ޖެހިލުންކުޑަ ކަނބަލެކެވެ. "ޓްރިޝް ރޭގަން ޕްރައިމްޓައިމް" ގެ އެކްސްކްލޫސިވް ވީޑިއޯގައި އެކަމަނާ ވަނީ ސީކްރެޓް ޕޮލިސްއާ ކުރިމަތިލާ، އެމީހުން މަސައްކަތް ކޮށްދެނީ ކާކަށްތޯ ސުވާލުކޮށް، އެމީހުންނަށް ގަޢުމަށް ޚިޔާނަތްތެރި ވުމަށް ލިބޭ ފައިސާ އެހާ އަގުހުރިތޯ ސުވާލުކުރައްވާފައެވެ.\nބުރާސްފަތި ދުވަހުގެރޭ ޕްރޮގްރާމަށްފަހު ގުއާޑޯ ވަނީ ރޭގަންއަށް ފޯނުން ގުޅުއްވާ، އެކަމާގުޅޭގޮތުން ކަންބޮޑުވުން ހާމަކުރެއްރީތީ ޝުކުރުދަންނަވާފައެވެ.\nމަކާޑޯ ވެރިކަމަށް ކުރިމަތިލެއްވުމަށް ވެފައިވާ ވަޢުދާއި ގުޅިގެން ގިނަ ފަރާތްތަކުން ބުނަނީ، މިފަހަރު މަޑޫރޯވެސް ކުރިމަތިލައިފިނަމަ، މަކާޑޯ ވެގެންދާނީ ވެނެޒުއެލާގެ "ރޮސް ޕެޓްރޯލް" ނުވަތަ "ހޮވާއް ޝަލްޓްޒް" އަށް ކަމަށެވެ. ނަމަވެސް ބައިނަލްއަގްވާމީ މަޝްރަހުގައި މަޑޫރޯއަށް ލިބެމުންދާ ނަފްރަތުގެ ސަބަބުން އޭނާ ވެރިކަމަށް ކުރިމަތިލުމަކީ ދުރުކަމެއްކަމަށް ބެލެވެއެވެ.


Abadhuves Hithugai -3| Vaahaka އަބަދުވެސް ހިތުގައި –3– Vaahaka\n3k70\tAugust 9, 2021\n'ހޫމްމ.. ބަލާބަ ހުރި ވަރެއް ގައިގަ..' މަލާކްގެ އަޑަށް ސިއްސައިގެން ގޮސް މަލްކާ އޭނާގެ ހިނިތުންވުން ފޮރުވާލިއެވެ.\n'އޭ ދޮނާ.. ފައިނަލީ ކުޗް ކުޗް ހޯތާހޭތަ.. އޯއެމްޖީ ކާކުތަ ޅިއަންބެ އަކީ.. އޫމް..' މަލާކް ކުޑަވެލާފައި އައިސް ޖެހިގެންހުރި ޖޯއްޔަށް ވެއްޓިގަތެވެ. 'ނޮންސެންސް.. އެކަހަލަ ކަމެއްގަ ނޫޅެން ދޮނާއެއް އަދި..' ބޯހޫރާލަމުން މަލްކާ ބުނެލިއެވެ.\n'ދެން ކޮންއިރަކުތަ އަހަންނަށް ޅިއަންބެއެއް ހޯދަދޭނީ.. އެއްމެން ނުވާނެދޯ އެ ޝައިލްއަށް.. ދެން ތިހެން ހުހަށް ހުއްޓާތަ އަހަރެން މީހަކާ އިންނާނީވެސް..' މަލާކް ކުސްތަޅާލިއެވެ. 'މަލާ ޕްލީސް..އެ ޝައިލްއަކާ އަހަރެން އިންނަން އުޅުނީ ކޮންމެހެން އޭނަ ރަންވެގެން ނޫން.. އަހަންނަށް އެނގޭ ހުރިހާ މީހުން އެއްގޮތެއް ނުވާނެ ކަންވެސް އެކަމް.. އަދި އަހަރެން ޔަންގް އޭ އެންމެ އެކާވީސް އަހަރު އަދި މީހަކާ އިނދެވިދާނެއްނު.. އައި ސްޓިލް ނީޑް ޓައިމް..' މަލާކް ފެއްޓި ވާހަކައަކުން މަލްކާ އަށް އުދަނގޫ ވާތީ ކޮޅަށް ތެދުވެލިއެވެ. 'ސޮރީ.. އައި ޑިޑިންޓް މީން އިޓް..' މަލާކް މާފަށް އެދުނެވެ. 'އިޓްސް އޯކޭ.. ޖަސްޓް އޭނަގެ ނަން އިވުނީމަ ބޮލަށް އުދަނގޫ ވާތީ..' މަލްކާ ގޭތެރެއަށް ދާން ހިނގައިގަތެވެ.\nކޮޓަރިއަށް ވަދެ ދޮރު ލެއްޕުމާއެކު މަލްކާގެ ބޮލުގައި އެބުރިގަތީ ދެއަހަރު ކުރީގެ ހަދާންތަކެވެ.\n'ސްޓޮޕް އިޓް ނައު..' ބޮލުގައި އަތް އަޅައިގެން އިދެ މަލްކާ އަށް ބުނެވުނެވެ. އޭނާ މާޒީގެ ސަފްހާތައް އަލުން ހުޅުވާކަށް ބޭނުމެއް ނޫނެވެ.\nކުޑަދޮރު ހުޅުވާލައި އެތާ ކައިރީގައި ހުރި ގޮޑީގައި އިށީނދެލިއެވެ. ޖެހެމުންދިޔަ މަޑުމަޑު ފިނި ވައިރޯޅިތަކާއެކު ގަސްތަކުގެ ފަތްތައް ނަށަމުން ދިޔަ މަންޒަރު ބަލަން މަލްކާ ފޫހިކަމެއްނެތި އިނެވެ. ކޮޓަރިން ބޭރަށް ހުރި ކުޑަ ޓެރަސް އަށް އޭނާ ނުކުމެލީ އެމަންޒަރުތައް ގާތުން ދެކިލުމުގެ ނިޔަތުގައި އެވެ.\nޓެރަސްގައި ހައްދާފައި ހުރި އެކި މާގަސްތަކުގެ ވަހުން އެތަނުގައި ވަނީ ހުވަދު ލެވިފައެވެ. މަލްކާ ނޯއް ދަމާލަމުން ރެއިންގް ގައި ލެގިލިއެވެ.\n'ހާއްޗުސް..' މޫދުން ގެއަށް އައިފަހުން ޒައިކްއަށް ކިބިހި އެޅުން ނޫންކަމެއް ނުވެއެވެ. 'ދަރިފުޅާ މި ބޭސްގުޅަ ކާލާފަ ނިދާލާ.. ނޫނީ ކިބިހި އަޅަ އަޅާ ހަލާކުވެދާނެ..' ބޭސް ގުޅައަކާއި ފެންތައްޓެއް ހިފައިގެން އައިސް ސޯފާގައި އިން ޒައިކް އަށް ސަނާ ދިއްކޮށްލިއެވެ. ސަނާއަށް ހިނިތުންވުނެއް ހަދިޔާކުރަމުން ބޭސްގުޅަ ކާލާފައި ޒައިކް ކޮޓަރިއަށް ދާން ހިނގައިގަތެވެ.\nސަނާ އަކީ ޒައިކްގެ ދޮން މަންމައެވެ. ޒައިކް ދުނިޔެއަށް އުފަންވުމުގެ ތެރޭގައި އޭނާގެ އަސްލު މަންމަ މައިޝާ ދުނިޔެއާ އަލްވަދާއު ކީއެވެ. އޭރު ޒާވީއަށް އެންމެ ދެ އަހަރެވެ. ދެކުދިންނަށް މަންމައެއްގެ ލޯބި އެހިސާބުން ދޭން ފެށީ ޒައީމްގެ ހަނގު އަބި ސަނާއެވެ. ދެއަނބަށް ސަނާއާ ޒައީމް އިންތާ އޭރު މާގިނަ ދުވަސްތަކެއް ނުވެއެވެ. ކަން ދިމާކުރިގޮތުން ސަނާ އަކީ ދަރި މައިނުވާ އަންހެނެކެވެ. ޒައިކް އާއި ޒާވީ އަމިއްލަ ދަރިންހާ ލޯބިން ބެލުނީ ވެސް އެހެންވެ ކަންނޭނގެއެވެ.\nއެދުގައި އޮށޯވެ އޮވެ އެބުރެމުން ދިޔަ ފަންކާއަށް ޒައިކް ބަލާލިއެވެ. 'މަލްކާ..' ދެލޯ މައްޗަށް މަލްކާ ސިފަވުމުން އޭނާވެސް އަޖައިބު ވިއެވެ. މިއީ ދުވަހަކުވެސް އޭނާއަށް ވީ ގޮތެއް ނޫނެވެ. އަންހެން ކުއްޖަކަށް ގޮވާނުލާ ތާގައި އިސްއުފުލާ ބަލާވެސް ނުލާ ޒައިކް މިއަދު މަލްކާ ފެނިފައި ސިކުންތުކޮޅެއްގައި އޭނާއަށް އައި ބަދަލުން ހައިރާން ވާވަރުގެ ވިއެވެ. މަލްކާ އަކީ ކޮންކަހަލަ ޖާދޫއެއް ހެއްޔެވެ. ޒައިކް އަށް ނިދުނީވެސް މަލްކާގެ ދުނިޔޭގައި ޖެހިފަ އޮއްވާ އެވެ.\nއިރު ދުނިޔެއަށް އަލްވަދާއު ކިޔާ ހަދަށް ތަންދައްކަމުން އުދަރެހާ ވަކިވެލިއެވެ. އުޑުމަތީގައި އުފެދިފަ ހުރި ރަތާ އޮރެންޖު ކުލައިން ހީވަނީ އުޑުގައި އަލިފާން ހިފާފައި ވާހެންނެވެ. ފަހަރަކަށް ވުރެ ފަހަރެއް އަނދިރި ވަމުން ދިޔައިރު ވާތައް ވެސް އެއެއްޗެހީގެ ގެތަކުން ނިކުމެ ދުނިޔެ މަތީގައި އެެބުރެން ފަށައިފިއެވެ. މަގްރިބް ނަމާދުގެ ބަންގީގެ އަޑާއެކު މުޅި ފަޒާތެރެ ގުގުމާލީ ހުރިހާ މަހްލޫގުންގެ ހިތްތަކަށް އަމާންކަން ގެންނަމުންނެވެ. ވުޟޫ ކޮށްގެން ނިކުމެ ކަޅު އަބާޔާ ހެދުމެއް ބޮލަށް ވައްޓާލައި މުސައްލަ ނަގައިގެން މަލްކާ ތައްޔާރު ވެލީ ނަމާދު ކުރާށެވެ. މުސައްލަ އާއި ދޮޅިއާއި އިސްޓާކީނު ހިފައިގެން އޭނާ ވަނީ ޒުލްފާގެ ކޮޓަރިއަށެވެ.\nއޭރު ޒުލްފާ އާއި މަލާކް ވެސް ނަމާދުކުރަން ތައްޔާރު ވެގެން ތިއްބެވެ. ތިން މައިން އެކީ ޖަމާތުގައި ދެ ނަމާދު ކުރުމަށްފަހު ކާންނުކުތް އިރު ހުރީ އަށެއް ޖަހަން މިނިޓްތަކަކަށް ވެފައެވެ.\nހަދާފައި ވާ ތަރުކާރީ ސަޓަންޏާއި މަސްފެނުގެ ވަސް ބަލާލި މީހަކުވެސް ބަޑުފުރޭނެކަން ކަށަވަރެވެ. އެކި ވާހަކަތަކުގައި ތިބެ ކެއުން ނިންމާލުމަށްފަހު ކޮޓަރިތަކަށް ވަދެލީ ރޭގަނޑުގެ ފޮނި މީރު ނިދި ހާސިލްކުރުމުގެ ނިޔަތުގައި އެވެ.\nދަންވަރުގެ ހިމޭން ވަގުތެވެ. ނިދިފައި އޮތް މަލްކާއަށް ތެދުވެވުނީ ފެންބޮވާގެންފައި އޮތް ވަރުންނެވެ. ތެދުވެ ސައިޑް ޓޭބަލްގެ މަތީގައި ހުރި ފުޅި ނަގާލަމުން އޭނާއަށް ޖެހުނީ ބޯހޫރާލާށެވެ. ނިދަން ވަންނަމުން ފުޅިއަށް ފެންނާޅާކަން ހަނދާންވުމުން ކުދިކިޔަމުން އެދުން ތެދުވެ ކޮޓަރިން ބޭރަށް ނިކުންނަން ހިނގައިގަތެވެ.\nކުއްލިއަކަށް ކުޑަކުއްޖެއްގެ ރުއިމުގެ އަޑު ކަންފަތުގައި ޖެހުމުން އޭނާ ދިޔައީ ސިއްސައިގެންނެވެ. ކައިރީ ހުރި ގެއަކުންނޭ ހިތަށް އަރާފައި އެހިސާބުގަޑުގައި އެވަރު ކުޑަކުއްޖަކު އުޅޭ ހަދާނެއް ނުވާތީ މަލްކާ ވިސްނާލިއެވެ. އަނެއްކާވެސް އެއަޑު ކަންފަތުގައި ޖެހުނެވެ. މިފަހަރު ހީވީ ހަމަ ގޭގެ ގޯތި ތެރެއިން އިވުނު އަޑެއްހެންނެވެ. ބިރުގެންފައި ހުއްޓެއް ކަމަކު ގެއިން ނުކުމެ ވެގެން އުޅޭގޮތެއް ބަލަން އޭނާ ހިތަށް އެރިއެވެ.\nދޮރާ ކައިރިއަށް އެޅޭ ކޮންމެ ފިޔަވަޅަކާ އެކު އޭނާގެ ހިތުގެ ތެޅުން ބާރުވެގެން ދެއެވެ. 'މަންމާތް.!' ދޮރު ހުޅުވާލި ކަމެއް ނޭނގެނީސް ފުރާޅުން ވެއްޓުނު ބޮޑު ކަޅު ބުޅާގޮސް ޖެހުނީ އޭނާގެ ފައިބުޑުގައިއެވެ. އޭތީގެ ހަށިގަނޑު އޮތީ ލެއިން ތަތްތެޅިފައެވެ. އޭތި ބިންމަތީގައި ޖެހުމާއެކު ހޭރިގަތެވެ. މަލްކާއަށް ކުރިން އިވުނީ އެބުޅަލުގެ އަޑެވެ.\n'ދަރިފުޅާ ކިހިނެތް ވީ.؟ ކޯއްޗެއް ފެނުނީ..' މަލްކާ ހަޅޭލަވައިގަތް އަޑަށް ނިދިން ހޭލެވުނު ޒުލްފާ ކޮޓަރިން ނިކުތީ މަލްކާ އަށް ގޮވަމުންނެވެ. 'މަންމާ.. އަހަރެން ފެންބޮވާގެން ނިކުތް އިރު ބޭރުން އަޑެއް އިވޭތީ ދޮރު ހުޅުވާލި އިރަށް މި ބުޅާ ކުރިމައްޗަށް ވެއްޓުނީ..' ބުޅަލާ ދިމާއަށް އިޝާރާތް ކޮށްލަމުން ޒުލްފާ އާ ދިމާލަށް މަލްކާ ބަލާލިއެވެ.\n'ކޮން ބުޅަލެއް..؟' ޒުލްފާ ބޭރަށް ބަލާފައި ބުނެލިއެވެ. 'މިތާމި....' ފަހަތަށް ބަލައިލި މަލްކާގެ އަޑު ބެދުނެވެ. ދެލޯ ބޮޑުކޮށްލައި މުޅި ތަނަށް އޭނާ ނަޒަރު ހިންގާލިއެވެ. އެ މުޅި ތަނުގައި ވެސް ބުޅަލެއް ކީއްކުރަން ލޭގެ ނިޝާނެއް ވެސް ނެތެވެ.\n'ދަރިފުޅު ބިރުގެންފަ ހުރީމަ ހީވި ގޮތަކަށް ވާނީ.. އަވަހަށް ދޭ ނިދަން.. މިހުރީ ފެންފުޅި..' މަލްކާގެ އަތަށް ފެންފުޅި ލައިދީފައި ޒުލްފާ ގޭގެ ބޮޑު ދޮރު ލައްޕައި ތަޅުލިއެވެ. މަލްކާ ވެސް އެއީ އޭނާގެ ހީއެއް ކަމަށް ނިންމައި ކޮޓަރިއަށް ވަދެލިއެވެ.\nއިރުގެ ދޯދިތައް ލޮލަށް އެޅެން ފެށުމުން މަލްކާ ދެލޯ ހުޅުވާލިއެވެ. ރޭގެ ހާދިސާއަށްފަހު ނިދުނީ މާ ވަރަކަށެވެ. ގަޑިއަށް ބަލާލާފައި އޭނާއަށް އެނދުމައްޗަށް ކޮޅަށްތެދުވެވުނު ގޮތެއްވެސް ނޭނގުނެވެ. އަށެއް ޖަހާ ފަނަރަ ހިނގައިފި އެވެ. ބޮލުގައި އަތް އަޅައިގެން ފާހާނާއަށް ވަންނަން މަލްކާ އަވަސްވެގަތެވެ.\nHaxuma August 9, 2021\nRooya Xek August 9, 2021\nތޭންކްސް ޑިއަރ 😍😍 އިޓް ރިއަލީ މީންސް އަ ލޮޓް ޓު މީ 💖💖 އަނެއްބައި ވެސް ސަބްމިޓް ކޮށްލާފިން 🥰🥰 ކީޕް ވެއިޓިން 😁😁\nޓު މައި ލަވިން ރީޑާރސް.. އަބަދުވެސް ހިތުގައި5އިން ފެށިގެން ކޮންމެ ހަފުތާއަކު ދެ ޕާރޓް ނިކުންވޭތޯ ބަލާނަން.. އޭސް ޔޫ ގައިސް ނޯ އެކަޑަމިކް އިޔަރ ސްޓާރޓް ވެއްޖެ.. ސޯ އައި ނީޑް ޓައިމް އޭސް، ލިޔެ ނުނިމި އޮތް ވާހަކަ އަކަށް ވީމަ.. އެން މި ރަށް މޮނިޓަރިންގ ގަ އޮތީމަ އޮންލައިން ކްލާސެސް ވީމަ.. ހޯޕް ޔޫ ގާއިސް ވިލް ސްޓޭ ކިއުރިއަސް ފޯ އޯލް ޕާރޓްސް.. އައިލް ޓްރައި މައި ބެސްޓް އިންޝާ ﷲ 💖💖💖💖💖💖💖💖💖💖💖💖💖\nmagnummm August 9, 2021\nހޭއި ރޫޔާ ޒެކް.. ވާހަކަ ހަމަ ވަރަށް ރީތި އިނގޭއި. ނެކްސްޓް ޕާރޓް ކިޔާލައި ހިތުން ކެތްމަދުވެފައި މީނދީ. ހެހެ. ޓޭކް ކެއަރ. ސްޓޭއި ހޯމް އެންޑް ސޭފް ❤💛💚💙💜\nހެއި މެގްނަމް 💖💖 ތޭންކްސް 😍😍 އަނެއްބައި އިންޝާ ﷲ މާދަމާ ކަމަށް މިބަލަނީ 😚😚 މަތީގަ އިން ޝެޑިއުލް އަށް ފޮލޯކުރާނީ އޭގަވެސް އިން ގޮތަށް5ވަނަ ޕާރޓް އިން ފެށިގެން 😁😁 ޔޫ ޓޫ ސްޓޭ ހޯމް ސްޓޭ ސޭފް އެން ޓޭކް ކެއަރ❤❤\nHaima August 9, 2021\nއައި ރިއަލީ ލަވް ދިސް ސްޓޯރީ😍😍\nހޭ ހައިމާ 😍😍 ޔެސް އަނެއް ޕާރޓް މާދަމާ ނިކުންނާނެ އިންޝާ ﷲ 💖💖 ތޭންކްސް ފޯރ ޔުއަރ ސަޕޯރޓް 😚😚 ކީޕް ވެއިޓިން❤❤


"Male' Aai Gulheefalhu Gulhuvaalumaky Sarukaaruge Visnumeh " - Vaguthu\n"މަލެއާ ގުޅީ ފަޅު ގުޅުވާލުމަކީ ސަރުކާރުގެ ވިސްނުމެއް"\nރޭ އެމްޑީޕީން ބޭއްވި މަޖިލިސް ކެމްޕެއިންގެ އެޖެންޑާ 19 ޕެނަލް ޑީސްކަޝެންގައި ބައިވެރި މީހަކު ކުރި ސުވާލަށް ޖަވާބު ދެއްވަމުން ފައްޔާޒު ވިދާވީ ރައްޔިތުންނަށް ދިމާވެފައިވާ ބޯހިޔާވަހި ކަމަށް މި ސަރުކާރުން ހައްލު ހޯއްދަވާދެއްވާނެ ކަމަށެވެ.\nފައްޔާޒު ވިދާޅުވި އިރު، މާލެ އާއި ވިލިމާލެ، ގުޅީފަޅު އަދި ތިލަފުށީ ބުރިޖަކުން ގުޅުވާލުމަކީ ކުރީގެ ރައީސް އަބްދުﷲ ޔާމީން ވެސް ނިމިދިޔަ ރިޔާސީ ކެމްޕެއިންގައި ރައްޔިންނަށް ވި ރިޔާސީ ވައުދެކެވެ.\n" އަޅުގަނޑުމެންގެ ވިސްނުމުގެ އެބައޮތް ގުޅީފަޅު ހިއްކުން ވެސް. މާލެ އާ ގުޅުވާމުން ވެސް ފުލެޓް ހައްގުވާ ބައެއް މީހުން ހުޅުމާލެ އިން ފްލެޓާއި ގޯތި ބޭނުންވާ އިރު، ގުޅިފަޅުން ފްލެޓާއި ގޯތި ބޭނުންވާ ބަޔަކު ވެސް އެބަތިބި " ފައްޔާޒު ފާހަގަ ކުރެއްވިއެވެ.\nފައްޔާޒު ވިދާޅުވީ، ރައީސް އިބްރާޙިމް މުހައްމަދު ސޯލިހްގެ ފަސް އަހަރު ނިމިގެންދާ އިރު، މާލެއަކީ އަންނަން ނުޖެހޭ ތަނަކަށް ހަދާނެ ކަމަށެވެ.\n" ކުރީގެ ސަރުކާރުން ފްލެޓު ދިން ގޮތް ބެލުމަށް އުފެއްދި ކޮމިޓީން ވީހާ ވެސް އަވަހަށް ފުލެޓް ހައްގުވާ ފަރާތްތަކަށް އެބަދަލު ދިނުމުގައި ގޮތެއް ނިންމާނެ " ފައްޔާޒު ވިދާޅުވިއެވެ.\nއާސަހަރާގެ އަންހެން ޖަމާޢަތްތެރިންނަށް ހައްލު ހޯދައިދޭނަން - މޭޔަރ ޝިފާ\nމާލޭގައި ދިރިއުޅެން ފަސޭހަ ކުރުމަށް ވެހިކަލް ލިމިޓް ކުރަނީ\nމާޗް 16, 2019 12:59\nއިތުރު5އަހަރެއް ބޭނުންނަމަ މިހާރު ތިމަސައްކަތް ފަށަންޖެހޭ ލަސްނުކޮށް އިބޫ..\nމާޗް 16, 2019 13:09\nތިޔައީ ރައީސް ޔާމީންގެ ތަޞައްވުރެއް! އަމިއްލައަށް ކަމެއް ކުރަން ނޭގުމާ ފަންޑުހޯދާނޭގޮތެއް ނޭގުނީމާ އެހެން މީހެއްގެ ތަޞައްވުރު ތިޔަ ވަގަށްނަގަނީ! ތިކމެއް ކަލޭމެންނަކަށް ނުވެސް ވާނެ!\nމާޗް 16, 2019 13:15\nކަލޭނޭ..! ރައްޔތުން ވާނުވައްދައި ތިމާމެންނަށް ވާވަރު ކަންތަކުގެ ވާހަކަ ދައްކަބަލަ..! މިސާލަކަށް "ގުޅިފަޅު ކޮމިޝަން"، "ތިލަފުށި ކޮމިޝަން"، "ވިލިމާލެ ކޮމިޝަން"..! ރައީސް ޔާމީން ދާލަން އެޅުއްވިޔަކަށް އެއީ ކަލޯމެންނާ އެކަށިގެންވާވަރު ކަމެއްނޫނޭ ބަލަގަ..!\nމާޗް 16, 2019 13:49\nފެބްރުއަރީ 10 ވަނަ ދުވަހު ވަޢުދުވީ ބުރިޖެއް އަޅާނަމޭ، މިއަދު ބުނަނީ އެއީ ވިސްނުމެކޭ، މާދަމާ ބުނާނެ އެއީ އަދި ހުވަފެނެކޭ! ކަލޭމެންނަށް ކުރަން އެނގޭ އޮތީ އެންމެ ކަމެއް! އެއީ ބައިތުލް މާލުގައި ހުރި ރައްޔިތުންގެ ލާރިތައް ބަނޑުއެޅުން!\nމާޗް 16, 2019 14:33\nކޮންމެ މީހަކަށް ގުޅީފަޅުން 500 އަކަފޫ ބިންކޮޅެއް އެއްމިލިޔަނާ އަދި ދެމިލިޔަނާ ދޭތެރޭ އަގަކަށް ވިއްކަބަލަ ކެރެންޏާ! މާގިނަޔަކުންނޫން އެންމެ 2000 ގޯތި !!!!\nމާޗް 16, 2019 14:48\nއެކަމަކު މަޖިލިސް ލިބިހެނެއްނު ތިކަން ވާންއޮތީދޯ؟ އިނގިރޭސިވިލާތާ ދޭތެރޭވެސް ބުރިޖުއަޅަންވާނެ.. އެކަމަކު މަޖިލިސްލިބިގެން.. އަދިވެސް އަތާފަޔާ ޖަހާ.. އަދި ކުރިއަށް އޮތްތާ ތިކަހަލަ ކިތެންމެ މޮޅުވާހަކައެއް އަޑުއިވޭނެ.. އެކަމަކު އެކަންކަން ވާނީ އެމްޑީޕީއަށް ވޯޓުލިބިގެންދޯ؟ ރައްޔިތުން ގަޅިހައްދަންނޫޅޭ.. މިހާރުދެން ތިޖައްސަނީ ބޮޑުއެތި.. އަދި މޮޅުވާހަކައޮތީ ކުރިޔަށް.. ރައްޔިތުން އަޑުއަހަހަން ތިބޭ..\nމާޗް 16, 2019 15:56\nރީދޫ ކުދިން ބުނެދީބަލަ މާލެ ނައިސް ހަދާނެގޮތެއް، އެއްވެސް ރަށެއް އާބާދީއެއް ނެތި ކުރިނާރާނެ، 300 މީހުން އުޅޭ ރަށަކަށް ޓްރީ ޓޮޕް ހޮސްޕިޓަލް އަޅަންވެއްޖެނަމަ ކިހިނެއް އެހޮސްޕިޓަލް ހިގާނީ، މިއުޅެނީ އާބާދީގެ ސަބަބުން ޓްރީޓޮޕްވެސް އެފެންވަރުގައި ނުހިންގިގެން\nމާޗް 16, 2019 16:02\nތިޔައީ ޔާމީނުވެސް ކުރަން ރާވާފަ އޮތް ކަމެއް ނޫންތޯ ހަމައެކަނި މިސަރުކާރުގެ ވިސްނުމަކީ ނޫން ކުރީސަރުކާރުގެ ވިސްނުމަށްމިސަރު ކާރުންވެސް އެކަމަށް އަމަލީ ސިފަ އެއް ގެނައުން ރަގަޅު ވަކި މީހަކު ކޮއްފަ އޮތް ޚިޔާލެއް ވީމަ ބޮލާލާ ޖެހުން ރަގަޅެއް ނޫން ތިތަނުގެ މަސައްކަތް ހީވަނީ ދެން އަނެއްކާ ވެސް ކެނެރީގެއާހެން ހަވާލުކުރާނީ\nމާޗް 16, 2019 16:04\nވިސްނައިގެެން ތިބޭ. އަމަލު ކުރަނީ އެންމެ ކަމެއްގަ. އިންޑިޔާ އަށް ޤައުމު ވިއްކާލުމުގަ. ތިޔޮތީ ވެފަ ދެން.\nމާޗް 16, 2019 19:08\nމިސަރުކާރުން (އައްނިސަރުކާރު) ފުލެޓް އަޅާކަށް\nއަދި ރައްޔިތުންނަށް ލުއިފަސޭހައެއް ލިބޭނެ\nއެއްވެސް ކަމެއް ނުކުރާނެކަން ކަށަވަރެވެ އެހެން\nނެއްނޫން ހުވަފެން ދެއްކުމާއި ބާއިސާކެންޑުން\nކިތަންމެހާވެސް މޮޅުވާނެއެވެ އަމަލީގޮތުން ހަމަ\nއެއްކަމެއްވެސް ނުލުރެވޭނެއެވެ އެއީ ކޮންމެހެން\nނުކުރާކަށްވެސްނޫނެވެ އެވަރުގެ ކެރިފޯރުންތެރިކަމާއި ގާބިލްކަން ނެތީއެވެ އަނެއް\nމައްސަލައްކީ ދެރައީސުން ވެރިކަމުގެ ކާރޫބާރު\nމާޗް 16, 2019 23:01\nމޮޔަނުގޮވާ މީހުން އުޅޭހަތަނެއް ހުންނަޖެހޭނީ ގުޅިފަކާއެއްނޫން، ޖަޒީރާކަން މާލެރީޖަންގަ ނެތީތޯ\nމާޗް 16, 2019 23:50\nތިކަންތަށްވެވޭނީ ރައީސް ޔާމީނުއަށް އެކަނި ދެންތިތިބީ ހުސްޖަމަލު ފޮޑި ޖަހާމީހުން ފޮނިނުކަނޑާ..... .\nމާޗް 18, 2019 13:26\nބޭރުގެ ބޭންކެއްގެ އެހީގައި ތިކާމާއި ބެހޭ ދިރާސާ ކޮށް އެކަމަށް ދާނެ ޚަރަދު އަދި ކުރެހުންތައްވެސް ހުރީ ތައްޔާރު ކޮށް ނިމިފައި . އެހެންވެ2018 ޖުލައި 26 ،ގައި އެކަން ރައީސް ޔާމީން އިއުލަން ކުރެއްވީ. ޚަރަދު ވަނީ 450 މިލައަން ޑޮލަރ މިކަމާއި ބޭހޭ ހުރިހާ ލިޔެކިއުމެއް ކުރީގެ ޕްލޭނިން ޑިޕާޓް މެންޓްގައި ހުރި މިހާރު އެތަކެތި އަދިވެސް އެބަހުރި ހުރީ ކޮންތަނެއްގައި ކަމެއް ނޭގޭ ... މިއީ ހަގީގަތަކީ އެތަނުގައި ވަޒީފާ އަދާ ކުރާ މުވައްޒަފުން ގާތު އަހާލަ ބަލަ...... މިއީ މިކަމުގެ ހަގީގަތް. މިކަން ދޮގެއް ނުކުރެވޭނެ މިއީ ތަރީޚީ ހަގީގަތެއް ޗައިނާ އެއްބަސީގެ އިސް އޮފިސަލެއް ވިދާލުވި ތިމަންނާމެން ތިބީ ތިޔަކަން ކޮށްދޭ ގޮތަށޭ ...... ނަމަވެސް ޗައިނާ އާއި ދުރު ސިޔާސަތެއް ގެންގުޅޭ އިރު މިކަން ވުން ވަރަށް ދުރު....... އިންޑީޔާ މީހުން ކަންނޭގެ މިކަން ކުރާނީ... މަސައްކަތް ނިމެން 20 އަހަރު ނަގާނެ އިންޑިޔާ މީހުން ކުރަންޔާ....\nމާޗް 19, 2019 16:12\nރައީސް ޔާމީންއަށް ދެވަނަ ދައުރެއް ދިންނަމަ ސިންގަޕޫރާއެއްފަދަތަނަކާ ގާތަށް ރައްޖެ ގެންދިޔައީސްކަން ކަށަވަރެވެ. އެމަނިކުފާނުގެ ފަސްއަހަރުން މިކަން ވަނީ ސބިތުކޮށްދީ ލޮލަށް ދައްކާފައެވެ. ދިވެހިން ހަމަ ބޯގަޅީއެވެ.\nމާޗް 19, 2019 20:55\n“ މެކުނު ފުމުނަސް ގައުހަކަ އަކަށް ނުފުމެވޭނެ “.


Real ge dhaaimee coach eh ge gothugai 2021ge niyalah Solari aai eku ebbas vejje – adduLIVE\nރެއާލްގެ ދާއިމީ ކޯޗެއްގެ ގޮތުގައި 2021ގެ ނިޔަލަށް ސޮލާރީ އާއެކު އެއްްބަސްވެއްޖެ\nNov 14, 2018, 17:57 މުޙައްމަދު އަދުހަމް\nރެއާލްގެ ކޯޗު ސަންޓިއާގޯ ސޮލާރީ. --ފޮޓޯ: ސްކައި ސްޕޯޓްސް\nރެއާލް މެޑްރިޑްގެ ކޯޗުކަމާއި ދާދިފަހުން ވަގުތީގޮތުން ހަވާލުވި އާޖެންޓީނާ އަދި އެކްލަބުގެ ކުރީގެ މިޑްފީލްޑަރު ސަންޓިއާގޯ ސޮލާރީ އާއެކު 2021 ވަނަ އަހަރުގެ ޖޫން މަހުގެ ނިޔަލަށް އެއްބަސްވެއްޖެއެވެ.\nސޮލާރީ އާއެކު ދާއިމީ އެއްބަސްވުމެއްގެ ސޮއިކުރިކަން ރެއާލްގެ ބޯޑުގެ މެމްބަރުންގެ މެދުގައި ބޭއްވުނު ބައްދަލުވުމަށްފަހު އިއްޔެ ނެރުނު ޕްރެސް ރިލީޒްގައި ހާމަކޮށްފައިވެއެވެ.\nރެއާލްގެ ކޯޗުކަމާއި ވަގުތީގޮތުން ސޮލާރީ ހަވާލުވީ މި ސީޒަނަށް އެޓީމަށް ގެނައި ސްޕެއިންގެ ގައުމީ ޓީމުގެ ކުރީގެ ކޯޗު ހުލެން ލޮޕެޓެގީ މަގާމާ ހަވާލުވިތާ4މަހަށް ފަހު ރެއާލްގެ ފަރާތުން ފެނުނު ދަށް ކުޅުމުގެ ސަބަބުން ވަކިކުރުމުންނެވެ.\nލޮޕެޓެގީއަކީ އެޓީމަށް ތިންފަހަރު ޗެމްޕިއަންސް ލީގު ހޯދައިދިން ކޯޗު، ޒައިނުއްދީން ޒިދާންގެ ބަދަލުގައި ޖޫން މަހު އެކްލަބާ ހަވާލުވި ކޯޗެކެވެ. އޭނާގެ އިރުޝާދުގެ ދަށުން އެ ޓީމު ކުޅުނު 14 މެޗުގެ ތެރެއިން6މެޗުން މޮޅުވިއިރު،6މެޗުން ވަނީ ބަލިވެފައެވެ. އަދި ދެ މެޗު އެއްވަރުވެގެން ނިމުނުއިރު، އެންމެ ފަހުން ކުޅުނު ހަ މެޗުން ހޯދުނީ އެންމެ މޮޅެކެވެ. ލޮޕެޓެެގީ މަގާމުން ދުރުކުރީ މި ސީޒަންގައި ކުޅުނު ފުރަތަމަ އެލް ކްލެސިކޯގައި ބާސެލޯނާ އަތުން 5-1 އިން ރެއާލް ބަލިވި މެޗަށްފަހުގައެވެ.\nރިޕޯޓްތައް ބުނާގޮތުން ލޮޕެޓެގީ މަގާމުން ދުރުކުރުމަށް ފަހު ސޮލާރީ އާ ހަވާލުކުރުމުގެ ކުރީން، ރެއާލްގެ ކޯޗުގެ މަގާމަށް ޗެލްސީގެ ކުރީގެ ކޯޗު އެންޓޯނިއޯ ކޮންޓޭ އާއި ބެލްޖިއަމްގެ ގައުމީ ޓީމުގެ ކޯޗު ރޮބާޓޯ މާޓިނޭޒްގެ އިތުރުން މޮނާކޯގެ ކުރީގެ ކޯޗު ލިއޮނާޑޯ ޖާޑިމް ގެނައުމަށް މަސައްކަތްކުރި ކަމަށްވެއެވެ.\nސޮލާރީ ދާއިމީ ކުރަން ނިންމާފައި ވަނީ އޭނާ ހަވާލުވި ފަހުން ހަތަރު މެޗުން ރެއާލް ޖެހިޖެހިގެން މޮޅުވެފައި ވަނިކޮށެވެ. ސޮލާރީގެ ކޯޗު ކަމުގެ ދަށުގައި ރެއާލުން ވަނީ، މެލީޔާ، ރެއާލް ވެލަޑޮލިޑް، ވިކްޓޯރިއާ ޕްލެޒެން އަދި ސެލްޓަ ވީގޯ ބަލިކޮށްފަ އެވެ. އެ ހަތަރު މެޗުގައި ރެއާލުން 15 ގޯލް ކާމިޔާބުކުރިއިރު އެޓީމު ކޮޅަށް ވަނީ އެންމެ2ގޯލެވެ.\nރެއާލްގެ ކޯޗުކަމާއި ސޮލާރީ ހަވާލުވިއިރު އެޓީމު އޮތީ ސްޕެނިޝް ލީގުގެ ނުވަ ވަނައިގައެވެ. ނަމަވެސް އެޓީމު މިހާރު ވަނީ ލީގުގެ ހަވަނަ އަށް ޖެހިލާފައެވެ.\nއުމުރުން 42 އަހަރުގެ ސޮލާރީ ވަނީ ކުޅުންތެރިއެއްގެ ގޮތުން ރެއާލްގައި 2000 ވަނަ އަހަރުން ފެށިގެން 2005 ވަނަ އަހަރުގެ ނިޔަލަށް ހޭދަކުރީ ދުވަސްތަކުގައި ހަތް މުބާރާތުގެ ތަށި ކާމިޔާބުކޮށްފައެވެ. އެގޮތުން، ޗެމްޕިއަންސް ލީގުގެ ތަށި އެއްފަހަރު ހޯދާފައިވާއިރު ސްޕެނިޝް ލީގު ތަށި ދެފަހަރު ކާމިޔާބުކޮށްފައިވެއެވެ.\nވޭތުވެދިޔަ ތިން ސީޒަނުގައި ޔުއެފާ ޗެމްޕިއަންސް ލީގުގެ ތަށި ކާމިޔާބުކޮށްފައިވާ ރެއާލަށް އެމުބާރާތުގައި ކުރިއަށް ދެން އޮތީ މިމަހުގެ 27 ވަނަ ދުވަހު ރަށުން ބޭރުގައި އިޓަލީގެ އޭއެސް ރޯމާ އާ ދެކޮޅަށް ކުޅޭ މެޗެވެ. މިއީ ސޮލާރީގެ ކޯޗުކަމުގައި އެޓީމު ކުރިމަތިލާ ފުރަތަމަ ބޮޑު ޗެލެންޖެވެ.


އަންނަންދެން ހުންނާނަން ލޯބިން 26 – Esfiya\nއަންނަންދެން ހުންނާނަން ލޯބިން 26\nތާރާ ފަހު ފަހަރަށް ލޯގަނޑަށް ބަލައިލިއެވެ. ލޯގަނޑުން ފެންނަމުން ދިޔަ އަންހެން ކުއްޖާގެ ތުންފަތް މަތީގައި ވަނީ ހިތި ހިނިތުންވުމެކެވެ. އެ ހިނިތުންވުމުގައި އެއްވެސް އުފާވެރިކަމެއް ނެތެވެ. އެ ދެލޮލުން ފެންނަމުން ދިޔައީ ޝަކުވާއެވެ.\nނަމަވެސް އެ ހުރިހާ ކަމެއް ފޮރުވާލުމުގެ ގޮތުން އޭނާ ބޭނުންކޮށްފައި ވަނީ މޭކަޕެވެ. ޕްލަމް ކުލައިގެ އެ ބޮޑު އަތްދިގު ހެދުން ހުރީ ލޭސްފޮތިންނެވެ. ކަރުގައި ރީތި ހާރަކާއި ކަންފަތުގައި ކަންފަތުލާ މުދި ހަރުކޮށްފައި ހުރި އިރު އެކުއްޖާ ހީވަނީ ޝާހީ އާއިލާ އަކަށް ނިސްބަތްވާ ކުއްޖެއް ހެނެވެ. އެ ދިގު ބުޅި އިސްތަށިގަނޑު ރީތި ގޮތަކަށް ހުޅި ޖަހާލެވިފައި މާގަނޑެއް ޖަހާފައި އިނުމުން ފުރިހަމަކަން އިތުރު ކޮށްދެއެވެ. ތުންފަތުގައި ޕްލަމް ކުލައިގެ ލިޕުސްޓިކު ޖައްސާފައި، ލޮލުގައި އައިލައިނާ އާއި މަސްކަރަ އަޅައި މަޑު ފިޔާތޮށި ކުލައިން ލޯ ވަށައިގެން ޖަރީ ކޮށްފައި ހުރިއިރު ހީވަނީ ހޫރު ޕަރީ އެއް ހެނެވެ. ދެންމެ ދެންމެއަކުހެން އުދުއްސައި ވެސް ގަންނެފާނެ ހެންނެވެ.\nމި ދަތުރުގައި ތާރާގެ ދިރިއުޅުމަށް އަންނަންއޮތް ޒަލްޒަލާ ނޭނގޭ ޙާލު އޭނާގެ އަމިއްލަ ސޫރަ އާއި ދިމާއަށް ބަލަހައްޓައިގެން ހުރުމަށްފަހު ހިނގައިގަތެވެ. އަދި ދޮރުދޮށުގައި ހުރި ކަޅު ކުލައިގެ ހީލްސް އަށް އެރިއެވެ. އެއަށްފަހު ކޮޓަރިން ނުކުތެވެ. ސިޓިންރޫމަށް ދިޔައިރު ސިޓިންރޫމްގައި އެންމެން ތިއްބެވެ. ސަމާ އާއި ޔުކްތާ ތިބުމުން އެއީ އީކަން ދައުވަތު ދިނުމުން އައިސްކަން އެނގުނެވެ. އެހެންކަމުން ތާރާ ގޮސް އިށީނދެލީ ދުރުގައި ހުރި ސޯފާގައެވެ. އެންމެންގެ ނަޒަރު އޭނާއަށް ހުއްޓިފައި ހުރިކަން އެނގިހުރެ އޭނާ އިނީ ދުރަށް ބަލަހައްޓައިގެންނެވެ.\nމީގެ ކުރިން ނަމަ މީހުން މާ ގިނައިން ބަލަންޏާމު ލަދުގަތަސް މިހާރު ތާރާ އަކަށް އެހެނެއް ނުވެއެވެ. އޭގެ ބަދަލުގައި އޭނާއަށް ވަނީ އުނދަގުލެވެ. ނޫނީ ގާތަށް އަންނަނީ ރުޅިއެވެ.\nއުސްރާ އާއި ނާޒިމް ލޫތު ގޮވައިގެން އައުމުން އެންމެ ތެދުވެ ހިނގައިގަތެވެ. އަދި ކާރަށް އެރިއެވެ. އެ ހުރިހާ އިރުވެސް އެ އެންމެންގެ ތެރޭގައި ވީ ހަމަހިމޭންކަމެވެ. ފާލަން ދޮށަށް ކާރު މަޑު ކުރުމާއި އެކު އެންމެން ފޭބިއެވެ. އަދި ފަޅުގައި އޮތް ލާންޗަށް އެރިއެވެ.\n15 ވަރަކަށް މިނެޓުގެ ދަތުރަކަށްފަހު ލާންޗް މަޑުކޮށްލީ ނާޒިމް ހިންގާ ރިސޯޓްކަމަށްވާ ބްލޫ ވިލެޖް އަށެވެ. ލާންޗުން ފޭބިއިރު އެތާގައި އޮތީ ރަތް ކާޕެޓް އަޅާފައެވެ. އެ ކާޕެޓް މަތިން އެމީހުން ހިނގާފައި ދިޔައިރު ލަފާތަނަށް އައިސް ތިބި އެންމެން އެމީހުންގެ ރީތިކަމަށް ތަޢުރީފު ކުރަމުން ދިޔައެވެ. އެންމެގެ ތެރެއިން ވެސް އެންމެ ބޮޑަށް ލޯތައް އަމާޒުވަމުން ދިޔައީ ތާރާ އަށެވެ. އެހެންކަމުން ހިތްހަމަ ނުޖެހިފައި ހުރެވެސް ތާރާ ކުރިއަށް ދިޔައީ އެއީ އެތާ އެ ތިބީ އޭނާގެ ބޮޑުބޭބެގެ މުވައްޒަފުންނާއި މަޝްހޫރު ވިޔަފާރިވެރިންގެ އާއިލާތައް ކަމަށް ވުމުންނެވެ.\nނާޒިމްގެ ވާހަކަކޮޅު ނިމުމާއިއެކު މުޅި ހޯލް ތެރޭގައި އަތްތިލަ ބަޑީގެ އަޑާއި ތަރުޙީބުގެ ބަސްތައް ގުގުމާލިއެވެ.\nޕާޓީ ތެރެ ފުދޭވަރަކަށް ހަލަބޮއްޔެވެ. އެންމެން ހީހީފައި މަޖާ ނަގަމުން ދިޔައިރު ތާރާ އިނީ އެކަނިމާއެކަނި ދުރުގައި އިށީނދެލައިގެނެވެ. އޭނާގެ ރުޅިވެރި ދެލޯ އަމާޒު ވެފައި ވަނީ ދުރުގައި ހުރި ޒުވާނަކާއި ދިމާއަށެވެ. ކަޅުކުލައިގެ ސޫޓެއް ލާފައި ހުރި އެ ޒުވާނާ އަކީ މުއްސަނދި ޢާއިލާއަކަށް ނިސްބަތްވާ މީހެއްކަން ކޮންމެ މީހަކަށް ވެސް ޔަގީންވާނެއެވެ. އެ ޒުވާނާ ހިތްހެޔޮ ކަމާއެކު މީހުންނާއި ވާހަކަދައްކަމުން ދިޔަ ގޮތުން ބައެއް މީހުން އޭނާއަށް ތަޢުރީފު ވެސް ކުރަމުން ދިޔައެވެ. އޭނާގެ އަތުގައި ހިފަހައްޓައިގެން ހުރި އަންހެންކުއްޖާވެސް ހިތްހެޔޮ ކަމާއެކު ވާހަކަ ދައްކަމުން ދިޔުމުން އެ ދެ ލޯބިވެރިންނާމެދު މީހުންގެ ހިތްތައް މަޑުވަމުން ދިޔަ މަންޒަރު ފެނުނެވެ.\nމިއިން ކޮންމެ މަންޒަރެއް ވެސް ދިޔައީ ތާރާގެ ހިތަށް ޒަހަރު ލަމުންނެވެ. އޭނާ މޭގައި އަނދަމުން ދިޔަ އަލިފާންގަނޑުގެ ހުޅުދިޔައީ ބޮޑު ވަމުންނެވެ. ނަފްރަތުގެ ބާނިތައް ދިޔައީ ހިނދެއް ހިނދަކަށް ބޮޑުވަމުން، ބިޔަވަމުންނެވެ. ނަމަވެސް އޭނާގެ ސިކުނޑީގައިވި ސިހުމާއި ބިރުވެރިކަން ދިޔައީ ކުރި ހޯދަމުންނެވެ.\nއެ ދެ ލޯބިވެރިން މީހުންގެ ލޮލުގައި އަޅުވަމުން އެ ދިޔައީ ކިހާ ބޮޑު ދަޅައެއްކަން އެންމެ ބޮޑަށް އެނގޭނީ ހަމަ އެ ނިކަމެތި ތާރާއަށެވެ.\nތާރާ ގޮނޑިން ތެދުވުމަށްފަހު ފާޚާނާބަރި އާއި ދިމާއަށް ދިޔައެވެ. އަންހެނުންގެ ފާޚާނާއަށް ވަދެލުމަށްފަހު ފުން ނޭވާއެއް ލިއެވެ. މިރޭ އަކީ ފަސޭހައިން ނިމޭނެ ރެއެއް ނޫންކަން އޭނާއަށް އެނގެއެވެ. އަދި ޙާއްޞަކޮށް އެދެމީހުން މި ޕާޓީގައި ހުރުމުން ތާރާއަށް ހަމަޖެހުން ލިބޭނެ ކަމާމެދު އޭނާއަށް މިހާރު ޝައްކެވެ.\nދޮރު ހުޅުވާލާފައި މީހަކު ވަތް އަޑަށް ތާރާ އެނބުރި ބަލައިލިއެވެ. ދީމާގެ ލޮލާއި ތާރާގެ ލޯ ސީދާވި ހިނދު ތާރާގެ ހިތްހުއްޓުނު ކަހަލައެވެ. އޭނާގެ ހަނދާނަށް އައީ މީގެ މަހެއް ވަރު ކުރިން ހިނގާދިޔަ ހާދިސާ އެވެ.\nއެހެން ދުވަސްތަކެކޭ އެއްފަދައިން އެދުވަހު ވެސް ތާރާ ދިޔައީ މިހާރު ކަންތައްތައް ކުރިއަށްދާ ގޮތުގެ ރިޕޯޓު ނާއިލަށް ދޭށެވެ. އެ ބާ ގެގަނޑާއި ކައިރި ވަމުން ދިޔަ ވަރަކަށް ތާރާގެ އަތްފައި ދިޔައީ ފިނިވަމުންނެވެ. އެގޮތަށް އަންނަ ކޮންމެ ފަހަރަކު ނާއިލްގެ އަނިޔާވެރިކަމާއި ކުރިމަތިލާން ޖެހޭތީ އޭނާ މިހާރު އަބަދުވެސްހެން ހުންނަނީ ހިތްނުތަނަވަސް ވެފައެވެ. ސިހިސިހިއެވެ.\nތާރާ އެގޭގެ ދޮރު މަޑުމަޑުން ހުޅުވާލުމަށްފަހު ވަންނަން ފައި އުފުލާލި ވަގުތު އަޑެއް އެތެރެއިން އިވުނެވެ. އެއީ އަންހެން އަޑެއްކަން އޭނާއަށް ޔަގީންވި ހިނދު، އެތެރެއަށް ނުވަދެ ނަމަވެސް ސިއްރުން ބޯ ކޮއްޕާލާ ބަލައިލިއެވެ.\nފެނުނު މަންޒަރަކުން އޭނާއަށް ވީގޮތް ވެސް ނޭނގުނެވެ. ވަގުތުން ދޮރާއި ދުރަށް ޖެހުނެވެ. “ސުބުޙާނައްﷲ.” ތާރާއަށް އެހެން ބުނެވުނު އިރު އޭނާގެ ދެލޯ ހުރީ ބޮޑުވެފައެވެ. ރޯ ބަރަހަނާކޮށް އެންމެ ހުތުރު ގޮތުގައި ނާއިލާއިއެކު ގައިގޯޅިވަމުން ދިޔަ އެ އަންހެންކުއްޖާ އެއީ ދެވަނަ ދެމީހެއް ނޫނެވެ. ދީމާ އެވެ.\nގަތް ފަކުރުންނާއި އައި ރުޅިން ތާރާ އުޅުނީ ދާށެވެ. ނަމަވެސް އޭނާއަށް ހުއްޓެން މަޖުބޫރުވީ ވާހަކަ ދައްކާ އަޑު އިވުމުންނެވެ.\n“ދީމް ބޭބީ، ހާސްނުވޭ. ހުރިހާ ކަމެއް ވެސް ދާނީ ރަނގަޅަށް. އެ ތާރާ މިހާރު އެހެރީ ގޮތް ހުސްވެފަ. އަހަރެމެންގެ ޕްލޭން ވޯކް ކޮށްފިއްޔާ ކިޔާންގެ ދުވަސް ދުއްވާލެވޭނެ. ދީމް އޭނާ ކިބައިން ރިވެންޖް ނެގޭނެ އޭރުން.” ނާއިލްގެ ވާހަކަތައް އަޑު އިވިފައި ތާރާއަށް ހީވީ މީހަކު އޭނާގެ މޫނުގައި އެތިފަހަރެއް އަޅާލި ހެނެވެ. ދީމާ ކިޔާންގެ ކިބައިން ބަދަލު ހިފަން ބޭނުންވަނީ ކީއްވެ ހެއްޔެވެ؟ ކޮން ކަމަކަށް ހެއްޔެވެ؟\n“އާނ. އެ ކިޔާން ޖެހޭނީ ސަފާ ކުރަން. އަހަރެންގެ ކޮއްކޮގެ ހިތް ކުދިކުދިކޮށް ލިހެން އޭނާގެ ހިތް ވެސް ޖެހޭނެ ފިސް ފިސްވާން. އެކަމަށް ބޭނުންވާނީ ހަމައެކަނި ތާރާ. އެއީ އެއްގޮތް. އެގޮތަށް ކަންތައް ވާން ނެތް ނަމަ… ދެން އަހަރެން ވަރުގެ ނުބައި މީހަކު ނުހުންނާނެ މި ދުނިޔެ އަކު. އެދުވަހަކުން މަށަކަށް ދީމާ ޒިޔާދެއް ނުކިޔާނެ… އެ ތަރާގަނޑު ވެސް ޖެހޭނީ އަހަންނަށް އެއްބަސްވާން. އެއީ ކިޔާން ކަހަލަ ޕްލޭބޯއިސް ދުވަހަކުވެސް ބަދަލެއް ނުވާނެ. ދުވަހަކުވެސް. އަހަރެންގެ ކޮއްކޮ މިދުނިޔެ ދޫކޮށް ދިޔައީތީ ވެސް އަހަރެން ބޭނުން ކިޔާންގެ ކިބައިން ބަދަލު ހިފަން. އެ ފަކީރު ރުއި ވަރު އެނގޭނީ ހަމައެކަނި އަހަންނަށް!… ކިޔާން އާ ތާރާ ދެން ޖެހޭނީ އަހަރެން ޖަހާ ބެރަށް ދެން ނަށަން. ހަހަހަހަހާ!” ދީމާގެ ހުނުމުގެ އަޑު އިވުނެވެ.\nތާރާގެ ހިތް ހުއްޓުނު ކަހަލައެވެ. އަނެއްކާ މިވަނީ ކިހިނެއް ބާވައެވެ؟ ގައިމު ނާއިލް ބޭނުންވަނީ ސަމާ ދެރަކުރާށެއް ނޫން ހެއްޔެވެ؟ ދެން ދީމާ މިތަނަށް މިވަނީ ކިހިނެއް ހެއްޔެވެ؟ ދީމާގެ ކޮއްކޮއަށް ވީ ކިހިނެއް ބާވައެވެ؟ އަނެއްކާ ކިޔާންއަށް އޭނާގެ މާޒީގައި ކުށެއް ކުރެވުނީ ހެއްޔެވެ؟\nބިރުން ސިހިސިހި ހުރި ތާރާ އިތުރަށް ސިހިގެން ދިޔައީ ދޮރު ހުޅުވުނު އަޑަށެވެ. އެވަގުތު ދޮރު ދޮށުގައި ހުރި ދީމާ ފެނިފައި އޭނާގެ އަތްފައި ފިނިވިއެވެ. ދީމާ ވެސް ސިއްސައިގެން ދިޔައީ އޭނާގެ ޙަޤީޤަތް ތާރާއަށް އެނގުނީމައެވެ.\nދުއްވައިގަތުމަށް ފައި އަޅާލި ތަނާހެން ނާއިލް އައިސް ތާރާގެ އަތުގައި ހިފާފައި ގަދަކަމުން އެ ގެއަށް ވެއްދައި ހޫރާލިއެވެ. ބިންމައްޗަށް ވެއްޓުނު ކަމެއް ނޭނގެ ދެވަނަ ސިކުންތުގައި ތާރާ ހުރީ ކޮޅަށެވެ.\n“އަހަރެންނަށް ވަރަށް ކެތްކުރެވިއްޖެ. އެކަމަކު ދެނެއް ނުވާނެ. އަހަރެން ބޭނުން އެނގެން މިއަށް ކިޔާން ތިވައްދާ ސަބަބު. ދީމާ ކިޔާންއަށް ތިހާ ހާޓް ކުރަން ބޭނުންވާ ސަބަބު.” ތުރުތުރު އަޅާ ހާލު ތާރާ ބުންޏެވެ.\n“އޮހް ސޯ ކިޔާންގެ ކުޑަ ކުޑަ ޕްރިންސެސް މިހާރު ހަޤީގަތް އިނގެން ބޭނުންވީތަ؟” ދީމާ ހިނިގަނޑެއް ޖަހާލިއެވެ. “ހުރިހާ އެއްޗެއް އަޑުއަހާފަ ކެތްވާނެތަ؟” ވިހަ ހިނިތުންވުމަކާއި އެކު ދީމާ އަހާލިއެވެ. ތާރާ ބޯ ޖަހާލިއެވެ.\n“އެންމެ ރަނގަޅު. އަޑުއަހާ. އައި ވާންޑް ޔޫ. ފަހުން ނުބުނާތި ނުބުނެޔޭ… އެނީވޭސް… އެއީ މީގެ އަހަރުތަކެއް ކުރި. އަހަރެން ގަބޫލެއް ނުކުރަން ކިޔާން އަކީ ޕްލޭބޯއި އެއްކަން ހަނދާންކޮށް ދޭންޖެހޭ ކަމަކަށް. ކިޔާންގެ އެ ނުލަފާކަމުގެ ޝިކާރައިގަ ޖެހުނީ އަހަރެންގެ ކޮއްކޮ، އީމާ. ދޭ ޑޭޓެޑް ފޯ އެ ލޯންގް ޓައިމް. އަހަރެން އީމާ ގާތު އެތަކެއް ފަހަރު ބުނިން ކިޔާން އަކީ ރަނގަޅު ކުއްޖެއް ނޫނޭ. ކިޔާން އީމާ ދޫކޮށް ލާނޭ!” ދީމާގެ މޫނުމަތިން ފެންނަމުން ދިޔައީ ރުޅިވެރިކަމެވެ.\n“އެކަމަކު އީމާގެ ހަރު ބޮލަކަށް އަހަރެން ކީ އެކައްޗެއްވެސް ނުވަތް. އޭނާ ބޭނުންވީ ކިޔާން. އަބަދުވެސް ކިޔާން ކިޔާން ކިޔާން. ކިޔާން އޭތި ކިޔާން މީތި. ކިޔާން އެހެން ކިޔާން މިހެން. އެނޫން ނަމެއް ވެސް އެ މޮޔަ ސިކުނޑިގަނޑުގަ ނެތް.”\nތާރާގެ ހިތަށް އުނދަގޫ ވަމުން ދިޔަ ނަމަވެސް އެކަން މޫނު މައްޗަކުން ނުދައްކައެވެ.\n“އަހަރެން ބޯގޮވާ ވަރުވެ އެއުޅޭ ކިޔާންގަނޑާ ހެދި. އަހަރެން ބުނިން އީމާ ގާތުގަ އެ ނުލަފާ އިންސާނާ އީމާގެ ޅަ ހިތް ހަލާކުވެސް ކޮށްލާނޭ އަދި. ހުރިހާ އިރަކު ވެސް އޭނާ ދިނީ ބީރު ކަންފަތެއް. އިނގޭތަ ކީއްވެ ކަން މޮޔަ ތާރާ؟” ދީމާ ތާރާ އާއި ދިމާއަށް ބަލައިލި ގޮތުން ތާރާއަށް ސިފަވީ ވަލު ޖަނަވާރެއް އޭތީގެ ޝިކާރައަށް ބަލާގޮތެވެ.\n“ކަލޭގެ ލޯބިވާ ކިޔާންގެ ސަބަބުން! އަޑު އިވިއްޖެތަ؟! އެ ނުލަފާ ހައިވާނުގެ ވަސްވާހުގެ އަހަރެންގެ ކޮއްކޮ ހުރީ ރަނގަޅަށް ޖެހިފަ!” އެތާ ހުރި ގޮނޑިއެއް ހޫރާލަމުން ދިމާ ހަޅޭއްލަވައި ގަތެވެ.\n“ދެން ވީގޮތް އިނގޭތަ؟ އެ މާ ރަނގަޅު ކަމަށް ބުނާ ކިޔާން އެ މޮޔަގަނޑަށް ޗީޓް ކުރަނިކޮށް ފެނުނީ. ހަހަހާ! އީމާގެ ވެސް މޮޔަކަން ދޯ. ކިޔާން ވޯޒް ސްކްރުއިން އަނަދާ ބިޗް. އިން ދި އިންޑް އެ މޮޔަ މޮޔަ އީމާ ޖެހުނީ އަހަރެން ގާތަށް ރޮމުން އަންނަން. އަދި އެނގޭތަ؟ އެދުވަހު ފަހުން ކިޔާން އައިސް ބްރޭކް އަޕް ވީމަ ވެސް އީމާ ދުލެއް ނުކުރި. ދެންވެސް ކިޔާން ފަހަތުން ދުވީ. ކިޔާން މީހުން ކުރިމަތީ އީމާ ރޮއްވާލުމުން ވެސް އީމާ އަށް ކިޔާން ވަރެއް ނުވި. ކިޔާން. ކިޔާން. ކިޔާން. އެވަރުން ނުވެގެން ކިޔާން ސްކޫލް ނިމޭ ގަޑިއަށް ސްކޫލް ދޮށަށް ގޮސް ވެސް މީހުންތައް ކުރިމަތީ އާދޭސް ކުރި. ދެން ވެސް ކިޔާން އޭނާއަށް ހެދީ ހަދާނެ ގޮތެއް. އޭނަގެ ބޫޓުގަ ތަތްލާފަ އިން ޗުއިންގަމް ކިރުގަނޑެއްހެން އީމާ އާއި މެދު ކަންތައްކުރީ.”\n“އަނެއްކާވެސް އެމީހުން ޑޭޓް ކުރަން ފެށި. އީމާގެ އާދޭހަށް. ކިޔާން އޭނަ ދެކެ ލޯބިވާތީ އެއްނޫން. އީމާ ހުއްޓާލާނީ އޭރުންކަން އެނގޭތީ. ދެން ދުވަސްކޮޅެއް ނުވެ ދަންވަރަށް އީމާ ދާން ފެށީ ބޭރަށް. ކުރުކުރު ހެދުން ލާފަ، މޭކަޕްކޮށްލައިގެން ނަލަ ހެދިގެން. ކިޔާން ހުންނާނެ ބަލާ އައިސް. ދެން ގޮސް ގަންނަގަނޑެއް ނޭނގޭނެ އެކަކަށްވެސް. އަނބުރާ އަންނާނީ ފަތިހު 4،5ޖަހާ ހައިއްކަ އިރު. ގެއަށް ވަދެގެން ދާނީ އެކަކަށް ވެސް ބަލާ ނުލާ. ސީދާ ކޮޓަރިއަށް. އަހަރެން ވެސް އަޅައެއް ނުލަން ފަހަކަށް އައިސް. އެހެންނު ވާނީ ވެސް. އަހަރެން ބުނާ އެއްޗެއް އެ ހިލަގަނޑު އަޑު އަހަނީކީ ނޫން ވިއްޔަ. އެހެން އުޅެމުން އަނެއްކާ ބްރޭކް އަޕް ވެއްޖެ. ހަމަ ކުރިއެކޭ އެއްގޮތަށް ކޮއްކޮ ފެށީ އާދޭސްކުރަން.2މަސް ވީތަނާ އީމާ ބަލިވާން ފެށީ. ކޮންމެ ކޮންމެ އެއްޗެއް ނުކެވެ. ހޮޑުލާ ކަންތައް ކުރަން ފެށީ. އަބަދު ވަރުބަލި ވެފަ ހުންނަނީ. ފަލަވާން ފެށީ. ޝީ ކްރައި ހާސެލްފް ޓު ސްލީޕް އެޓް ނައިޓް. އަހަރެމެން އީމާ ބަލިވީމަ ހާސްވެގެން ޑޮކްޓަރ އަށް ދައްކަންދާން ބުނީމަ އެއްބަހެއް ނުވި. ދުވަހަކުން ދުވަހަކަށް ކޮއްކޮގެ ބަލި ދިޔައީ ބޮޑުވަމުން. މީހާ ދިޔައީ ފަލަވަމުން. އެންމެފަހުން އަހަރެމެން އޭނާ ގަދަކަމުން ގޮވައިގެން ހޮސްޕިޓަަލަށް ގެންގޮސް ޓެސްޓު ހެދުވީ. އިނގޭތަ ވީ ކީއްކަން؟ އެނގޭތަ ކޮއްކޮގެ ބައްޔަކީ ކޮބައިކަން؟” ދީމާ ބަލައިލީ ތާރާއަށެވެ.\nއޭރު ތާރާގެ ލޯ ފެންކަޅި ވެއްޖެއެވެ. ދީމާ ނުބުންޏަސް އީމާ އަށް ވީ ކީއްކަން ތާރާއަށް އެނގިއްޖެއެވެ. އޭނާގެ ހިތަށް އެންމެ ތަދުވީ ކިޔާން އެކަހަލަ ކަމެއް ކޮށްފާނެ ކަމަށް ގަބޫލު ނުކުރެވޭތީއެވެ. އަދި މީގެ ކުރިން އޭނާ ގާތު ކިޔާން އެކަހަލަ ވާހަކައެއް ވެސް ނުބުނެއެވެ.\n“ބޭނުން ތަ އެނގެން ތާރާ؟” ދީމާ އަހާލިއެވެ. ތާރާ އަކަށް އެއްވެސް އެއްޗެއް ނުބުނެވުނެވެ. އޭނާގެ ބަސް ހުސްވެއްޖެއެވެ. އޭނާ ބުނާނެ އެއްޗެއް ނެތެވެ.\n“ބޭނުން ހެއްޔޭ އިނގެން ތާރާ؟!” ދީމާ އައި ގޮތަށް އައިސް ތާރާގެ ކޮލުގައި ހިފައި ގަތެވެ. ވީތަދުން ތާރާ ހަޅޭއްލަވައިގަންނަން މަސައްކަތް ކުރިއެވެ. ނަމަވެސް އަނގަޔަކުން އެއްވެސް އަޑެއް ބޭރެއް ނުވިއެވެ. ދީމާ ތާރާގެ ގައިގައި އަޅާ ކޮއްޕާލިއެވެ. އޭރު ނާއިލް ހެވިފައި އެ މަންޒަރު ބަލަން ހުރީއެވެ.\nތާރާ އަރިއަޅާލައިގެން ބިންމައްޗަށް ވެއްޓުނު ގޮތަށް ފައި ވިދުނެވެ. އެހެންކަމުން ތެދުވަން އުޅެއުޅެ ނުތެދުވުނެވެ.\n“ކަލޭގެ ލޯބިވާ ކިޔާން. ދި ސޯ ކޯލްޑް ގްރެއިޓް ކިޔާން ގޮޓް މައި ސިސްޓާ ޕްރެގްނެންޓް!”\nދީމާގެ ބަސްތަކުން ތާރާގެ ކަންފަތުގައި ހޮނުގުގުރިއެއް ޖަހާލި ފަދައެވެ. ބޭއިޚްތިޔާރުގައި އަމިއްލަ މޭގައި އަތް އަޅާލެވުނީ އެދިމާއަށް އެރި ތޫނު ތަދުންނެވެ. “ނޫން. ނޫން. އެހެނެއް ނުވާނެ. ކިޔާން ތިކަހަލަ ކަމެއް ނުކުރާނެ. ނޫން ނުކުރާނެ. އަހަރެންގެ ކިޔާން އެއީ ތިހާ ގޯސް މީހެއް ނޫން.” ތާރާއަށް ބުނެވުނެވެ.\n“އެހެންތަ؟ ދެން ތިބުނަނީ ތި ކިޔާން އަކީ މާ ޞާލިޙު މިހެކޭތަ؟ ހަހަހާ. ތާރާ ޔޫ އާ ސޯ ފަނީ. ބަޓް އައި ޑޯންޓް ލައިކް ޔުއަރ ޖޯކް. ތި ތާރާ ލޯބިވެވިގެން ތިއުޅޭ ކިޔާން އަކީ ރަނގަޅު މީހެއް ނޫން. އަދި އޭނާ ތާރާ ވެސް ދޫކޮށްލާނެ. ބަޓް އައި ޑޯންޓް ބްލޭމް ޔޫ ފޯ ފޯލިން ފޯ ހިމް. އޭނަ އަކީ މީހުންގެ ސިކުނޑިއާއި ހިތާ ކުޅެން މޮޅު މީހެއް. މީހުންނަށް ދަޅަދެއްކުމަށާ މީހުން ހައްލާށާ ފޭކް ޖެއްސުމުން ސެޓްފިކެޓް ހާސިލު ކޮށްފައި ހުރީ. ބުނާނެ އުޑުން ތަރި ބާލާ ދޭނަމޭ. ހަހަހާ.” ދީމާ ހޭންފެށިއެވެ.\n“ގަބޫލެއް ނުކުރާނަން.” ތާރާ ދެލޯ ފުހެލަމުން ބުނެލިއެވެ.\n“އޮހް. ނުކުރާނަން؟ ތާރާ އަށް އެނގޭތަ އީމާ ކިޔާން ގާތު އޭނާ ބަނޑުބޮޑު ވާހަކަ ބުނީމަ ކުރިކަންތައް؟ ހީ ރިފުޒްޑް. އެއީ އޭނަ ދަރިއެއް ނޫންކަމަށް އެ ނުލަފާ ހައިވާނުގަނޑު ބުނީ! ކުށްވެރިވީ އަހަރެންގެ އާއިލާ! އަހަރެންގެ ކޮއްކޮ އީމާ! ބަދުނާމުވީ ވެސް އަހަރެންގެ ކޮއްކޮ! އެ ކިޔާން ހުރީ ހުރިހާ އެއްޗެއް ދުރުގަ ބަލަން. ހުރިހާ ބޮނޑިއެއް އީމާ އަށް! އެހެންނެއްނު ވާނީވެސް ކިޔާންގަނޑު އެޅިހާ ބަތަކަށް ރިހަ ވެގެން ހުންނަންޏާ! އިނގޭތަ އަހަރެންގެ ކޮއްކޮ ވިހެއީ ހާދަ ވޭނެއްގައޭ! ދުވަސް ނުފުރާ ވިހެއީ! ވިހިގޮތަށް އަހަރެންގެ ބޮލަށް ދަރިޖަހާފަ ފިލީ! ދެ ދުވަސް ފަހުން ފެނުނީ މަރުވެފަ އޮތް މަސްގަނޑު. ޝީ ކިލްޑް ހާސެލްފް. ދަން ޖެހިގެން މަރުވީ. އޭގެ ހަފްތާ އެއް ފަހުން ބޭބީ އީމާން މަރުވީ. އެދުވަހު އަހަރެން އަޒުމް ކަޑައެޅިގެން. ވަޢުދުވިން އަމިއްލަ ނަފްސަށް. އީމާ ކުރިމަތިލި ވޭން އެ ކިޔާންގަނޑަށް އިހުސާސް ކުރުވަން. އެކަން ކާމިޔާބު ކޮށްފަކާ ނޫނީ އަހަރެން ނުހުއްޓާނަން. ލާހިކެއްނޫން އެކަކު ވެސް އަހަރެން ހުއްޓުވާކަށް. މި ބުނީނު. ލާހިކެއްނޫން.”\n“އަ.. އަހަރެން ތި ކަމަކަށް އެހީއެއް ނުވެދޭނަން. އެއީ ކިޔާން ކޮންމެ ކަހަލަ ކުށެއް ކުރިޔަސް މިހާރު އޭނަ އަކީ ކުރީގެ ކިޔާން ކަމަށް ނުވާތީ. އޭނާ ކުށް ކުރި. އަހަރެން ވެސް ގަބޫލުކުރަން. އެކަމަކު އޭނާ މިހާރު އެ އާދަ ދޫކޮށްލައިފި.” ތާރާ ހިންދިރުވާލިއެވެ.\n“އަހަ؟ ތާރާ ހީކުރީ މިކަމެއް ނުކުރާނަމޭ ބުނީމަ ނިމުނީކަމަށްތަ؟” ދީމާ ތާރާ އާއި ހިސާބަށް ގުދުވެލަމުން އެއްސެވެ. “އެންމެރަނގަޅު. ތާރާ އަހަރެމެންނަށް އެހީ ނުވެ ހުރޭ ތިހެންވީރު. ކިޔާންގެ އަދަބު ކުޑަ ކުރަން ތާރާ މިއަށް ލީ ވެސް. އެކަމަކު ތާރާ ބައިވެރި ނުވަންޏާ ދެން ޖެހޭނީ ކިޔާންގެ އަދަބު ބިޑުކުރާށެއްނު؟ އެހެންވީމާ ޖެހޭނީ ކިޔާންގެ ދިރިއުޅުން ހަލާއްކޮށްލަންތާ. ކިޔާން… ހަލާކު ކޮށްލަން.”\n“އޮހް ލިޓްލް އިނޮސެންޓް ތާރާ. މި ބުނާ އެއްޗަކީ ކިޔާންގެ ދުވަސް ދުއްވާލާށޭ ޖެހޭނީ.”\n“ނޫންންންން!” ތާރާއަށް ހަޅޭއްލަވައި ގަނެވުނެވެ. “އޭނާއަށް އެހެން ނުހަދާތި! ޕްލީޒް. އެހެން ނުހަދާތި!”\n“އެހެންވީރު ތާރާ އެއްބަސްވޭ އެހީވާނެ ކަމަށް. އެހީ ލިބޭނެ ކަމަށް. ކިޔާންގެ ހިތް ކުދިކުދި ކޮށްލާނެ ކަމަށް. މޭކް ހިމް ފީލް ވަޓް ބިޓްރޭޔަލް ފްރޮމް ދި ޕާސަން ހީ ލަވް އިޒް ލައިކް! ބްރޭކް ހިމް ބިޔޯންޑް ރިޕެއާ. އެއްބަސްވޭ!”\nތާރާ ދެރަވެފައި، ގޮތްހުސްވެފައި ތާރާ އިސްދަށަށް ޖަހާލިއެވެ. “އައިމް ސޮރީ ކިޔާން.” ތާރާ ލޯ މަރާލަމުން ބުނެލިއެވެ. އެވަގުތު ލޮލުން ކަރުނަ ތިއްކެއް ވެއްޓުނެވެ.\nތާރާ ދިމާއަށް ބަލައިލިއެވެ. “އެއްބަސް.”\n“އެއްބަސްވޭ އަމިއްލަ ނަފްސު ގުރުބާން ކުރަން ޖެހުނަސް މިކަން ކުރާނެ ކަމަށް.” ނާއިލް އައިސް އޭނާ ކައިރީ ހުއްޓުނެވެ. “ތިބުނީ؟” ތާރާ އަހާލިއެވެ.\n“ނޮޓް ދެޓް ވީ އާ ގޮނާ ކިލް ޔޫ. ބަޓް ޔޫ ވިލް ފޭސް ލޮޓްސް އޮފް ޓްރަބަލް. ވަރަށް ބައިވަރު. ބަޓް ޔޫ ހޭވް ޓު ފޭސް ދެމް ކިތަންމެ ވަރަކަށް ބެކް ޑައުން ކުރަން ބޭނުންވިޔަސް. ވެލް އިފް ޔޫ ވޯންޓް ކިޔާން އެލައިވް އެޓް ލީސްޓް.” ވިހަ ހިނިތުންވުމަކާއި އެކު ދީމާ ބުނެލިއެވެ.\n“… އަހަރެން އެއްބަސް.”\n“ފޭންސީ ސީއިން ޔޫ ހިޔާ ތާރާ.” ދީމާ ހިނިއައިސްފައި ހުރެ ބުނެލިއެވެ. އޭރު އޭނާގެ ލޮލުގައި މަކަރާއި ހީލަތްތެރި ކަމުގެ ތޫނު ވިދުވަރެއް ވިއެވެ.\nHope you guys like this chap! 😊\nLove you all 😍🤗😘😍\nVarah reethi Maasha Allah 😘😘😘\nAnd very emotional nimun iru nuves egey🙂🙂🙂\nMi vaahaka ah alah mi comment mi kuraney ekam abadhu ves vaahaka kiyan…\nއަގެއްނެތްލޯބި 8 ވަނަ ބައި\nވާލޯބި އެނގޭނަމަ… 6\nމަޖާ ލޯބި October 30, 2016\nހިތާމަ ލޯބި June 4, 2019\nއޭލިޔަން ސިލްސިލާ – ދިއްލޭ ބޯޅަ 3\nބިރުވެރި މަޖާ December 10, 2020\nސިއްރު ސިއްރުން ލޯބިވެވިއްޖޭ….9[ފަހުބައި]\nލޯބި May 20, 2019\nބަދަލު ވި ހަޔާތް 1\nލޯބި July 3, 2019


ބަލައި ފާސްކުރުމުގެ އަމުރެއްގެ ދަށުން މީރާއިން ވިޔަފާރިކުރާ3ތަނެއް ބަލައި ފާސްކޮށްފި\nބަލައި ފާސްކުރުމުގެ އަމުރެއްގެ ދަށުން މީރާއިން2ކުންފުންޏެއްގެ އޮފީހަށާއި ފިހާރައަކަށް މިއަދު ވަދެ އެ ތަންތަން ބަލައި ފާސްކޮށްފިއެވެ. ޓެކްސް އެޕީލް ޓްރައިބިއުނަލުން ނެރުނު ބަލައި ފާސްކުރުމުގެ އަމުރުގެ ދަށުން މީރާއިން މިއަދު ހެނދުނު ވަދެފައިވަނީ ޓްރެޜަރ ބިޒް އިންޓަރނޭޝަނަލް ޕްރައިވެޓް ލިމިޓެޑުގެ އޮފީހަށާއި ޕީ.އެފް.އެސް ޕްރައިވެޓް ލިމިޓެޑްގެ އޮފީހަށާއި "ޓްރެޜަރީ" ކިޔާ ފިހާރައަކަށެވެ. މި ދެ ކުންފުނީގެ މައި ހިއްސާދާރަކީ ޓްރެޜަރީ ފިހާރައިގެ ވެރި ފަރާތެވެ.\nޓްރެޜަރ ބިޒް އިންޓަރނޭޝަނަލް ޕްރައިވެޓް ލިމިޓެޑަކީ ޖީ.އެސް.ޓީ ޤާނޫނުގެ ދަށުން ޖީ.އެސް.ޓީ އަށް ރަޖިސްޓަރީކުރުން ލާޒިމުވާ ކުންފުންޏެއް ކަމުގައިވިޔަސް އެ ކުންފުނިން ޖީ.އެސް.ޓީ އަށް ރަޖިސްޓަރީކޮށްފައި ނުވެއެވެ. އަދި ޕީ.އެފް.އެސް ޕްރައިވެޓް ލިމިޓެޑާއި ޓްރެޜަރީ ފިހާރައިން ބައެއް ޓެކްސް ނެގޭ މުއްދަތުތަކަށް ޓެކްސް ބަޔާން ހުށަހަޅާފައި ނުވާތީ މި ދެ ކުންފުންޏާއި ފިހާރަ އޮޑިޓް ކުރަން ބޭނުންވެގެން މީރާއިން އެންގުމެއް ފޮނުވުމުން ލިޔެކިޔުންތައް ބެލުމަށާއި އޮޑިޓްކުރުމަށް އެ ފަރާތުގެ އޮފީހަށާއި ވިޔަފާރި ހިންގާ ތަންތަނަށް ވަނުމުގެ ހުއްދަ ނުދޭނެކަމަށް މީރާއަށް އެ ފަރާތުން އަންގާފައިވެއެވެ. އަދި މި3ތަނަކީވެސް ގަސްތުގައި ޓެކްސް ދެއްކުމުން އެއްކިބާވުމަށް މަސައްކަތްކުރާކަމަށް ތުހުމަތުކުރެވޭ3ތަނެވެ.\nޓެކްސް ނެގުމާބެހޭ އިދާރީ ޤާނޫނުގައި ވާ ގޮތުން ޓެކްސް ދައްކާ ފަރާތްތަކުން މީރާއަށް ހުށަހަޅާ ޓެކްސް ބަޔާންތަކާއި ލިޔެކިޔުންތަކާއި އެނޫންވެސް މައުލޫމާތުގެ ސައްހަކަން ޔަގީންކުރުމަށް މީރާއިން ކުރާ އޮޑިޓްތަކުގައާއި ތަހުޤީޤުތަކުގައި މީރާއަށް ޓެކްސް ދައްކާ ފަރާތްތަކުން ފުރިހަމަ އެއްބާރުލުން ދޭންވާނެއެވެ. އަދި ޓެކްސްއާ ގުޅިގެން ބޮޑު އޮޅުވާލުމެއް އެކުލެވޭ ކުށެއް ކުރަމުންދާކަމަށް ޝައްކުކުރެވޭނަމަ އެ ކުށް ކުރަމުންދާ ތަނަކަށް ވަނުމުގެ އަމުރެއް ނެރެދިނުމަށް އެދި ޓެކްސް އެޕީލް ޓްރައިބިއުނަލްގެ ރައީސްގެ ކިބައިން މީރާއިން އެދުމުން އެފަދަ އަމުރެއް ނެރެދިނުމުގެ ބާރު ޓްރައިބިއުނަލްގެ ރައީސަށް އެ ޤާނޫނުން ލިއްބައިދެއެވެ.


13 aharuge kujjaa aaieaailaa ge dhen thibi kudhin dhaulathuge belumuge dhashah gengosfi | Mihaaru\nކުޑަކުދިންނަށް ރައްކާތެރިކަން ދިނުމަށް އާންމުން ހޭލުންތެރިކުރުމުގެ ޕޯސްޓަރެއް: 13 އަހަރުގެ ކުއްޖަކު ވިހެއި މައްސަލާގައި އެ ކުއްޖާ އާއި އެ އާއިލާގެ ދެން ތިބި ކުދިން ވަނީ ދައުލަތުގެ ބެލުމުގެ ދަށަށް ގެންގޮސްފައި\n13 އަހަރުގެ ކުއްޖާ އާއި އެ އާއިލާގެ އެހެން ކުދިން ދައުލަތުގެ ބެލުމުގެ ދަށަށް ގެންގޮސްފި\n02 ޑިސެމްބަރ 2019 - 20:24 17 comments\nއެ ކުއްޖާ ބަލިވެ އިނދެ ވިހެއި، މައްސަލަަ ފެންމަތިވުމާ އެކު ފުލުހުން ކުރިން ވަނީ 26 އަހަރުގެ ފިރިހެނަކު ހައްޔަރުކޮށްފަ އެވެ. އަދި ދީނީ ޚިޔާލު ތަފާތުވުންތަކެއްގައި ބަޔަކު އެ ފިރިހެން މީހާއަށް އަނިޔާ ކުރި މައްސަލައެއް ވެސް މިހާރު ވަނީ ފެންމަތިވެފަ އެވެ.\nފުލުހުން ބުނީ 13 އަހަރުގެ ކުއްޖާ އާއި އޭނާ ވިހެއި ތުއްތު ކުއްޖާގެ އިތުރުން އެ އާއިލާގައި އިތުރަށް ތިބި ހަ ކުއްޖަކު ވެސް ޖެންޑާ މިނިސްޓްރީއާ ގުޅިގެން ދައުލަތުގެ ބެލުމުގެ ދަށަށް މިއަދު ގެންގޮސްފައިވާ ކަމަށެވެ. އަދި އެ ކުދިންނާ މެދު އިހުމާލުވި މައްސަލާގައި އަޅަންޖެހޭ ފިޔަވަޅުތައް އަޅާނެ ކަމަށް ވެސް ފުލުހުން ބުންޏެވެ.\nފުލުހުން ކުރިން ބުނެފައިވާ ގޮތުގައި އެ ކުއްޖާ ބަލިވެ އިން މައްސަލަ ކުރިން ވެސް ދިޔައީ ތަހުގީގު ކުރަމުންނެވެ. އެ ކުއްޖާ އާއި އެ އާއިލާގައި ދެން ތިބި ކުދިން ދައުލަތުގެ ބެލުމުގެ ދަށަށް ނުގެންދިޔައީ އެ ކުއްޖާގެ އާއިލާ ގާތުގައި ހުރުން ރަނގަޅު ކަމަށް ކަމާބެހޭ ފަރާތްތަކަށް ފެންނާތީ ކަމަށް ފުލުހުން އޭރު ބުނެފައިވެ އެވެ.\nއިތުރު ލިޔުންތައް ޕޮލިސް ކުޑަކުދިން ކުޑަކުދިންނަށް އަނިޔާކުރުން ކުޑަކުދިންގެ ހައްގުތައް


ތޫނީސިޔާގެ ބޮޑުވަޒީރުގެ މަޤާމަށް ފުރަތަމަ ފަހަރަށް އަންހެން ބޭފުޅެއް ތޫނީސިޔާގެ ބޮޑުވަޒީރުގެ މަޤާމަށް ފުރަތަމަ ފަހަރަށް އަންހެން ބޭފުޅެއް\nތޫނީސިޔާގެ ބޮޑުވަޒީރުގެ މަޤާމަށް ފުރަތަމަ ފަހަރަށް އަންހެން ބޭފުޅެއް\nތޫނީސިޔާގެ ބޮޑުވަޒީރުގެ މަޤާމަށް ޢައްޔަންކުރެއްވި ނަޖުލާ ބައުދަން ރަމަޟާން / ފޮޓޯ: ރޮއިޓަރސް\nތޫނީސިޔާގެ ބޮޑުވަޒީރުގެ މަޤާމަށް ޢާއްމުންނަށް އެއްވެސް ވަރަކަށް ނޭނގޭ ބޭފުޅެއްކަމަށްވާ ނަޖުލާ ބައުދަން ރަމަޟާން ޢައްޔަންކުރައްވައިފިއެވެ. ބޮޑުވަޒީރުގެ މަޤާމާ ނަޖުލާ ޙަވާލުވެވަޑައިގަންނަވާނީ ފާއިތުވި ދެ މަސްދުވަހު ސަރުކާރާކައި ނުލައި ހިންގަމުންދާ ތޫނީސިޔާއަށް ދިމާވެފައިވާ ބޮޑެތި މައްސަލަތަކެއްގެ ތެރެއިންނެވެ. އަދި އޭނާ ވެވަޑައިގަންނަވާނީ ތޫނީސިޔާގެ ފުރަތަމަ އަންހެން ބޮޑުވަޒީރަށެވެ.\nމިދިޔަ ޖުލައި މަހުގެ ތެރޭގައި ތޫނީސިޔާގެ ރައީސް ޤައީސް ސަޢީދު އެ ޤައުމުގެ ސަރުކާރު އުވާލައްވައިފައިވަނީ ބޮޑުވަޒީރު ހާޝިމު މަޝީޝީއާ ޖެހިވަޑައިގަތް މައްސަލަތައް ހައްލުކުރެއްވުމަށް ކުރެއްވި މަޝްވަރާތަކުން ކުރިއެރުމެއް ނުލިބުމުންނެވެ. ތޫނީސީޔާގެ ރައީސާއި ބޮޑުވަޒީރާ ދެމެދު ޚިޔާލު ތަފާތުވުން އުފެދިފައިވަނީ އެ ޤައުމުގެ އިޤްތިޞާދަށް ބޮޑެތި ދަތިތަކެއް ކުރިމަތިވެފައިވާ ދަނޑިވަޅެއްގައެވެ. މެދުއިރުމަތީގެ ޢަރަބި ޤައުމެއްކަމަށްވާ ތޫނީސިޔާގެ އިޤްތިޞާދު އަޑިއަޅާލާފައިވަނީ ކޯވިޑް-19ގެ ސަބަބުން ދިމާވެފައިވާ ދަތިތަކުގެ ސަބަބުންނެވެ. އެއާއެކު ބަލިމަޑުކަމާ ދެކޮޅަށް މަޝީޝީގެ ސަރުކާރުން އަޅަމުންދާ ފިޔަވަޅުތަކާމެދުވެސް ޢާންމުންވަނީ ހިތްހަމަނުޖެހިފައެވެ. އެއާއެކު ސަޢީދުވަނީ ތޫނީސިޔާގެ ޤާނޫނުހަދާ މަޖިލީހުގެ ޖަލްސާތައް މެދުކަނޑާލެއްވުމަށްފަހު އިދިކޮޅުން ކުރަމުންދިޔަ މުޒާހާރާގައި ބައިވެރިވެވަޑައިގެންފައެވެ. އެއާއެކު ތޫނީސިޔާގެ ވެރިކަމުގެ ނިޒާމުވަނީ ނޭނގުމެއްގެ ތެރެއަށް ވެއްޓިފައެވެ. ތޫނީސުތާގައި ސަރުކާރެއް އެކުލަވާލައި ސިޔާސީ ހަމަޖެހުން ގެނައުމަށް ބައިނަލްއަޤްވާމީ މުޖުތަމަޢުންވަނީ ސަޢީދަށް ވަރަށް ބޮޑަށް ބާރުއަޅައިފައެވެ.\nހަލަބޮލި ދުވަސްވަރެއް ސަރުކާރެއް ހިންގެވުމުގެ ޒިންމާއާ ޙަވާލުވެވަޑައިގަންނަވައި ޢުމުރުފުޅުން 63 އަހަރުގެ ނަޖުލާއަކީ 2011ވަނަ އަހަރުގެ ޢަރަބި ބަހާރުގެ ތެރެއިން ތޫނީސިޔާގައި ދިމީޤްރާޠީ ވެރިކަމުގެ ނިޒާމެއް ޤާއިމުކުރިފަހުން އެ ޤައުމުގެ ބޮޑުވަޒީރުކަންކުރައްވައި 10ވަނަ ބޭފުޅާއެވެ. އެއްވެސް ސިޔާސީ ތަޖުރިބާއެއް މީގެ ކުރިން ކުރައްވާފައިނުވައި ނަޖުލާއަކީ އިންޖިނިޔަރެކެވެ.


Luthufee ge massalaagai eh bayaku aneh bayakah foolhukandanee! | Mihaaru\nލުތުފީގެ މައްސަލާގައި އެއް ބަޔަކު އަނެއް ބަޔަކަށް ފޫޅުކަނޑަނީ!\nއަބްދުﷲ ލުތުފީ: ކުށެއް ނެތް އެތައް ބަޔަކު މަރާލި މައްސަލައިގައި އޭނާގެ މައްޗަށް ވަނީ ހުކުމް ކޮށްފައި.\nއޭގެ ބަދަލުގައި ކަމާ ބެހޭ ސަރުކާރުގެ އިދާރާތަކުން ފޫޅުކަނޑާލަނީ އެއް ބަޔަކު އަނެއް ބަޔަކަށެވެ.\nބާގީ ލުތުފީގެ ގޮތުގައި މުޅި ރާއްޖެއަށް މަޝްހޫރުވެފައިވާ އަދި ނޮވެމްބަރު ތިނެއްގެ ހަމަލާއާ ގުޅިގެން މަރަން ހުކުމްކުރި ކުށްވެރިޔާ ފިލީ އެމްޑީޕީގެ ސަރުކާރުގައި، ޖެނުއަރީ، 16، 2010 ގައި ބޭސްފަރުވާ އަށް އިންޑިއާ އަށް ފޮނުވުމުންނެވެ. އޭނާ ހޯދަން އިންޓަޕޯލުން އޮތީ ރެޑް ނޯޓިސް ވެސް ނެރެފަ އެވެ. އެކަމަކު މިދިޔަ މަހުގެ 1 ގައި ލުތުފީ އަމިއްލައަށް ގޮސް ލަންކާގައި ހުންނަ ދިވެހި އެމްބަސީއާ ހަވާލުވުމުގެ ކުރިން އޭނާގެ އެއްވެސް ހަބަރެއް، ސަރުކާރުގެ އެއްވެސް ފަރާތަކަށް ލިބުނު ކަމަކަށް ނުވެ އެވެ.\nލުތުފީ އެންމެ ފަހުން ސަރުކާރުގެ ބެލުމުގެ ދަށަށް މިދިޔައީ އެޕްރީލް މަހު ސްރީ ލަންކާގައި ދިން ޓެރަރިސްޓް ހަމަލާއާ ގުޅިގެން ބޭރު މީހުން ބަލާފާސްކޮށް، ގަވާއިދާ ހިލާފަށް އުޅޭ މީހުން ޑިޕޯޓްކުރަން، އެ ގައުމުން މަސައްކަތް ފެށުމުންނެވެ.\nއެކަމަކު ދިވެހި އެމްބަސީއަށް ލުތުފީ ދިޔަކަން ރެއާ ހަމައަށް ސަރުކާރުން ބޭއްވީ ބޮޑު ސިއްރެއްގެ ގޮތުގަ އެވެ. އެމްބަސީ އާއި ފޮރިން މިނިސްޓްރީ އާއި ފުލުހުން ވެސް އެކަމާ ބެހޭ ގޮތުން ވާހަކަ ދައްކާފައެއް ނުވެ އެވެ.\nދިވެހި އެމްބަސީގައި ލުތުފީ ހުރި ކަން ފަޅާއަރުވާލީ ކުރީގެ ހޯމް މިނިސްޓަރު އުމަރު ނަސީރެވެ. އޭނާ އިއްޔެ ހެނދުނު ކުރެއްވި ޓުވީޓެއްގައި ތުހުމަތުކުރެއްވީ ސަރުކާރުން ލުތުފީ ފޮރުވައިގެން ގެންގުޅޭ ކަމަށެވެ.\nއެ ތުމަތަށް، ރޭ 11 ޖެހި ފަހުން ފުލުހުން ޖަވާބު ދިނީ ކުރު ބަޔާނަކުންނެވެ.\nއޭނާ ފިލި ތާރީޚްތަކާއި އެއީ ހޯދަމުން އައި މީހެއް ކަން ފާހަގަކޮށްފައި އޮތް ބަޔާނުގައި ބުނީ އަމިއްލަ އަށް ލުތުފީ ހަވާލުވުމުން އޭނާ ގެނައުމުގެ މަސައްކަތް މިހާރު ކުރަމުން އަންނަ ކަމަށެވެ. އެކަމަކު ލަންކާގައި ލުތުފީ ހުރީ ފުލުހުންގެ ބެލުމުގެ ދަށުގައި ކަމަށް ބުނުން ފިޔަވައި އިތުރު ތަފްސީލެއް ނެތެވެ.\nލުތުފީ އަމިއްލަ އަށް ހަވާލުވުމުން އެކަން އާއްމު ނުކުރީ ކީއްވެ ކަމެއް އަދި އޭނާ ރާއްޖެ ނުގެނެވި ލަސްވާ ސަބަބެއް ވެސް ސަރުކާރަކުން ނުބުނެ އެވެ.\nލަންކާގައި ހުންނަވާ ޑެޕިއުޓީ އެމްބެސެޑަރު އަސްލަމް ޝާކިރު އަށް "މިހާރު" އިން މިއަދު ގުޅުމުން ވިދާޅުވީ ލުތުފީއާ ގުޅޭ މައުލޫމާތު ދޭނީ ރާއްޖޭގެ ފޮރިން މިނިސްޓްރީން ކަމަށެވެ. އޭނާ އެދިވަޑައިގަތީ ފޮރިން މިނިސްޓްރީން ޖަވާބު ހޯދުމަށެވެ.\nއެކަމަކު އެ މިނިސްޓްރީގެ ޑިރެކްޓަ އޮފް ކޮމިއުނިކޭޝަންސް މިއުވާން މުހައްމަދު ވިދާޅުވީ ލުތުފީއާ ގުޅޭ ގޮތުން ވާހަކަ ދައްކާނީ އެ މިނިސްޓްރީން ނޫން ކަމަށެވެ.\nނޮވެމްބަރު3ގެ އުދުވާނީ ހަމަލަ އަށް ފަހު އިންޑިއާގެ ސިފައިންގެ ބެލުމުގެ ދަށުން ހައްޔަރުކޮށްގެން ގެންދަނީ.\nފުލުހުންގެ ތަރުޖަމާން އިޒްމިއާ ޒާހިރު ވިދާޅުވި ގޮތުގައި ފުލުހުން ރޭ ނެރުނު ބަޔާނަށް ވުރެ އިތުރު މައުލޫމާތެއް އަދި ދެއްވޭކަށް ނެތެވެ.\nލުތުފީގެ މައްސަލާގައި ކަމާ ބެހޭ އިދާރާތަކުން ތަފްސީލު ނުދީ ހިފަހައްޓާ އިރު، ލަންކާގައި ވިސާ ނެތި ދިރިއުޅޭ ދިވެހިންގެ ތެރޭގައި ފިލައިގެން އުޅޭ ކުށްވެރިން ވެސް ހިމެނޭ ކަމަށް މީޑީއާތަކުގެ އިސް ވެރިންނާ އެކު މިދިޔަ މަހުގެ 22 ގައި ފޮރިން މިނިސްޓްރީގައި ބޭއްވި ބައްދަލުވުމެއްގައި މިނިސްޓަރު އަބްދުﷲ ޝާހިދު ވަނީ ވިދާޅުވެފަ އެވެ. ފުލުހުން ރޭ އާއްމުކޮށްފައިވާ މައުލޫމާތުތަކަށް ބަލާއިރު އޭރު ލުތުފީ ވަނީ އަމިއްލަ އަށް އެމްބަސީއާ ހަވާލުވެފަ އެވެ.\nކަމާ ބެހޭ އިދާރާތަކުން އޭގެ ތަފްސީލު ހާމަނުކުރުމުން، ލުތުފީގެ ކަންކަން ސިއްރުކުރި ސަބަބާ މެދު ސުވާލު އުފެދެ އެވެ.\nލުތުފީ އަށް އިތުރު ގޮތެއް ނެތް!\nއޭރު ސްރީ ލަންކާއިން ވަކިވެ، ވަކި ދައުލަތެއް އުފައްދަން ހަނގުރާމަކުރި ލަންކާގެ ތަމަޅަ ގްރޫޕްތަކުގެ ތެރެއިން ޕްލޮޓް ޖަމާއަތުގެ ޓެރަރިސްޓުންނާ ގުޅިގެން ލުތުފީ އިސްކޮށް ހުރެ، ނޮވެމްބަރު، 3، 1988 ގައި ރާއްޖެ އަށް ދިން އުދުވާނީ ހަމަލާގައި 19 ދިވެއްސަކު މަރުވި އެވެ. އޭގެ ތެރޭގައި އާންމުންގެ 11 މީހުންނާއި އަށް ސިފައިން ހިމެނެ އެވެ.\nއޭނާގެ މައްޗަށް މަރުގެ ހުކުމް އިއްވި ނަމަވެސް އޭރުގެ ރައީސް މައުމޫން އަބްދުލްގައްޔޫމް ވަނީ އުމުރު ދުވަހުގެ ޖަލު ހުކުމަކަށް ބަދަލުކުރައްވައިފަ އެވެ. ރާއްޖޭގެ ގާނޫނު އޭރު އޮތް ގޮތުން އުމުރު ދުވަސް ކަމަށް ބަލަމުން އައީ 25 އަހަރެވެ. ލުތުފީ ނުފިލައި ހުރި ނަމަ އޭނާގެ ޖަލުގެ ހުކުމް 2014 ގައި ހަމަވީހެވެ.\nނޮވެމްބަރު3ގެ ހަމަލާގައި ލުތުފީއާ އެކު ޓެރަރިސްޓުން ގޮވައިގެން މާލެ އެރި މަޝްހޫރު އަނެއް ބާގީ ސަގަރު އަހުމަދު ނާސިރު ވަނީ 25 އަހަރު ހަމަކޮށް މިނިވަންވެފަ އެވެ.\nޓްރެވެލް ޑޮކިއުމެންޓެއްގައި ލުތުފީ ބޭސްފަރުވާ އަށް ފޮނުވާލުމުން އޭނާ ލަންކާގައި ދިރިއުޅެމުން އައީ، އެނގިފައިވާ ގޮތުގައި، ނަން އޮޅުވާލައިގެންނެވެ. ހޯމް މިނިސްޓްރީން 2016 ގައި އާއްމުކުރި މައުލޫމާތުތަކުގައިވާ ގޮތުން ލުތުފީ އުޅެމުން އައީ "ޒާން"ގެ ނަމުގަ އެވެ.\nއެނގިފައިވާ ގޮތުގައި ލުތުފީ އަމިއްލަ އަށް އެމްބަސީއާ ހަވާލުވީ "އިތުރު ގޮތެއް ނެތުމުން"ނެވެ. މިދިޔަ އެޕްރީލް މަހު، ލަންކާގެ އެކި ތަންތަނުގައި ބޮން ގޮއްވައި ދިން ހަމަލާއާ ގުޅިގެން ސަލާމަތީ ކަންކަން ވަރުގަދަކޮށް، ގެތަކަށް ސިފައިން ވަދެ ރެއިޑްކުރި އެވެ. ވިސާ ނެތި އެ ގައުމުގައި ދިރިއުޅެމުން އައި މީހުން ޑީޕޯޓްކޮށްލައި ޝައްކު ކުރެވޭ މީހުން ހައްޔަރު ވެސް ކުރި އެވެ.\nބޮމުގެ ހަމަލާއާ ގުޅިގެން ލަންކާގެ ސިފައިން ސަލާމަތީ ކަންކަން ބަލަހައްޓަނީ. --ފޮޓޯ:އޭއެފްޕީ\nލުތުފީ އަށް ކުރިމަތިވީ، ސިފައިން ގެތަކަށް ވަދެ ހިންގި އޮޕަރޭޝަނުގައި އޭނާ އަތުލައިގެންފާނެ ކަމުގެ ބިރެވެ. ލަންކާގައި ދިރިއުޅޭ ބިދޭސީން އެންމެ ކައިރި ޕޮލިސް ސްޓޭޝަންތަކުގައި ރަޖިސްޓްރީން ވާން ވެސް އެންގި އެވެ. އެހެންވެ އޭނާ ސަލާމަތްކަން ހޯދީ އެމްބަސީ ތެރެއަށް ވަދެގެންނެވެ.\nލުތުފީ ގެނައުން ލަސްވަނީ، އެނގިފައިވާ ގޮތުގައި، ބައެއް ލިޔެކިޔުންތައް ނުނިމިގެންނެވެ. ލަންކާގައި މިހާތަނަށް އޭނާ ދިރިއުޅުނީ ގަވާއިދާ ޚިލާފަށެވެ. އެއީ ވެސް ކުށެކެވެ.\nލަންކާ އިން ހިމާޔަތް ހޯދަން ލުތުފީ އުޅުނު!\nލަންކާގައ ދިން ހަމަލާއާ ގުޅިގެން އެ ގައުމުގައި ފިލައިގެން އުޅުމުގެ މަގުތައް ބަންދުވުމުން، މިދިޔަ އެޕްރީލް މަހުގެ 28 ގައި ރާއްޖޭގެ ހިއުމަން ރައިޓްސް ކޮމިޝަނަށް ލުތުފީ ސިޓީއެއް ފޮނުވި އެވެ. އެ ސިޓީގައި ބުނެފައި ވަނީ އޭނާ އަށް އިއްވި ހުކުމުގައި ބާކީ މުއްދަތެއް އޮންނާނެ ކަމަށް ގަބޫލު ނުކުރާ ކަމަށެވެ. އޭނާ އެދިފައި ވަނީ "އިންސާފު ހޯދައިދޭށެ"ވެ.\nހާލަތު ތަފްސީލްކޮށް ބަޔާން ކޮށްދެމުން ސިޓީގައި ލުތުފީ ބުނެފައި ވަނީ ޖަލުގައި ލިބުނު އަނިޔާ އަށް ބޭސްކުރަން 2010 ގައި އިންޑިއާގެ ކޮޗިން އަށް ފޮނުވުމުން ލަންކާ އަށް އެތެރެވީ މުއްދަތު ހަމަނުވާ ޓްރެވަލް ޑޮކިއުމެންޓެއްގައި ކަމަށެވެ. އެއާ އެކު ސްރީ ލަންކާ އިން ސިޔާސީ ހިމާޔަތް ހޯދަން މަސައްކަތް ކުރި ކަމަށް ބުނެފައިވެ އެވެ.\nއެކަން ހަމަޖެހުމުން ދަނިކޮށް ހުރަސްއެޅީ، އޭނާ ތުހުމަތުކޮށްފައިވާ ގޮތުގައި، ކުރީގެ ސަރުކާރުން އޭނާއާ މެދު "ދޮގު މައުލޫމާތުތައް ފެތުރުމުން"ނެވެ. އޭނާ އަކީ ގާނޫނާ ޚިލާފު ޕާސްޕޯޓެއްގައި ޖަލުން ފިލި މީހެއް ކަމަށް ބުނެ އަމުރު ނެރެފައިވާތީ ލުތުފީ ވަނީ ސިޓީގައި ހިތްހަމަނުޖެހުން ވެސް ފާޅުކޮށްފަ އެވެ.\nއޭނާ ބުނިގޮތުގައި އެސައިލަމް މައްސަލަ ބޭރުކުރީ ރީޖަނަލް ހެޑްކުއާޓާސްގެ ނުފޫޒު ބޭނުންކޮށްގެން ރާއްޖޭގެ ގާނޫނީ ޓީމުންނެވެ.\nމި ޝަކުވާތައް އަޑު އަހައި އެޗްއާރުސީމުން އޭނާ އަށް ޖަވާބު ދީފައި އޮތީ، އެ މައްސަލަތައް ކުރިއަށް ގެންދަން ޖެހެނީ ޝަރުއީ މަރުހަލާގެ ތެރެއިން ކަމަށެވެ.\nކުށްކުރުން ފުލުހުން ހިއުމަން ރައިޓްސް ކޮމިޝަން ފޮރިން މިނިސްޓްރީ ރާއްޖެ-ލަންކާ އަބްދުﷲ ލުތުފީ ސްރީ ލަންކާ ނޮވެމްބަރު3ބަޣާވާތް ނޮވެމްބަރު3ބަޣާވާތް ދިވެހި ސަރުކާރު އުމަރު ނަސީރު\n132 ކޮމެންޓް, 203 ރިއެކްޝަންސް\nއަމަލުގެ މީ ބައިވެރިއެއްބާ. ފުރަތަަމަ ފޮނުވާލީ. ދެން ގޮތެއްނެތުމުން ފޮރުވާފަ ބެހެއްޓީ. ދެން މިދިނީ ހިމާޔަތް. ހުސް، ޝައްކުކުރާނެ ކަންތައްތައް. ޝައްކެއްވެސްނޫން، ޔަގީންތާ.\nލުތުފީ ލަންކާ ސިފައިން ޖަލަށް ލައިފި ނަމަ ވަރަށް އުފާވާނެ.\nމީ ސިއްރު ކުރި ސަބަބު\nއެއީ 2010 ގަ ލުތުފީ ފިލީއްސުރެ ނުވަ އަހަރު އަތުލައި ނުގަނެވިފަ ހުއްޓާ، މި ސަރުކާރު އައިތާ އަށެއްކަ މަސް ދުވަސް ތެރޭ ލުތުފީ އަތުލައިގެނެގެން ރާއްޖެ ގެނައިކަން ދެއްކުމަށްޓަކައި، ކުރީގެ ރައީސް މީހާގެ ސަނާމުގު ސިކުނޑިން ވިސްނައިގެން، ގަނެފަ އޮތް ގަނޑެއް ކަމަށް ފެންނަނީ! އެހެން މި ބުނީ އަނެއްހެން ނުވެއް ފޮރުވޭނެ ދޯ މިހާރަކު ދެން!\nމިއީ މިހާރު ބައިނަލް އަޤުވާމީ މައްސަލައަކަށް ނުވޭތޯ؟ އިންޓަރޕޯލް މެދުވެރިކޮށް ރެޑްނޯޓިސް ނެރެގެން ހޯދާ ނުފެނިގެން އުޅޭ ފިއުޖިޓިވެއް. ފެނުނުކަން އިންޓަރޕޯލަށް އަންގާފަ ނެތްނަމަ އިންޓަރޕޯލް ކުރިމަތީގަ އަޅުގަނޑުމެންގެ އަގެއް ނެތް. ކިހާބޮޑު ލަދެއް؟\nރީތިކުރަން މާގިނަ ވާހަކަ ދައްކާނެ ކަމެއްނެތް. ތީޤާތިލެއް. މާފެއް ނުދެވޭނެ ޖަލުގެއަނިޔާ އަދިވެސްކުޑަ. ހަދާން އެބަހުރިބާ ކިތަށް ދިވެހިން ބަޑިޖަހާ ވައްޓާލުމަށްފަހު މަރައް ތެޅެމުންދިޔައިރު ފެންފޮދެއް ވެސް ދިނަނުދީ މަރުވަންދެން ބަލަންތިބި ހަދާން؟ އަދި ހަދާން އެބަހުރިތޯ ދިވިހިންގެ ބޮލަށްބަޑި ޖެހުމަށްފަހު ކަނޑައް އެއްލާލިކަން؟ ދެން ކޮންވާހައެއް ދައްކާކަށް ބޭނުންވަނީ ދަމާބަދެފަ ރަޖަމްކުރަން\nކީއްކުރަން ގެންނަނީ ރާއްޖޭ ގެ އަގުވައްޓާލަން ، ލުތުފީ މިއޮއްހާދުވަހު އުޅުނީ ލަމްކާ މީހަކައް ވެގެން\nމިސަރުކާރުގެ ގަދަ ކަމަކީ އެއްވެސް ކަމެއް ސިއްރު ނުކުރުން. ލަދެއް ނުގަނޭ ދޯ މަހުލޫފް.\nމިކަމުގައި ޝާމިލުވާ މިސަރުކާރުގެ ފަރާތްތަކާއި މޑޕ ގެ ގިނަ ބޔަކު ހިމެނޭ. ލަންކާއިން ލުތުފީއާ މޑޕ ގެ އިސްފަރާތްތައް ބައްދަލުވެސް ވަނީ ކޮށްފައި. މިކަމުގައި ޝާމިކުވާ އެންމެހާ ފަރާތްތަކުގެ މައްސަލަ ބެލެންވާނެ. ސަރުކާރުގަ އަދި މަޖްލިސްގަ ގިނަ ބަޔަކު އެބަތިބި މިކަމުގައި އިހުމާލުވާ. މިހާރުގެ މަޖްލިސްގެ ރައީސްވެސް މިކަލޭގެއާ ބައްދަލުކުރި. މިކަމުގައި ފުލުހުންނާއި އެމްބަސީ އަދި ޕޮރިން މިނިސްޓްރީގެ އިހުމާލު ވަރަށްބޮޑު. ކޮބާ މަޖްލިސް 19.\nބަލަ މިވަރުގެ ޤާތިލަކު، މިވަރުގެ ބޮޑު ބާޣީއަކު ރައްކާވެގެން ދިޔައިމާ ކަލޭމެންނަށް ދިވެހިރައްޔިތުން ކުރާނެ އިތުބާރެއް ދައްކަބަލަ. ކަލޭމެންގެ ކަމަކީ ރުއްގަސް ކެނޑުމާ ތަންތާހުންނަ ދިދަބޭލުންތަ؟ ނުނީ ކޮންކަމެއްކަން ބުނެބަލަ. ކަލޭމެންނަކަށްނުވޭ، ބޭރާބެހޭ އޮފީހަކަށް ނުވޭ. ދެންވާނީ ކޮންބަޔަކަށް؟ އޭނ؟ ތިޔަތަންތަން އުވާލާފަ "ތަޅާނަގާ ބައްދާފަ" އުމަރެއްނު ބަހައްޓަންވީ ދެންވެސް. ކޮބާލަދު؟\nސަރުކާރުގެ ފަރާތުން ފެނުނު ޤަބޫލު ނުކުރެވޭނެ ޢަމަލެއް، މެޖޯރިޓީ ދަމަހައްޓަން މިއަށްވުރެ ޒިންމާ ދާރުވާން ޖެހޭ.


vnews - Saudi Arabia ge 'Maldives'\nސައުދީ އަރަބިއްޔާގެ "މޯލްޑިވްސް"\nސައުދީ އަރަބިއްޔާގެ އުމްލުޖް ރީޖަންގެ ރަށެއްގެ ގޮނޑުދޮށް:\nސައުދީ އަރަބިއްޔާގެ ހުޅަނގުގައި އޮންނަ އުމްލުޖް ރީޖަންއަކީ ހިމުންދޮންވެލީގެ ރީތި ގޮނޑުދޮށްތައް ހިމެނޭ ކުދި އެތައް ޖަޒީރާ ރަށްތަކެއް ހިމެނޭ ސަރަހައްދެކެވެ. އެއީ، ގަދީމީ އަދި ތާރީޚީ އެތައް ތަރިކަތަކެއްވެސް ހިމެނޭ ސަރަހައްދެކެވެ. އެ ސަރަހައްދުގައި 104 އަށްވުރެ ގިނަ ކުދި ޖަޒީރާ ރަށްތައް ހިމެނެއެވެ. މިއިން ބައެއް ރަށްތަތަކީ މިހާރުވެސް މީހުން އާބާދުވެ ތަރައްގީވެފައިވާ ރަށްތަކެކެވެ.\nސައުދީ އަރަބިއްޔާގެ ބޮޑުވަޒީރުގެ ނާއިބް އަދި ޕަބްލިކް އިންވެސްޓްމަންޓް ފަންޑުގެ ޗެއަރމަން އަދި ނުފޫޒުގަދަ ވަލީއަހުދު މުހަންމަދު ބިން ސަލްމާން ރަތްކަނޑުގައި ތަރައްގީ ކުރެއްވުމަށް އިޢްލާން ކުރައްވާފައިވާ ފަތުރުވެރި މަންޒިލްގެ ބިޔަ މަޝްރޫއުގައި އުމްލުޖް ސަރަހައްދު ހިމެނިފައިވަނީވެސް އެސަރަހައްދަށް ލިބިފައިވާ ގުދުރަތީ ޚާއްސަ ސިފަތަކުގެ ސަބަބުންނެވެ.\nއުމްލުޖް ރީޖަންގެ ރަށެއްގެ ގޮނޑުދޮށް:\nފަތުރުވެރިންގެ ޝައުގުވެރިކަން ހުއްޓޭނެ ވަރަށް ގިނަ ވަސީލަތްތައް، ވަރަށް ގިނަ ސިފަތައް އެ ސަރަހައްދުގެ ރަށްތަކަށް ލިބިގެންވެއެވެ. އޭގެ ތެރޭގައި ރީތި މޫދާއި، ގުދުރަތީ ރީތިކަމުގެ ހިތްގައިމު ސިފަވެސް ހިމެނެއެވެ. އެ ސަރަހައްދުގެ އެކި ރަށްތަކުގެ ގޮނޑުދޮށްތައް އެކުލެވިގެންވަނީ ތަފާތު ކުލަކުލައިގެ ހިމުން ވެލިންނެވެ. ބައެއް ރަށްތަކުގައި ކުދި ފަރުބަދަތައްވެސް އެކުލެވިގެންވެއެވެ.\nއެ ރަށްތަކުގެ ވަށައިގެންވާ ހިތްގައިމު މޫދާއި ކަނޑުގެ ސަރަހައްދުގައި ތަފާތު ކުލަކުލައިގެ މަސްމަހާމެހި އާލާވެފައި ވެއެވެ. ރަށްތަކުގެ ވަށައިގެން މުރަކައިގެ ފަރުތައް އެކުލެވިގެންވެއެވެ. އެއީ އާންމުކޮށް ކޯމަސްވެސް ފެންނަ ސަރަހައްދެކެވެ. އަދި އެއީ، މޫދަށް އެރުމާއި، ޑައިވިންގއާއި، އަދި މޫދުކުޅިވަރު ހަރަކާތްތައް ހިންގުމަށްވެސް ވަރަށް އެކަށީގެންވާ ސަރަހައްދެއް ކަމަށް ވެއެވެ.\nއެ ސަރަހައްދުގެ ބައެއް ރަށްތަކަކީ ހިޖުރަކުރާ ދޫނި ޖަމާވާ ރަށްތަކެކެވެ. ދޫނިތައް ގޮނޑުދޮށުގައި ހާލިހަދައިގެން އުޅޭ ރަށްތައްވެސް އޭގެ ތެރޭގައި ހިމެނެއެވެ. ދިވެހިރާއްޖޭގެ ރަށްތަކުގައި ހުންނަގޮތަށް އުމްލުޖް ރީޖަންގެ ރަށްތަކުގެ ގޮނޑުދޮށަށް ވާގޮތަށް ރުއްގަސްވެސް ހެދިފައި ހުރެއެވެ.\nއުމްލުޖް ރީޖަންއަށް ލިބިގެންވާ މިހުރިހާ ސިފަތަކާއެކު، އެ ރީޖަންގެ ރަށްތަކުގެ ގޮނޑުދޮށްތަކާއި، ގުދުރަތީ ރީތިކަން ދައްކުވައިދޭ މާހައުލަކީ އާއިލާއެކު ހަމަހިމޭން ޗުއްޓީއެއް ހޭދަކޮށްލުމަށް އެންމެ އެކަށީގެންވާ ސަރަހައްދުގެ ގޮތުގައި ސިފަކުރެވިފައި ވެއެވެ.\nސައުދީ އަރަބިއްޔާގެ އުމްލުޖް ރީޖަންގެ ރަށްތަކެއް:\nއުމްލުޖް ސަރަހައްދުގެ ބައެއް ގޮނޑުދޮށްތަކަކީ ސައުދީ ރައްޔިތުންގެ މެދުގައި މިހާރުވެސް ވަރަށް މަގްބޫލް ގޮނޑުދޮށްތަކެކެވެ. އޭގެ ތެރޭގައި ރަސް އައްޝާބަން ގޮނޑުދޮށާއި، ދުޤަމް ގޮނޑުދޮށް ހިމެނެއެވެ. އެއީ ހޭޅިފަށުގައި ރުއްގަސް ހެދިފައިވާ ރީތި ގޮނޑުދޮށްތަކެކެވެ.\nޖަބަލް ހަސަން ނަމަކަށްކިޔާ ރަށަކީވެސް ވަރަށް ހިތްގައިމު ގޮނޑުދޮށެއް އޮންނަ ރަށެކެވެ. ފަތުރުވެރިން އައުމަށް އަދި ދޫނިތައް ބަލާލަން އަންނަން ބޭނުންވާ ފަރާތްތަކަށް ލިބާނާއާއި، އުއްމު ސަހަރުފަދަ ރަށްތަތަކީ "މަރެއް" ކަމަށް ބުނެވެއެވެ.\nއުމްލުޖްއާއި އަލް ވަޖަހްއާ ދެމެދުން ރަތްކަނޑުގައި ސައުދީ އަރަބިއްޔާއިން ތަރައްގީކުރާ ފަތުރުވެރިކަމުގެ ބިޔަ މަންޒިލަކީ ދުނިޔޭގައި މިހާތަށް ތަރައްގީކުރެވޭ ފަތުރުވެރިކަމުގެ އެންމެ ހިތްގައިމު އަދި ފަތުރުވެރިންގެ ޝައުގުވެރިކަން ހުއްޓޭ އެތައް ވަސީލަތްތަކާއި، ސިފަތައް ހިމެނޭ މަންޒިލަށް ވެގެންދާނެ ކަމަށް ސައުދީ އަރަބިއްޔާއިން ދެކެއެވެ. އެ ސަރަހައްދުގައި 50 ރިސޯޓްރަށް ތަރައްގީކުރަން ސައުދީންވަނީ ނިންމާފައެވެ. ތަރައްގީ ކުރެވޭ ރަށްތަކުގެ ތެރޭގައި ރަތްކަނޑުގައި މިހާރު އުފެދިފައިވާ ޖަޒީރާ ރަށްތައްވެސް ހިމެނެއެވެ.\nރަތްކަނޑު ރިސޯޓް މަޝްރޫއު ތަރައްގީ ކުރުމަށްޓަކައި ސައުދީ އަރަބިއްޔާއިން މިހާރު ގެންދަނީ ބައިނަލްއަގްވާމީ އިންވެސްޓަރުން ހޯދުމުގެ މަސައްކަތް ކުރަމުންނެވެ. މިހާތަނަށްވެސް ބައެއް ފަރާތްތަކުން ފަންޑުކުރާން އެއްބަސްވެފައި ވެއެވެ.\nމިމަޝްރޫއު ނިމި ފަތުރުވެރިންނަށް ހުޅުވާލުން ވެގެންދާނީ، ދުނިޔޭގެ އެކި ކަންކޮޅުތަކުން ސައުދީ އަރަބިއްޔާއަށް ފަތުރުވެރިން ޒިޔާރަތްކުރަން އެގައުމުން ފުރަތަމަ ފަހަރަށް ހުޅުވާލުމަށެވެ.\nއުމްލުޖް ސަރަހައްދުގެ ގުދުރަތީ ރީތިކަމާއި، ގޮނޑުދޮށްތަކުގެ ޗާލުކަމުގެ މަންޒަރުތައް ދައްކުވައިދޭ ފޮޓޯތަކެއް ސައުދީ އަރަބިއްޔާގެ ފޮޓޮގްރާފަރެއް ކަމަށްވާ ނާސިރު އަބްދުﷲ އަލްކަތީރީ ވަނީ ނަގާފައެވެ. އެފޮޓޯތަކުން، އުމްލުޖް ރީޖަންއަކީ "ސައުދީ މޯލްޑިވްސް" މިނަންކިޔަން ހައްގުކަންބޮޑު، ފަތުރުވެރިކަމުގެ ވަރަށް ފުރިހަމަ މަންޒިލަކަށް ވާނެކަމަށް އޭނާ ސިފަކޮށްފައިވެއެވެ.


Hulhumale bimuge massala: Civil Court ge amuru High Court gai isthiunaaf koffi - vNews.mv\nހުޅުމާލެ ބިމުގެ މައްސަލަ: ސިވިލް ކޯޓުގެ އަމުރު ހައި ކޯޓުގައި އިސްތިއުނާފުކޮށްފި\nފާތިމަތު ނަހުދާ ފާއިޒް 30 December 2021, 13:20\nހުޅުމާލެ ފޭސް 1 އަދި ފޭސް2ގެ ރަޖިސްޓްރީ ބާތިލްކޮށް މާލެ ސިޓީ ކައުންސިލްގެ ދަށަށް ރަޖިސްޓްރީ ބަދަލުކުރަން ނިންމި މައްސަލައިގައި ޝަރީއަތުން ވަކިގޮތެއް ކަނޑައަޅަންދެން ހުޅުމާލޭގެ ބިން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ގެ ބެލުމުގެ ދަށުގައި ބޭއްވުމަށް ސިވިލް ކޯޓުން ނެރުނު ވަގުރީ އަމުރު ސިޓީ ކައުންސިލްގެ ފަރާތުން ހައި ކޯޓުގައި އިސްތިއުނާފް ކޮށްފިއެވެ.\nއެޗްޑީސީއަށް ދޫކޮށްފައިވާ ހުޅުމާލޭގެ ރަޖިސްޓްރީ ބާތިލުކޮށް، މާލޭ ސިޓީ ކައުންސިލުން ކުއްލި ގޮތަކަށް ހުޅުމާލޭގެ ބިން ކައުންސިލްގެ ދަށަށް ގެންދަން ނިންމާފައިވަނީ ޑިސެމްބަރު މަހުގެ 8 ވަނަ ދުވަހު، ބޭއްވި ކައުންސިލް ބައްދަލުވުމުގައި އެކައުންސިލްގެ 12 މެމްބަރުންގެ އަޣުލަބިއްޔަތުންނެވެ.\nއެ ނިންމުން ކުއްވެރިކޮށް، އެޗްޑީސީން ވަނީ ސިޓީ ކައުންސިލާ ދެކޮޅަށް ސިވިލް ކޯޓަށް މައްސަލަ ހުށަހަޅައި، މައްސަލަ ނިމެންދެން ކައުންސިލްގެ ނިންމުމަށް އަމަލުކުރުން ފަސްކުރުމުގެ އަމުރަކަށް ކޯޓުގައި އެދިފައެވެ. އަދި ކޯޓުން މިމަހުގެ 16 ވަނަ ދުވަހު ކައުންސިލުން ނިންމި ނިންމުމަށް އަމަލުކުރުން ފަސްކުރުމަށް ވަގުތީ އަމުރެއް ނެރެފައި ވެއެވެ.\nސިޓީ ކައުންސިލުން ބުނީ އެމައްސަލަ އިސްތިއުނާފްކުރުމަށް ހައި ކޯޓަށް ހުށަހަޅާފައިވަނީ ޑިސެމްބަރު މަހުގެ 28 ވަނަ ދުވަހު ކަމަށެވެ.\nސިވިލް ކޯޓުން ނެރުނު ވަގުތީ އަމުރުގައި ބުނެފައިވަނީ، ހުޅުމާލޭގެ ބިން ހިއްކުމަށް ސަރުކާރުން ކުރި ޚަރަދާއ، ސަރުކާރަށް ނަގާފައިވާ ދަރަންޏާ ހަވާލުވެ، އެ ޚަރަދާއި އެ ދަރަނީގެ ޖުމްލަ އަގަށްވާ ހިއްސާ ސަރުކާރުގެ ނަމުގައި އެކުންފުނިން އެކަށައަޅައި، އެ ހިއްސާތަކުގެ މުގާބިލުގައި ހުޅުމާލޭގެ ބިން އެޗްޑީސީގެ އެސެޓެއްގެ ގޮތުގައި ސަރުކާރުން އެކުންފުންޏާ ހަވާލުކޮށްފައިވާ ބިންތަކެއްކަން، މާލެސިޓީ ކައުންސިލްގެ ފަރާތުން އެޗްޑީސީއަށް ހަދާދީފައިވާ ހުޅުމާލެ ރަޖިސްޓްރީން އެނގެން އޮންނަ ކަމަށެވެ.\nއެހެންކަމުން އެމައްސަލާގައި ވަގުތި އަމުރެއް ނެރުމުގެ އުންސުރުތައް ފުރިހަމަ ވެގެންވާކަން އެނގެން އޮތުމުން، ކައުންސިލުން ނިންމި ނިންމުމަށް އަމަލުކުރުން ފަސްކުރަން ކޯޓުން ވަނީ އަމުރުކޮށްފައެވެ.\nހުޅުމާލޭ ބިމުގެ އިހްތިސާސްގެ މައްސަލާގައި އެޗްޑީސީ އާއި ސިތީ ކައުންސިލާ ދެމެދު މައްސަލަ އިންތިހާއަށް ހޫނުވެފައިވާއިރު، ހުޅުމާލޭގެ ދެވަނަ ފިޔަވަހީގެ ނަމުގައި ހިއްކާފައިވާ ބިމުން ބިޑް އުސޫލުން ބިން ވިއްކަން އެޗްޑީސީން އިއުލާން ކުރުމާ ގުޅިގެންވެސް ސިޓީ ކައުންސިލުން ވަނީ އެކަމަށް ފާޑުކިޔައި ކަންބޮޑުވުން ފާޅުކޮށްފައެވެ.\nސވިލް ކޯޓް ޑރ. މުހައްމަދު މުއިއްޒު އެޗްޑީސީ ހައި ކޯޓް ރާއްޖެ މާލޭ ސިޓީ ކައުންސިލް ސިޔާސީ


ހއ. ހަތިފުށީ ރައްޔިތުން ހދ. ހަނިމާދު އަށް އިއްޔެ ބަދަލުވެ ނިމިއްޖެ އެވެ.\nހަނިމާދޫ ބޮޑުކަތީބު މުހައްމަދު ގާސިމް މިއަދު ވިދާޅުވީ އިއްޔެ ހަނިމާދުއަށް ބަދަލުވީ ހަތިފުށީގައި އެންމެ ފަހުން ދިރިއުޅެމުންދިޔަ 27 އާއިލާގެ 138 މީހުން ކަމަށެވެ. ތިން ގަޑިއިރުގެ ދަތުރަކަށް ފަހު އިއްޔެ އިރުއޮއްސެމުން ދިޔަ ވަގުތު އެ މީހުން ހަނިމާދުއަށް ލެފުމުން މި ރަށުގެ ރައްޔިތުން ކިޔައިފައި ވަނީ ވަރަށް ވެސް ހޫނު މަރުހަބާއެކެވެ.\n"އަޅުގަނޑުމެން ހަތިފުށީ ރައްޔިތުންނަށް މަރުހަބާ ކިޔަން. މި ވަގުތުން ފެށިގެން އެ މީހުންނަކީ ހަނިމާދޫގެ ރައްޔިތުން. އެ މީހުންނަކަށް އެއްވެސް ތަފާތެއް ނޯންނާނެ އަދި ދަތިވާނެ ކަމެއް ވެސް ނޯންނާނެ،" ހަނިމާދޫ ބޮޑުކަތީބު ވިދާޅުވި އެވެ.\nހަނިމާދޫގައި ހަތިފުށީ އާއިލާތައް ތިބުމަށް ހަމަޖެހިފައި ވަނީ ސަރުކާރުން ކުއްޔަށް ހިފާފައި ހުރި 27 ގެއެއްގައި ކަމަށާއި މީގެ ތެރޭގައި ވަކި ކޮޓަރިތައް ވެސް ހިމެނޭ ކަމަށް ކަތީބު ވިދާޅުވި އެވެ. މި ގޭގެ އާއި\nކޮޓަރިތައް ކުއްޔަށް ހިފާފައި ވަނީ 1،000ރ. އިން 2،500ރ. އާ ދެމެދުގެ އަގުތަކެއްގައި ކަމަށް ކަތީބު ވިދާޅުވި އެވެ.\nހަތިފުށިން އިއްޔެ ހަނިމާދުއަށް ހިޖުރަކުރި 138 މީހުންގެ ތެރޭގައި 32 ކިޔަވާ ކުދިން ހިމެނޭ ކަމަށާއި އެ ކުދިން މިހާރު ވަނީ ހަނިމާދޫ ސުކޫލަށް ވެއްދުމުގެ ހުރިހާ ކަމެއް ހަމަޖެހިފައި ކަމަށް ހަނިމާދޫ ސުކޫލުގެ އެސިސްޓެންޓް ޕްރިންސިޕަލް އަބްދުއްލަތީފު ވިދާޅުވި އެވެ.\n"ސުކޫލުގެ ހުރިހާ ބެލެނިވެރިން މިހާރު އެ ކުދިން ސުކޫލަށް ވެއްދުމުގެ ހުރިހާ ކަމެއް ކޮށްނިންމައިފި. އެ ކުދިންނަށް ބޭނުންނާ ހަނިމާދޫ ސުކޫލުގެ ބެޖު ވެސް އެ ކުދިންނަށް މިހާރު ހަދިޔާކޮށްފި. އަދިވެސް ބޭނުންވާނެ އެހެނިހެން ހުރިހާ ކަމެއް މި ގެންދަނީ ފުރިހަމަކޮށްދެމުން. އެ ކުދިންނަށް ދަތިވާނެ އެއްވެސް ކަމެއް ނުބާއްވާނަން. އަދި ހުރިހާ ހަރަދެއް ކުރާނީ ސުކޫލާއި ބެލެނިވެރިން،" ލަތީފު ވިދާޅުވި އެވެ.\nކުރިއަށް އޮތް ދެ އަހަރު ދުވަހުގެ ތެރޭގައި ހަތިފުށީ ރައްޔިތުންނަށް ދާއިމީ ހިޔާވަހިކަން ހޯއްދަވައިދެއްވަން ސަރުކާރުން މަސައްކަތް ކުރައްވަމުން އެބަގެންދަވާ ކަމަށާއި ދާއިމީ ހިޔާވަހިކަން ލިބެންދެން ހަތިފުށީ ކޮންމެ ބޮލަކަށް މަހަކު 500ރ. ދެއްވާ ގޮތަށް ސަރުކާރުން ވަނީ ހަމަޖައްސަވާފައި ކަމަށް ވެސް ކަތީބު ވިދާޅުވި އެވެ.\nހަތިފުށީ ރައްޔިތުން ހަނިމާދުއަށް އައުމުން ހަނިމަދޫގެ ބައެއް ޒުވާނުން ކަންބޮޑުވާ ކަމަށާއި އެންމެ ބޮޑު މައްސަލަ އަކީ ވަޒީފާތައް މަދުވެފައި މީހުން ގިނަވާތީ ކަމުގައި މި ރަށުގެ ބައެއް ޒުވާނުން ވަނީ ބުނެފަ އެވެ.\n"އަޅުގަނޑުމެން އެ މީހުންނަކާ ދެކޮޅެއް ނޫން. އެކަމަކު މި ރަށުގެ މިހާރު ތިބި ރައްޔިތުންނަށް ވަޒީފާ ނުލިބިދާނެތީ ވަރަށް ކަންބޮޑުވޭ،" ނަން ހާމަކުރަން ނޭދޭ މި ރަށުގެ މިއުޒިކު ގުރޫޕުގެ އިސް މީހަކު ބުންޏެވެ.\nމި ރަށުގެ ގިނަ މީހުން މިހާރު ކަންބޮޑުވާ އަނެއް މައްސަލަ އަކީ ރަށުގެ ހުކުރު މިސްކިތް ކުޑަވުމެވެ. މި ރަށުގައި ދެ މިސްކިތް ހުރިއިރު ހުކުރުކުރަނީ މީގެ ތެރެއިން އެންމެ މިސްކިތެއްގަ އެވެ. މި ވަގުތު ހަނިމާދޫގައި ތިބި 1،400 މީހުންގެ ތެރޭގައި ތިބި ހުރިހާ ފިރިހެނުންނަށް އެއްފަހަރާ އެ މިސްކިތުގައި ނަމާދު ނުކުރެވޭ ކަމަށާއި އެ މިސްކިތުގެ ފެންޑާގެ ބޭނުން ވެސް އެކަށީގެންވާ ގޮތުގައި ނުކުރެވޭ ކަމަށް އެމީހުން ބުންޏެވެ. މީގެ ހައެއްކަ އަހަރު ކުރިން މި ރަށުގައި މިސްކިތެއްގެ ބިންގާ އަޅުއްވައިދެއްވައިފައިވާ ކަމަށާއި އެހެން ނަމަވެސް އަދިވެސް އެތަން ހުރީ ހަމަ ބިންގާ އެޅި ގޮތަށް ކަމަށް އެ މީހުން ވަނީ ބުނެފަ އެވެ.\nމިކަމާ ބެހޭ ގޮތުން ހަނިމާދޫ އޮފީހުން ވެސް ވިދާޅުވަނީ މިސްކިތެއްގެ މައްސަލަ އަކީ މިވަގުތު ހަނިމާދުއަށް ދިމާވެފައިވާ އެންމެ ބޮޑު މައްސަލަ ކަމަށާއި މިކަން ހައްލުނުކުރެވޭހާ ހިނދަކު ކުރިއަށް އޮތް ތަނުގައި ވަރަށް ބޮޑެތި ދަތިތަކާ ކުރިމަތިލާންޖެހޭނެ ކަމަށެވެ.\nމިހާރު ހަނިމާދޫގެ އާބާދީއަކީ 1،400 ކަމަށާއި ހަތިފުށީ މީހުން އައުމުން މިއަދަދު 1،657 އަށް އަރައިފައިވާ ކަމަށް ހަނީމާދޫ އޮފީހުން ވަނީ ވިދާޅުވެފަ އެވެ.\nއިއްޔެއާ ހަމަށް ހަތިފުށީގެ ރަޖިސްޓަރީގައިވާ މީހުންގެ އަދަދަކީ 257 އެވެ.\nއަރުޝީފަށް ނެގީ 22/03/2017 13:33\nއެންމެފަހުން އަޕްޑޭޓްކުރީ 22/03/2017 13:33\nރިފާޢަތު 54 މިނެޓު ކުރިން


Aa runway hedhee bainalaguvaamee mingadu thakah, Maahirunge lafayaa eku: MACL\nއާ ރަންވޭ ހެދީ ބައިނަލްއަގުވާމީ މިންގަނޑުތަކަށް، މާހިރުންގެ ލަފަޔާ އެކު: އެމްއޭސީއެލް\nހުޅުލެ 10، ސެޕްޓެމްބަރު 2018: ވީއައިއޭގައި އަލަށް ހެދި ރަންވޭގެ މައުލޫމާތު އެމްއޭސީއެލްގެ އެމްޑީ އާދިލް މޫސާ އަދި އިކޮނޮމިކް މިނިސްޓަރު މުހައްމަދު ސައީދު (ވ) ގައި މިއަދު ދެއްވަނީ- ފޮޓޯ: އަހުމަދު ނާއިމް | އަވަސް\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގެ މަސައްކަތް ކުރި އަށް ދަނީ ދުނިޔޭގެ އަށް ގައުމެއްގެ މާހިރުން ހިމެނޭ ޓީމެއްގެ ބެލުމުގެ ދަށުން، ދުނިޔޭގެ އެންމެ ބޮޑު ކުންފުނިން ކަމަށާއި އާ ރަންވޭ ބައިނަލްއަގުވާމީ މިންގަނޑުތަކަށް ފެތޭނެ ކަމަށް، މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ބުނެފި އެވެ.\nވީއައިއޭގެ އާ ރަންވޭ 18 ވަނަ ދުވަހު ހުޅުވާއިރު، ރަންވޭ ހަދާފައިވަނީ ދުނިޔޭގެ ވައިގެ ދަތުރުފަތުރުގެ މިންގަނޑުތަކާ ހިލާފަށް ކަމަށް ބުނެ، ބައެއް ފަރާތްތަކުން ވާހަކަ ދައްކަމުންދާތީ އާ ރަންވޭ މަތީގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ ވިދާޅުވީ އެއާޕޯޓުގެ މަސައްކަތް ކުރަނީ މި ބާވަތުގެ މަސައްކަތްތަކުގައި ކޮންސެލްޓެންސީ ދޭ މަޝްހޫރު ސުރުބާނާ އިންޓަނޭޝަނަލްގެ މާހިރުންގެ ލަފާގެ މަތިން ކަމަށެވެ. މި މަސައްކަތް ހިންގާއިރު ރާއްޖޭގައި އެމެރިކާ އާއި ޔޫކޭ އަދި އޮސްޓްރޭލިއާ އާއި ނިއުޒިލޭންޑް އަދި ބަލްގޭރިއާ ފަދަ ގައުމުތަކުގެ މާހިރުން ހިމެނޭ ކަމަށް އޭނާ ވިދާޅުވި އެވެ.\n"އެއާޕޯޓުގެ ތަރައްގީގެ މަސައްކަތްތަކީ ވަރަށް ރަނގަޅަށް ޕްލޭން ކޮށްގެން ކުރާ މަސައްކަތް ތަކެއް. މި ޕްރޮޖެކްޓް ހިނގާއިރު ދުނިޔޭގެ އެންމެ ބޮޑު ކޮންސެލްޓެންސީ ފާމް ސިންގަޕޫރު ސުރުބާނާ އިންޓަނޭޝަނަލްގެ ބެލުމުގެ ދަށުން މި ކުރަނީ. މިހާރު ސިންގަޕޫރުގެ ޗަންގީ އެއާޕޯޓުގެ ކޮންސެލްޓެންސީ ދެނީ ވެސް މި މީހުން. އެހެންވީމަ ހުރިހާ ބޭފުޅުންނަށް ޔަގީންކަން ދޭނީ މި މަސައްކަތްތަކަށް ކޮލިޓީ އެޝުއަރެންސް އަޅުގަނޑުމެން ދެން. މި މަސައްކަތް ކުރިއަށްދަނީ އިންޓަނޭޝަނަލް ސްޓޭންޑަޑް ތަކަށް،" އާދިލް ވިދާޅުވި އެވެ.\nއޭނާ ވިދާޅުވީ އެއާޕޯޓުގެ މަސައްކަތުގެ ހުރިހާ މަސައްކަތެއް ވެސް ކުރާނީ އިންޓަނޭޝަނަލް އެއް ވެސް ސްޓޭންޑަޑެއް ޕާސް ކުރުމެއް ނެތި ކަމަށެވެ.\n"އަޅުގަނޑުމެން ވެސް ބޭނުން މި ޕްރޮޖެކްޓް ވީހާވެސް އަވަހަށް ގެންދަން. އެހެންނަމަވެސް ކޮންޕްލެއި ކުރަން ޖެހޭ ކަންކަން ބަލާފަ މި ގެންދަނީ. ހުރިހާ ކަމަކަށް ހުއްދަ މިދެނީ ކޮންސަލްޓެންޓް. އެހެންނޫނީ އެއާޕޯޓުގައިއެއް ވެސް ލޭއަރެއް ވެސް އަޅާފައެއް ނުހުންނާނެ. ފުރަތަމަ މި އަޅަނީ ޓެސްޓިން ލޭޔަރު ތަކެއް،" އާދިލް ވިދާޅުވި އެވެ.\nހުޅުލެ 10، ސެޕްޓެމްބަރު 2018: ވީއައިއޭގައި އަލަށް ހެދި ރަން- ފޮޓޯ: އަހުމަދު ނާއިމް | އަވަސް\n"އެއާލައިނެއް ފަށާނީ އަމިއްލަ އަށް ޓެސްޓް ހަދާފަ"\nވީއައިއޭ އާރަންވޭ ހުޅުވުމުގެ ގޮތުން މިމަހުގެ 18 ވަނަ ދުވަހު އިއްތިހާދު އެއާވޭސްގެ ބޯޓެއް ރާއްޖޭގައި ޖައްސާނެ އެވެ. މިއީ ތާރީހުގައި ޖައްސާ އެންމެ ބޮޑު ބޯޓަށް ވާނެ އެވެ.\nއެއާޕޯޓުގައި ހުންނަވާ އެމްޑީ އާދިލް ވިދާޅުވީ ދުނިޔޭގެ އެއްވެސް އެއާލައިނެއް އެއާޕޯޓަކަށް އޮޕަރޭޓް ކުރާނީ އަމިއްލަ އަށް އެސެސްމަންޓް ތަކެއް ހެދުމަށްފަހު ކަމަށެވެ.\n"އެ [އެއާލައިންތަކުން] ބޭފުޅުން ބަލާނެ މިތަން ހުރީ އެސެސްމަންޓް ހެދިފައި ތޯ. ރެގިއުލޭޝަނަށް ފެތިފައި ތޯ؟ އެހެންވީމަ އަޅުގަނޑުމެން ދޭ ޔަގީން ކަމަކީ މި ރަންވޭ އަކީ އިކާއޯ [ދުނިޔޭގެ ވައިގެ ދަތުރުފަތުގެ ޖަމިއްޔާ] އާއި އެހެނިހެން މިންގަނޑަށް ވެސް ފެތޭ ރަންވޭ އެއް ކަން. ފްލައިޓް ޓެސްޓަށް ރެޑީވެފައި އޮތް ތަނެއް ކަން،" އާދިލް ވިދާޅުވި އެވެ.\nވީއައިއޭ ތަރައްގީ ކޮށްފައިވާ އާ ރަންވޭގެ މަސައްކަތް ކުރީ ޗައިނާގެ، ބެއިޖިން އާބަން ކޮންސްޓްރަކްޝަން ގްރޫޕު (ބީޔޫސީޖީ) އިން ކުންފުނިންނެވެ. މި ރަންވޭގެ ދިގުމިނުގައި 3،400 މީޓަރު އަދި ފުޅާ މިނުގައި 60 މީޓަރު ހުރެ އެވެ.


ޝެއިހް އިމްރާންގެ ޝަރީއަތާއި ގުޅޭ – Maldivian Democratic Party\nޝެއިހް އިމްރާންގެ ޝަރީއަތާއި ގުޅޭ\nއަދާލަތު ޕާޓީގެ ރައީސް ޝެއިޚު އިމްރާން އަބްދުއްﷲ ގެ މައްޗަށް އުފުލައިގެން މިހާރު ކުރިއަށް ގެންދާ ދައުވާއަކީ އިންސާފުން އެއްކިބާވެ، ގާނޫނީ އަސާސެއްނެތި، ގަސްދުގައި ރާއްޖޭގައި ތިއްބެވި ދީނީ ޢިލްމުވެރިން ބިރުގަންނަވައި، ދިވެހިންގެ ބުރަ މަސައްކަތުން ހޯދައިފައިވާ ޤާނޫން އަސާސީގެ 27 ވަނަ މާއްދާގައިވާ ހިޔާލުފާޅުކުރުމުގެ މިނިވަންކަމާއި، ޤާނޫން އަސާސީގެ 32 ވަނަ މާއްދާގައިވާ އެއްވެއުޅުމުގެ މިނިވަންކަން ނިގުޅައިގަތުމަށް ރައީސް އަބްދުއްﷲ ޔާމީން ރާވައިގެން ކުރިއަށްގެންދާ ޙީލަތްތެރި މަސައްކަތެކެވެ.\nމިއަދު ދިވެހިރާއްޖޭގައި ހިނގަމުންދާ ކަންތައްތަކާމެދު އެމީހަކަށްފެންނަ ޚިޔާލުފާޅުކުރުމާއި، އަދި އިޙްތިޖާޖުކުރުމަކީ ކޮންމެމީހަކަށްވެސް ލިބިގެންވާ ޙައްގެއްކަމަށްވާހިނދު، ވެރިކަމުގައި ހުންނަވާ ބޭފުޅަކު ގާނޫނުންބޭރުން، ހިންގަވާ ކަންތަކާއި، ހައްގެއްނެތި މީހުން ހައްޔަރުކޮށް، ސިޔާސީ ދައުވާތައް އުފުލުމާއި، ދިވެހި ދައުލަތުގެ ތެރޭގައި ހިނގާގާނޫނާއި ޚިލާފު ކަންތަކުގެ ވާހަކަދައްކާ ކޮންމެ މީހެއްގެ މައްޗަށް ދައުވާއުފުލާ، އެމީހަކަށާއި އެމީހެއްގެ އާއިލާއަށް ބިރުދައްކާ މުޖްތަމަޢައުން އެއްކިބާކޮށް ޖަލައްލާން ކުރާ މަސައްކަތް މިޕާޓީން ކުއްވެރިކުރަމެވެ.\nއަދާލަތުގެ ޕާޓީގެ ރައީސް މިއަދާއި ހަމައަށް ދިވެހި މުޖްތަމަޢުގައި ހިނގަމުންދާ ގާނޫނާއި ޚިލާފުކަންތަކާއިމެދު، ފާޅުގައި އަޑުއުފުލައި ހިތްވަރާއިއެކު ސާބިތުކަމާއިއެކު ވާހަކަދައްކަމުންދާތީ، އެމަނިކުފާނުގެ އަޑުކަނޑުވާލައި، މުޖްތަމަޢުން އެކަހެރިކުރުމުގެ ނިޔަތުގައި އުފުލާފައިވާ ދައުވާއަކީ ހައްގެއްނެތި، އަދި ގާނޫނީ އެއްވެސް އަސާސެއްނެތި ހިންގަމުންދާ ދައުވާއެއްކަން މުޅިދިވެހި މުޖްތަމަޢަށްދަނީ ހާމަވަމުންނެވެ. އަދި ޝެއިޚު އިމްރާންގެ މައްޗަށް އުފުލާފައިވާ ދައުވާގެ ބޭނުމަކީ ސަރުކާރުގެ ވެރިޔަކަށް ހުންނަބޭފުޅަކު ކުރައްވާ ޢައިރުގާނޫނީ ކަންތަކުގެވާހަކަ ދައްކާ އަދި އިޙްތިޖާޖުކުރާ ކޮންމެދީނީ ޢިލްމުވެރިޔަކަށް ބިރުދެއްކުމާއި އެކަހެރިކުރުމާއި އަނިޔާވެރިވުންކަންހާމަވެގެންދާކަމަށާއި އަދި ސަރުކާރާއި ޚިޔާލުތަފާތު ކޮންމެ ދީނީއަދި ސިޔާސީ ފަރާތްތަކުގެ މައްޗަށް ދައުވާއުފުލައި އަނިޔާވެރިވުމަށް މަސައްކަތްކުރަމުންދާތަން ފެންނަމުންދާކަމަށާއި، ޝެއިޚު އިމްރާންގެ މައްޗަށް އުފުލާފައިވަނީ ގާނޫނީ އެއްވެސް ހުއްޖަތެއްނެތި ހަމައެކަނި ދީނީއިލްމުވެރިންނަށް ބިރުދެއްކުމުގެ ނިޔަތުގައި އުފުލާފައިވާ ދައްވާއެއްކަމަށްވާތީ އެކަން މިޕާޓީއިން ކުށްވެރިކޮށް ޝެއިޚު އިމްރާންގެ މައްޗަށް އުފުލާފައިވާ ދައުވާތައް ދޫކޮށް އެމަނިކުފާނު މިނިވަންކުރުމަށް މިޕާޓީއިން ގޮވާލަމެވެ.


CSC ah4memberun ayyankohfi\nސީއެސްސީއަށް ހަތަރު މެމްބަރުން އައްޔަންކުރުން--\nސީއެސްސީއަށް ހަތަރު މެމްބަރުން އައްޔަންކޮށްފި\n03 ސެޕްޓެމްބަރ 2020 - 18:17:38\nސިވިލް ސާވިސް ކޮމިޝަނުގެ މެމްބަރުކަމަށް ހަތަރު ބޭފުޅަކު، ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މިއަދު އައްޔަން ކުރައްވައިފި އެވެ.\nއެކަމަށްޓަކައި ރައީސް އޮފީހުގައި މިއަދު މެންދުރު ބޭއްވި ހާއްސަ ރަސްމިއްޔާތެއްގައި ސިވިލް ސާވިސް ކޮމިޝަނަށް ޢައްޔަން ކުރައްވާފައިވާ ހަތަރު ބޭފުޅުންނަކީ ގދ. ތިނަދޫ މާކޯޅި، ފާތިމަތު ޝަރީފާއި، ރ. މީދޫ ބްލެކް، އިބްރާހީމް ރަޝީދާއި، ހ. ޓޫހާޓްސް، މުހައްމަދު ފަރުސަތާއި، މ. ފަލްކަންގެ، މުހައްމަދު ނާސިހެވެ.\nސިވިލް ސާވިސް ކޮމިޝަންގެ މެންބަރުކަމަށް އެ ހަތަރު ބޭފުޅުން އައްޔަންކުރައްވަން ފެނިވަޑައިގަންނަވާކަމަށް ރައްޔިތުންގެ މަޖިލީހުން ފާސްކުރައްވާފައި ވަނީ މިދިޔަ މަހުގެ 31 ވަނަ ދުވަހު ބޭއްވި މަޖިލީހުގެ ދެވަނަ ދައުރުގެ 33 ވަނަ ޖަލްސާގަ އެވެ.\nސިވިލް ސާވިސް ކޮމިޝަންގެ މެންބަރުކަމަށް އައްޔަން ކުރެއްވުމުގެ ކުރިން، މި ހަތަރު ބޭފުޅުން ވެސް ކޮމިޝަންގެ މެންބަރުކަމުގެ ހުވައި، ރައީސުލްޖުމްހޫރިއްޔާގެ ކުރިފުޅުމަތީގައި ކުރައްވާފައިވާއިރު އެ މެންބަރުންނަށް ހުވައި ލައިދެއްވީ، ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އަލްއުސްތާޒާ އާއިޝާ ޝުޖޫން މުހައްމަދެވެ.\nއަދި، ސިވިލް ސާވިސް ކޮމިޝަންގެ މެންބަރު ކަމަށް އައްޔަން ކުރެއްވި ހަތަރު ބޭފުޅުންނަށް ވެސް އެކަމުގެ ލިޔުން ރައީސް ސޯލިހު ވަނީ ރަސްމިއްޔާތުގައި ހަވާލުކުރައްވާފަ އެވެ.\nސީއެސްސީއަށް ހަތަރު މެމްބަރު އައްޔަން ކުރައްވާފައި މިވަނީ މެމްބަރުކަމުގައި ފާތިމަތު އާމިރާ އެކަނި ހުންނެވުމުންނެވެ.\nއާމިރާ ފިޔަވައި ސިވިލް ސާވިސް ކޮމިޝަނުގެ ރައީސް ޑރ. އަލީ ޝަމީމާއި، ކޮމިޝަންގެ ނައިބު ރައީސް ޝަހީދު މުހައްމަދުގެ އިތުރުން މެންބަރު އިބްރާހިމް ޝަހީގު އަދި ޒަކަރިއްޔާ ހުސައިން ވަކިކުރަން މިނިވަން މުވައްސަސާތަކުގެ ކޮމިޓީން ނިންމައި މަޖިލީހުގެ ތަޅުމަށް ފޮނުވުމާއެކު މެމްބަރު ޝަހީގު ފިޔަވައި ބާކީ ތިއްބެވި ތިން މެމްބަރުން އިސްތިއުފާ ދެއްވި އެވެ. އެކަމަކު މަޖިލީހުން ވަނީ މެމްބަރު ޝަހީގު ވެސް މަގާމުން ވަކިކޮށްފަ އެވެ.\nސީއެސްސީރައީސް އޮފީސްނައިބު ރައީސް


Nasheed Ah Dhin Hamalaage Emmeh Funah Dhiyumah Massakkai Kuraanan: Aslam – adduLIVE\nނަޝީދަށް ދިން ހަމަލާގެ އެންމެ ފުނަށް ދާނަން: އަސްލަމް\n1 May 16, 2021, 09:30 ހަސަން ރަޝީދު\nރައްޔިތުންގެ މަޖިލީހުގެ ރައީސް، މުހައްމަދު ނަޝީދަށް ދިން ހަމަލާގެ އެންމެ ފުނަށް ދިޔުމަށް މަސައްކަތް ކުރައްވާނެ ކަމަށް ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވެއްޖެއެވެ.\nއަސްލަމް ކުރެއްވި ޓްވީޓެއްގައި ވިދާޅުވީ ހައްދުފަހަނައެޅި އަމަލުތަކާ ދެކޮޅަށް އެންމެން ވެސް އެއްބައިވަންތަވާން ޖެހޭ ކަމަށާއި މިއީ ގައުމުގެ ދަރީންގެ މުސްތަގުބަލަށްޓަކާ ނަމަވެސް ކުރަންޖެހޭ ކަމެއް ކަމަށެވެ. އެގޮތުން މަޖިލީހުގެ 241 ކޮމިޓީގެ މުގައްރިރުގެ ހައިސިއްޔަތުން ނަޝީދަށް ދެވުނު ޓެރަރިސްޓު ހަމަލާގެ އެންމެ ފުނަށް ދިޔުމަށް ކުރެވެން ހުރި ހުރިހާ ކަމެއް ކުރައްވާނެ ކަމުގެ ޔަގީންކަން އަރުވާ ކަމަށްވެސް އަސްލަމް ވިދާޅުވިއެވެ.\nAsanation we hv to rise against this threat that will tear our nation apart. We have to stay united against extremism. This is not about political parties but about the future of our children.\nAs chair of 241 committee I assure to do my best to get to the bottom of this attack.\n— Mohamed Aslam (@aslamdp) May 15, 2021\nމި މަހުގެ ހަވަނަ ދުވަހުގެރޭ ނަޝީދަށް ދިން ހަމަލާއާ ގުޅިގެން ސަލާމަތީ ބާރުތަކުގެ އިންޓެލިޖެންސްގެ އޮޑިޓެއް ހަދަން ރައީސް އޮފީހާއި އެޓާނީ ޖެނެރަލްގެ އޮފީހުގެ ޓީމެއް، ރައީސް އިބްރާހިމް މުހައްމަދު ސޯލިހު އެކުލަވާލައި އެ ކޮމިޓީން މިހާރު ވަނީ މަސައްކަތް ފަށާފައެވެ.\nމިފަދަ ކޮމިޓީއެއް އެކުލަވާލާފައިމިވަނީ ނަޝީދު އަވަހާރަކޮށްލަން ރާވާކަމުގެ މައުލޫމާތު ޑިފެންސް މިނިސްޓަރަށް އެރުވި ކަމަށް ހުޅުދޫ ދާއިރާގެ މެމްބަރު އިލްޔާސް ލަބީބު ވިދާޅުވެފައިވާ ދަނޑިވަޅެއްގައެވެ. އެކަމާ ގުޅިގެން މާރިޔާގެ އިސްތިއުފާ އަށް ގޮވާލާ އަޑުތައް ވަނީ ގަދަވާން ފަށާފައެވެ.\nއިލްޔާސް މިހެން ވދާޅުވިއިރު ނަޝީދުގެ ބޭބޭފުޅު، ޑރ. އިބްރާހިމް ނާޝިދު ވެސް ވަނީ ނުރައްކާ ބޮޑުވަމުންދާ ވާހަކަ ނަޝީދު އާއިލާއާ ހިއްސާކުރައްވާފައިވާ ކަމަށް ވިދާޅުވެފައެވެ. ނަމަވެސް އެކަމުގެ ތަފްސީލެއް އާއިލާއާ ނަޝީދު ހިއްސާކުރައްވާފައި ނުވާ ކަމަށް ނާޝިދު ވިދާޅުވިއެވެ.\nނަޝީދަށް ދިން ހަމަލާއާ ގުޅިގެން އެމަނިކުފާނުގެ ހަށިކޮޅަށް ގިނަ ޒަހަމްތަކެއް ލިބިފައިވާއިރު، އޭޑީކޭ އިން ފަރުވާ ހޯއްދެވުމަށްފަހު މިހާރު ވަނީ އިތުރު ފަރުވާ އަށް ޖަރުމަނަށް ގެންދެވިފައެވެ.\nނަޝީދަށް ދެވުނު ޓެރަރިސްޓު ހަމަލާ ރައީސް ނަޝީދު


ގަޑިޔާތަކުގެ ސާފުތާހިރުކަން ކުޑަވުން: ވެސްޓް ޕާކު ގާޑިއާ ނުނަގައިފިނަމަ ކުނީގެ ގޮތުގައި ނައްތާލަނީ! | | Sangu News\nގަޑިޔާތަކުގެ ސާފުތާހިރުކަން ކުޑަވުން: ވެސްޓް ޕާކު ގާޑިއާ ނުނަގައިފިނަމަ ކުނީގެ ގޮތުގައި ނައްތާލަނީ!\n8 އޮކްޓޯބަރ 2019 - 07:32\nސާފުތާހިރުކަން ކުޑަވުމުން ވެސްޓް ޕާކު ސަރަހައްދުން ގާޑިޔާތައް ނަގަން އެންގުން - ފޮޓޯ: ފައިލް\nމާލޭގެ ވެސްޓް ސަރައްހަދުގައި ބަހައްޓާފައިވާ ގާޑިއާތަކުގެ ސާފުތާހިރުކަން އިންތިހާއަށް ކުޑަވުމުގެ ސަބަބުން އެތަނުގެ ގަޑިއާތައް މި މަހުގެ 10 ވަނަ ދުވަހުގެ ކުރިން ނަގާ ހުސްކުރުމަށް މާލޭ ސިޓީ ކައުންސިލުން އަންގައިފިއެވެ.\nގާޑިޔާތަކުގައި އެކަށީގެންވާ މިންވަރުގެ ސާފުތާހިރުކަމެއް ނެތުމާއި، ކާބޯތަކެތި ގެންގުޅޭ ގޮތުގެ ސަބަބުން އާންމުންގެ ޝަކުވާތައް ވަނީ ބޮޑުވެފައެވެ. ދޭތެރެ ދޭތެރެއިން ގަޑިއާތަކުގައި ކާބޯތަކެތި ގެންގުޅޭ ގޮތުގެ ވީޑިއޯތައް ވެސް އާންމުވެއެވެ. ގަޑިއާތަކުގައި އާންމުކޮށް ވިއްކައި އުޅޭ، މީރު ބިލެތްގަނޑާއި، މަސްކާށި ފަދަ ތަކެތި އަޅާފައި ހުންނަނީ އެއްވެސް ސާފުތާހިރު ކެމެއް ނުހުންނަ ތަށިތަކުގެ ތެެރެއަށެވެ. އަދި ބައެއް ގާޑިއާތަކުން ވިއްކާ ކުރުނބާ، އަދި ދިވެހި ބައެއް ދިވެހި އުފެއްދުންތަކަށް މީދާތައް އަރާފައި ހުރުންފަދަ ޝަކުވާތައް ސޯޝަލް މީޑިއާގައި ދޭތެރެ ދޭތެރެއިން ފެންމަތިވެއެވެ.\nވެސްޓް ޕާކު ސަރަހައްދުގައި ހުރި ގާޑިއާތަކުގެ އިންސްޕެކްޝަންއެއް ހަދާ، އެ ގާޑީއާތަކަކީ ކާބޯތަކެތީގެ ހިދުމަތް ދިނުމަށް އެކަށީގެންވާ ތަންތަން ނޫންކަމަށް ކަނޑައަޅާފައި ވަނީ ހެލްތް ޕްރޮޓެކްޝަން އޭޖެންސީ (އެޗްޕީއޭ) އިންނެވެ. މިދިޔަ އޮގަސްޓު މަހުގެ އެޗްޕީއޭއިން ކުރިޔަށް ގެންދިޔަ އިންސްޕެކްޝަން އާއި ބެހޭގޮތުން ސިޓީ ކައުންސިލް ބުނެފައިވަނީ ވެސްޓް ޕާކު ސަރަހައްދުގައި ގާޑީޔާތައް ބަހައްޓައިގެން ގިނަ މީހުން ވިޔަފާރި ކުރަމުން އަންނަނީ ވަގުތީ ހުއްދައެއްގެ ދަށުން ކަމަށެވެ. އެ މީހުންނާއި ކައުންސިލާއި ދެމެދު އެއްވެސް އެއްބަސްވުމެއް ހަދާފައި ނޯންނާނެ ކަމަށް ވެސް ސިޓީ ކައުންސިލްއިން ވަނީ ބުނެފައެވެ.\nއެ ސަރަހައްދުގައި ހުރި ގާޑިއާތަކާއި ގުޅޭގޮތުން ސިޓީ ކައުންސިލްއިން ބުނެފައިވަނީ މީގެ ކުރިންވެސް ގާޑިއާތައް ނަގަން އަންގާފައިވާނެ ކަމަށާއި ކައުންސިލްގެ ވިސްނުނަކީ ގާޑިއާތައް ހުރި ސަރަހައްދު ރަސްފަންނާއި ގުޅުވާލުން ކަމަށެވެ. އަދު އެ ގާޑިއާތައް ނުނަގައިފިނަމަ، އެ ކުނީގެ ގޮތުގައި ނައްތާލާނެކަމަށް ވެސް ސިޓީ ކައުންސިލްއިން ވަނީ ބުނެފައެވެ.\nކުރިން ބޮޑުތަކުރުފާނު މަގުގައި ބަހައްޓާފައި ހުރި ގާޑިޔާތައް ވެސްޓް ޕާކް ސަރަހައްދާއި މަސްވެރިންގެ ޕާކު އަދި އައިޖީއެމްއެޗް ސަރަހައްދަށް ބަދަލުކުރީ ސިނަމާލެ ބްރިޖާ އެކު ރިންގް ރޯޑް އަލުން ހަދައި ހައި ވޭއެއްގެ ގޮތުގައި ބޭނުންކުރަން ފެށުމުންނެވެ.\n37 ގާޑިޔާ މާލޭގެ ހަތަރު ސަރަހައްދަކަށް ބަހާލައި، އެތަންތަނަށް ގާޑިޔާތައް ބަދަލުކޮށްފައިވަނީ މިދިޔަ އަހަރުގެ މާޗު މަހުގެ ތެރޭގައެވެ. އޭރު ގާޑިޔާ ބަހާފައިވަނީ ކާނިވަލަށް 18 ގާޑިޔާ، މަސްވެރިންގެ މައިޒާނަށް 8 ގާޑިއާ، އާސަހަރާ ފުރަގަހަށް 8 ގާޑިއާ އަދި ރަސްފަންނު ކައިރިން އެސްޓީއޯ ހެޑް އޮފީސް ފުރަގަހުގައި އޮންނަ ހަނި މަގަށް3ގާޑިޔަލެވެ.


އީގަލްސްގެ އަސްލު މަގާމަށް ގެންދަން ބޭނުންވޭ: ޝާޒްލީ\nވެލެންސިއާ އާއި އީގަލްސްގެ މެޗު\nވެލެންސިއާ ބަލިކޮށްގެން އީގަލްސްއަށް ތިންވަނައަށް އެރޭނެ\nވެލެންސިއާ އާއި އީގަލްސްގެ މެޗު ފަށާނީ ބުދަ ދުވަހުގެރޭ 22:00 ގައި\n28 އޭޕްރިލް 2021 | ބުދަ 04:27\nކުލަބު އީގަލްސްގެ ކޯޗު މުޙައްމަދު ޝާޒްލީ (ޝާޒް)\nދިރާގު ދިވެހި ޕްރިމިއާ ލީގުގެ ފުރަތަމަ ބުރުގައި ދަށް ނަތީޖާތަކެއް ނެރެފައިވީ ނަމަވެސް، ކުއަށް ހުރި މެޗުތަކުން ކާމިޔާބު ހޯދައި، ކުލަބު އީގަލްސްގެ އަސްލު މަގާމަށް ގެންދަން ބޭނުންވާ ކަމަށް އެ ޓީމުގެ ކޯޗު މުޙައްމަދު ޝާޒްލީ (ޝާޒް) ބުނެފިއެވެ.\nމި ސީޒަނަށް ޓީސީ ސްޕޯޓްސް ކުލަބާއެކު ނުކުތް ޝާޒްލީ އީގަލްސްއާ ހަވާލުވީ ޖެނުއަރީ މަހުގެ ފަހުކޮޅެވެ. އޭރު އީގަލްސް އޮތީ ތާވަލުގެ ފުލުން ދެވަނައިގައެވެ. އެކަމަކު ޝާޒްލީއާއެކު އީގަލްސްއިން ކުޅުން ރަނގަޅުކޮށްފައިވާއިރު، އެންމެ ފަހުން ޓީސީއާ ދެކޮޅަށް ކުޅުނު މެޗު ކާމިޔާބުކޮށް އީގަލްސް މިހާރު އޮތީ ތާވަލުގެ ހަތަރުވަނައިގައެވެ.\nލީގުގައި ބުދަ ދުވަހުގެރޭ ކުލަބު ވެލެންސިއާއާ ދެކޮޅަށް ނުކުތުމުގެ ކުރިން އަންގާރަ ދުވަހު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ޝާޒްލީ ބުނީ އީގަލްސްއިން މިދިޔަ އަހަރުތަކުގައި ނެރެފައިވާ ނަތީޖާތަކަށް ބަލާއިރު، އެ ޓީމުގެ މެނޭޖުމަންޓުން ދީފައިވާ ޓާގެޓް ކަމަށްވާ ގަދަ ހަޔަކަށްވުރެ މައްޗަށް ދާން އެ ޓީމުގެ ކުޅުންތެރިންގެ އިތުރުން އޭނާވެސް ބޭނުންވާ ކަމަށެވެ.\nވެލެންސިއާއާ ބެހޭ ގޮތުން ޝާޒްލީ ބުނީ އެ ޓީމަކީ ލީގުގައި ނަތީޖާ ނެރެމަށް ބަލާއިރު ތަފާތު ދައްކާފައިވާ ޓީމެއް ކަމަށެވެ. އަދި ކޮންމެ ގޮތަކަށް މެޗުގެ އޮއިވަރު ދިޔަކަމުގައި ވިޔަސް، ވެލެންސިއާގައި ތިބި ސީނިއާ ކުޅުންތެރިންގެ ބޭނުން އެޓީމުން ވަރަށް ރަނގަޅަށް ހިފާ ކަމަށާއި، އެކަމަށް އީގަލްސްއިން ސަމާލުވާން ޖެހޭ ކަމަށްވެސް ވަނީ ބުނެފައެވެ.\nއީގަލްސް މެޗުގެ ކުރިން ވެލެންސިއާގެ ކޯޗު މުޙައްމަދު އާތިފް (އާތީ) ބުނީ އެންމެ ފަހުން ޔުނައިޓެޑް ވިކްޓަރީ (ޔޫވީ) އާ ދެކޮޅަށް ކުޅުނު މެޗުން ބަލިވެ ލީގު ހޯދުމުގެ އަމިއްލަ ބާރު ވެލެންސިއާއަށް މިހާރު ގެއްލިފައިވާ ކަމަށެވެ. އަދި ވެލެންސިއާއިން މިހާރު މަސައްކަތް ކުރަމުން އަންނަނީ ލީގުގެ ދެވަނަ ކަށަވަރުކުރުމަށް ކަމަށްވެސް ބުންޏެވެ.\nވެލެންސިއާއާ ދެކޮޅަށް ނުކުންނަ އީގަލްސްއަށް ތާރީފުކުރަމުން އާތީ ބުނީ އީގަލްސްއަކީ ގިނަ ދުވަސްތަކަކުން ބިނާ ކޮށްފައިވާ ޓީމެއް ކަމަށެވެ. އަދި އެގޮތަށް ވިސްނާއިރު އީގަލްސްއަކީ ވެލެންސިއާއިން ކުރިމަތިލާނެ އެންމެ އުނދަގޫ އެއް ޓީމު ކަމަށްވެސް ބުންޏެވެ. އާތީ ބުނީ މި މެޗަށް ނުކުންނައިރު އޮތް އެންމެ ބޮޑު ހިތްހަމަޖެހުމަކީ ވެލެންސިއާގެ އަރިމައްޗަށް ކުޅޭ ކުޅުންތެރިންގެ ތެރެއިން ހުސެއިން ނިޔާޒް މުޙައްމަދު (ބޮކުރީ) އާއި އަބްދުﷲ މިދުހަތު ފަހުމީ (ބިޗަޑް)، މި ދެ ކުޅުންތެރިންގެ ތެރެއިން ކުޅުންތެރިއަކު އަނިޔާއިން ސަލާމަތްވެ ކުޅެވޭނެކަން ޔަގީންވުން ކަމަށެވެ.\nއީގަލްސްއާ ދެކޮޅަށް ވެލެންސިއާ ނުކުންނައިރު، އެ ޓީމު އޮތީ ތާވަލުގެ ދެވަނައިގައި ކުޅުނު 13 މެޗުން ލިބުނު 24 ޕޮއިންޓާއެކުއެވެ. ތާވަލުގެ ތިންވަނައިގައި އޮތް ދަ ގްރާންޑޭ ސްޕޯޓްސް ކުލަބަށް 14 މެޗުން 19 ޕޮއިންޓް ލިބިފައިވާއިރު، އީގަލްސް އޮތީ ތާވަލުގެ ހަތަރުވަނައިގައި 12 މެޗުން 16 ޕޮއިންޓާއެކުއެވެ. އެހެންކަމުން ވެލެންސިއާ ބަލިކޮށްގެން ތާވަލުގެ ތިންވަނައަށް އެރުމުގެ ފުރުސަތު އީގަލްސްއަށް އެބައޮތެވެ.\nދިރާގު ދިވެހި ޕްރިމިއާ ލީގުގައި ވެލެންސިއާ އާއި އީގަލްސް ބައްދަލުކުރާ މެޗު ފަށާނީ ބުދަ ދުވަހުގެރޭ 22:00 ގައެވެ.\nދިރާގު ދިވެހި ޕްރިމިއާ ލީގު ކުލަބު އީގަލްސް ކުލަބު ވެލެންސިއާ\nތިންވަނަ ބުރު ނުކުޅެ ލީގު ނިންމާލުމުގެ ވިސްނުމެއް\nއީގަލްސް ބަލިކޮށް މާޒިޔާއަށް ނުވަ ޕޮއިންޓުގެ ލީޑެއް\nސަރުކާރުގެ މިދައުރު ނިމޭއިރު މާލޭގެ ހުރިހާ ރައްޔިތުންނަށް ބޯހިޔާވަހިކަން ލިބޭނެ- މިނިސްޓްރީ


އާއިޝަތު ރިޝްމީ މޭކްއަޕް: މީކާއިލް ކޮސްޓިއުމް: ޝިފް އަދި ހަނާ\nފިލްމާ ދޭތެރޭގައި ބުނެލަން ބޭނުންވަނީ، "ވިޝްކާ" ބެލުންތެރިންގެ މެދުގައި މަގުބޫލު މިންވަރެއް އެނގޭނީ ފިލްމު އެޅުވީމައޭ. ހަމަ ގައިމުވެސް އުންމީދުކުރި ވަރަށް ވުރެ މިހާރުވެސް ލިބޭ ތަރުހީބު މާ ބޮޑު. ފޮޓޯ:- މުހައްމަދު ޝަރުހާން/ ރާއްޖެ އެމްވީ\nބެލުންތެިރންނަށް ދޭން ބޭނުންވާ މެސެޖަކީ، “ރިޝްމީއަށް ސަޕޯޓުކުރާ ފަރާތްތަކަށް ވަރަށް ބޮޑަށް ޝުކުރިއްޔާއޭ. ތިގޮތުގައި ތިބޭފުޅުން ތިއްބަވާތީ ވަރަށް ހިތްވަރު ލިބެއޭ. އުންމީދު ކުރަމޭ އަބަދުވެސް ތިގޮތުގައި ތިއްބަވާނެ ކަމަށް. ފޮޓޯ:- މުހައްމަދު ޝަރުހާން/ ރާއްޖެ އެމްވީ\nރިޝްމީއަށް މިދާއިރާގައި މަސައްކަތް ކުރުމުގައި މިހާރު ދިމާވާ އެންމެ ބޮޑު ޗެލެންޖަކީ ޕާސަނަލް ލައިފާއި ޕްރޮފެޝަނަލް ލައިފް ބެލެންސް ކުރުމުގައި އޮންނަ ޗެލެންޖު. ފޮޓޯ:- މުހައްމަދު ޝަރުހާން/ ރާއްޖެ އެމްވީ\nފިލްމު "ވިޝްކާ" އަކީ މިހާރު ގައުމުގެ ހާލަތު އޮތް ގޮތުގެ މައްޗަށް ބިނާކޮށް ހަދާފައިވާ ފިލްމެއް. ފޮޓޯ:- މުހައްމަދު ޝަރުހާން/ ރާއްޖެ އެމްވީ\nރިޝްމީޢަކީ ވަރަށް ރީތިކޮށް، ތަފާތު ސްޓައިލުތަކަށް އެކިއެކި ހަފްލާތަކަށް ހެދުން އަޅާ ފަންނާނެ ކަމަށް ގިނަ ބެލުންތެރިން ގަބޫލުކުރޭ. ފޮޓޯ:- މުހައްމަދު ޝަރުހާން/ ރާއްޖެ އެމްވީ\nރަވީ ފާރޫގު އަދި އަހްމަދު ސައީދުގެ މުހިންމު ރޯލެއް ހިމެނޭ "ވިޝްކާ" މާޗު 8 ގައި ބެލުންތެރިންނަށް ފެނިގެން ދާނެ. ފޮޓޯ:- މުހައްމަދު ޝަރުހާން/ ރާއްޖެ އެމްވީ\n"ވިޝްކާ" އަކީ ބެލުންތެރިންނާ ހަމައަށް އަންނަ، ރިޝްމީގެ ނުވަވަނަ ފީޗާ ފިލްމް. ފޮޓޯ:- މުހައްމަދު ޝަރުހާން/ ރާއްޖެ އެމްވީ\nމިހާތަނަށް 100 އަށް ވުރެ ގިނަ ވީޑިއޯ ލަވަތަކުން ރިޝްމީގެ ހުނަރު ބެލުންތެރިންނަށް ފެނިފައި ވާއިރު ދެން އެންމެ އަވަހަށް ރިޝްމީގެ ފިލްމަކަށް ބެލުންތެރިންނަށް ފެނިގެންދާނީ ދިވެހި ފިލްމު "ވިޝްކާ" އެވެ.ފޮޓޯ\nރިޝްމީ އެންމެ ފުރަތަމަ ފިލްމީ ދާއިރާއަށް ނުކުމެފައިވަނީ 2004 ވަނަ އަހަރުގެ ޖުލައި މަހު، ރަވީއާ އެކު ކުޅެފައިވާ "ޑިން ޑިން ޑިން" މި ލަވައިން. ފޮޓޯ:- މުހައްމަދު ޝަރުހާން/ ރާއްޖެ އެމްވީ\nއާއިޝަތު ރިޝްމީގެ އުފަން ދުވަހަކީ 15 ނޮވެމްބަރު. ފޮޓޯ:- މުހައްމަދު ޝަރުހާން/ ރާއްޖެ އެމްވީ


ރައީސް އިބްރާހީމް މުޙައްމަދު ޞާލިޙުގެ ސަރުކާރުން ކުރާ ކަންކަމަށް އާންމުންގެ ފާޑުކިޔުންތައް އަމާޒުވާ ހިސާބުން، އެ ގޮތަށް ސަރުކާރުން ޢަމަލުކޮށްފައިވަނީ "ކުރީ ސަރުކާރުން" ނިންމާފައިވާތީކަމަށް ބުނެއެވެ. މިއީ ސަރުކާރަށް ފާޑުކިޔުންތައް އަމާޒުވުމާއި ގުޅިގެން ވަރަށް ގިނައިން ދެމުންގެންދާ ޖަވާބެކެވެ.\nސިޔާސީ ކަންކަމުގައި ޚިޔާލުފާޅުކުރުމަކީ ވަޒީފާގެއްލޭނެ ވަރުގެ ކުށެއްކަމަށް ކަނޑައަޅާ ސިވިލް ސަރވިސްގެ ގަވައިދަށް ގެނައި ބަދަލާއި ގުޅިގެން އަމާޒުވި ފާޑުކިޔުންތަކަށްވެސް ސަރުކާރުން ދިން ޖަވާބަކީ އެގޮތަށް އެ ގަވައިދު އެކުލަވާލަން ޖެހުނީ ކުރީ ސަރުކާރުގެ ނިންމުމަކަށް ތަބާވުމުގެ ގޮތުންކަމަށެވެ.\nރައްޔިތުން މިއަދު އެންމެ ބޮޑަށް ކަންބޮޑުވާ މައްސައެއްކަމަށްވާ، މި ސަރުކާރުން އިންޑިޔާއާއެކު ހަދާފައިވާ ސިއްރު އެއްބަސްވުންތަކަކީވެސް ކުރީ ސަރުކާރުން ހެދި އެކްޝަން ޕްލޭނެއްގެ ސަބަބުން ތަންފީޒުކުރަން ޖެހިފައިވާ އެއްބަސްވުންތަކެއްކަމަށް ސަރުކާރުން ވަނީ ބުނެފައެވެ. މި ނޫނަސް ރައްޔިތުންގެ ފާޑުކިޔުންތައް އަމާޒުވާ ގިނަ ސިޔާސަތުތައް މި ސަރުކާރުން ގެންދަނީ ކުރީ ސަރުކާރާއި ޖާމިނުކުރަމުންނެވެ.\nއެހެން ނަމަވެސް ކުރީ ސަރުކާރުގެ ނިންމުންތަކަށް އެހާ ބޮޑަށް އިޙުތިރާމުކުރާކަމަށް ބުނާއިރު އަދި ކުރީ ސަރުކާރުގެ ނިންމުންތައް ތަންފީޒުކުރަމުންދާއިރުވެސް މި ސަރުކާރަށް ކުރީ ސަރުކާރު ބުނެގެންވެސް ނުކޮށްދެވުނު އެއްކަމެއް އެބައޮތެވެ. އެއީ ހުޅުމާލޭ ދެވަނަ ފިޔަވަހީގައި ކުރީ ސަރުކާރުން އަޅާފައިވާ ހިޔާ މަޝްރޫޢުގެ ފުލެޓުތަކަށް ދައްކަންޖެހޭ މަހުކުލި ބޮޑު ނުކޮށް ހިފަހައްޓާލުމެވެ.\nކުރީ ސަރުކާރުގެ އިސްވެރިންނާއި ކުރީގެ ހައުސިން މިނިސްޓަރ ކެނޑިނޭޅި ހިޔާ ފުލެޓުތަކުގެ ކުލި ކުޑަކޮށްދިނުމަށް އެދެމުންދާއިރުވެސް މިހާރު އޮތް ސަރުކާރުން އެކަމަށް އިޖާބައެއް ނުދެއެވެ.\nކުރީ ސަރުކާރުން ކަނޑައަޅާފައިވާގޮތަށް ހިޔާ ފުލެޓުތަކަށް މަހަކު ދައްކަން ޖެހޭ ކުލި 5700 އަށް ވުރެ ބޮޑުކުރަން ނުޖެހޭނެކަމަށް ބުނަމުންދާއިރުވެސް މި ސަރުކާރުން ބުނަނީ، އެގޮތަށް އެކަން ކޮށްފިކަމަށްވާނަމަ ސަރުކާރަށް މާލީގޮތުން ބޮޑު ބުރައެއް އުފުލަން ޖެހޭނެކަމަށެވެ. ނުވިތާކަށް ފުލެޓުތަކުގެ ކުލި ބޮޑުކުރުމަށް ސަރުކާރުން ވަނީ ގަދަފައި ވިއްދާލާފައެވެ.\nމުޅި ހިޔާ މަޝްރޫޢަކީ ކުރީ ސަރުކާރަށް ނިސްބަތްވާ މަޝްރޫޢަކަށްވާއިރު، ހިޔާ ފުލެޓުތައް ދޫކުރާނެ އަދަދުތަކުން ފެށިގެން ފުލެޓު ލިބޭނެ މީހުންނާއި ފުލެޓު ހަވާލުކުރަން ނިންމާނެ ތާރީޚުތަކާއި އެ މަޝްރޫޢު ކުރިއަށް ގެންދާނެ މުޅި ޕްލޭން މި ސަރުކާރުން ވަނީ ބަދަލުކޮށްފައެވެ.\nފުލެޓުތައް ދޫކުރީވެސް ކުރީ ސަރުކާރުން ފުލެޓުތައް ދޫކުރަން ނިންމި އަދަދަށްވުރެ މަދުކޮށްފައެވެ. ފުލެޓު ލިބޭ މީހުންގެ ދާއިމީ ލިސްޓު ކުރީ ސަރުކާރުން ނެރެފައި އޮއްވާ އެ ބާތިލުކުރުމަށްފަހު އެތައް ބަޔެއްގެ އަތުން ލިޔުން އަތުލާ ލިސްޓަށް ބޮޑެތި ބަދަލުތަކެއް ގެނައީ އެކަންޏެއް ނޫނެވެ. ހިޔާ ފުލެޓުތަކުގެ ފިނިޝިން މަސައްކަތްތައް ސަރުކާރުގެ ޚަރަދުގައި ނިންމުމަށް ކުރީ ސަރުކާރުން ކަނޑައަޅާފައި އޮއްވާ، ފުލެޓުތަކުގެ އަގު ބޮޑުކޮށް މި ސަރުކާރުން ފުލެޓުތައް ހަވާލުކޮށްފައިވަނީ ފިނިޝިން މަސައްކަތްވެސް ނުނިންމައެވެ.\nހިޔާ ފުލެޓުގައި މީހުން ދިރިއުޅެން ފަށާއިރު ހުޅުމާލޭ ފޭސްދޭއް ތަރައްޤީކުރުމަށް ކުރީ ސަރުކާރުން އެކުލަވާލި ޕްލޭނުގެ އެއްވެސް ކަމެއް މި ސަރުކާރުން އަދި މިހާތަނަށް ކޮށްފައެއްވެސް ނުވެއެވެ.\nކުރީ ސަރުކާރުގެ ސިޔާސަތަކަށްވެސް ވިޔަސް، އަދި ޕްލޭނަކަށްވިޔަސް މުޅި ހިޔާ މަޝްރޫޢު މި ސަރުކާރުން ވަނީ ގަޑުބަޑުކޮށްފައެވެ. އެހެންކަމުން މިކަމަށް ބަލާލުމުން އެކަނިވެސް ކުރީ ސަރުކާރުގެ ނިންމުމެއްކަމަށް ވިޔަސް މި ސަރުކާރުން ތަންފީޒުކުރަނީ ސަރުކާރުން ބޭނުންވާ ވަކި ކަމެއްކަން ހާމަވެގެންދެއެވެ. ނުވަތަ "ކުރީ ސަރުކާރު" ބަހަނާއަކީ ބައެއްފަހަރު ކުރިމަތިވާ ފާޑުކިޔުންތަކުން ރެކެން މި ސަރުކާރުން ގެންގުޅޭ އުކުޅަކަށްވެސް ވެދާނެއެވެ.\nކުރީ ސަރުކާރުން ތިބުނާ ކުލި ކުޑަކުރި ކަމަށް ބުނާ ސިޓީ ނެރުނު ތާރީޚުއަކީ ވެރިކަން ބީވެ އެކަމުގެ ރުޅީގައި އަނެއްބަޔަކަށް ޖެއްސުން ކުރަން ނިންމި ނިމުމެކެވެ.\nވަރަށް ބަރާބަރު ލިޔުމެއް.\nނޮވެމްބަރ 12, 2021\nއާދޭހެވެ. 2023 ގަ ޔާމީނު ބުޅަލެއް ނެރުނަސް އެ ބުޅަލަށް އަހުރެން ވޯޓު ދޭ ހުށި ކަމެވެ.


Victory match akee Valencia ah final eh: Soba | Mihaaru\nވިކްޓަރީ މެޗަކީ ވެލެންސިއާ އަށް ފައިނަލެއް: ސޮބާ\n16 އެޕްރީލް 2018 - 09:354comments\nއެސްޓީއޯ މާލޭ ލީގުގައި މިރޭ ވިކްޓަރީ އަތުން މޮޅުނުވެވިއްޖެ ނަމަ ކުރިއަށްދާން ވަރަށް އުނދަގޫވާނެ ކަމަށާއި މިރޭގެ މެޗު ނަގަނީ ފައިނަލެއްގެ ގޮތުގައި ކަމަށް ވެލެންސިއާގެ ކޯޗު ސޮބާހު މުހައްމަދު އިބްރާހިމް ބުނެފި އެވެ.\nވެލެންސިއާ އޮތީ ފުރަތަމަ ހަތަރު މެޗުން ލިބުނު އެއް ޕޮއިންޓާ އެކު ތާވަލުގެ ފުލުގަ އެވެ. ވިކްޓަރީ އޮތީ ހަ ޕޮއިންޓާ އެކު ފަސް ވަނައިގަ އެވެ. އުރީދޫ ދިވެހި ޕްރިމިއާ ލީގުން ފުރުސަތު ލިބޭނީ ލީގުގެ ގަދަ ހަ ޓީމަށެވެ.\nވެލެންސިއާ އިން މަހެއްހާ ދުވަސް ފަހުން މެޗަކާ ކުރިމަތިލާއިރު ސޮބާ ބުނީ ފިޓްނަސް ފެންވަރު ރަނގަޅުކުރަން ވަރަށް ބޮޑަށް މަސައްކަތްކުރެވިއްޖެ ކަމަށާއި ފިޓްނަސް ނުހުންނޭޔެކޭ މިހާރު ނުބުނެވޭނެ ކަމަށެވެ. އަދި ދެން އޮތީ މިއީ ކުރެވިދާނެ ކަމެއްކަން ކުޅުންތެރިން އަމިއްލަ ނަފްސަށް ގަބޫލުކުރުން ކަމަށާއި އެހެންވެއްޖެ ނަމަ ކާމިޔާބީއާ ދިމާލަށް ދެވޭނެ ކަމަށް އޭނާ ބުންނެވެ.\n"މި މެޗަކީ ސީޒަނުގެ މިހާރު އަޅުގަނޑުމެންނަށް ލިބެމުން އަންނަ ނަތީޖާއަށް ބަލާފައި އަޅުގަނޑުމެންގެ ފައިނަލް މެޗޭ ވެސް ބުނެވިދާނެ. މި މެޗުން ޕޮއިންޓެއް ނުލިބިއްޖެއްޔާ ކުރިއަށްދާން އުނދަގޫވާނެ. އެހެންކަމުން މި ބަލަނީ ކުޅުންތެރިން ވެސް މެނޭޖްމަންޓުން ވެސް ފައިނަލް މެޗުގެ ގޮތުގައި،" ސޮބާ ބުންޏެވެ.\nސޮބާ ބުނީ އޭނާ ލަފާކުރާ ގޮތުގައި ފުލުން ސަލާމަތްވާން މަސައްކަތްކުރާނީ ވެލެންސިއާގެ އިތުރުން ވިކްޓަރީ އާއި ގްރީންސްޓްރީޓްސް ފަދަ ތިން ހަތަރު ޓީމެއް ކަމަށާއި އެ ޓީމުތަކުގެ އަތުން ޕޮއިންޓް ނުހޯދިއްޖެއްޔާ އުނދަގޫވާނެ ކަމަށެވެ.\nސޮބާ ބުނީ އިދިކޮޅަށް ނުކުންނަ ވިކްޓަރީން ކުޅުން ވަރަށް ރަނގަޅުކޮށްފި ކަމަށާއި ޓީސީ އާއި ގްރީންސްޓްރީޓްސް އަތުން ވެސް އެ ޓީމުން ޕޮއިންޓް ހޯދާފައި އޮތުމުން ސަމާލުވާން ޖެހޭނެ ކަމަށެވެ.\n"އަޅުގަނޑުމެންނަށް ވުރެ ވަރުގަދަ. ސަމާލުވެގެން އެގޮތް ދެކިގެން ވަރަށް މަސައްކަތުންވިޔަސް މޮޅަކަށް ނުކުންނާނީ،" ސޮބާ ބުންޏެވެ. "މެޗުތަކުން ބަލިވަމުން އަންނަންޏާ ކިތަންމެ މޮޅު ކުޅުންތެރިންތަކެއް ވިޔަސް މޯރަލީ އިތުބާރު ދަށްވާނެ. އަދި އާދައިގެ ޓީމެއް ވެއްޖެއްޔާ އެބައި ބޮޑުވާނެ. އެގޮތުން އިތުބާރު ހޯދައި ހިތްވަރު އާކޮށްލަން ލިބޭ ފުރުސަތެއް މިއީ."\nސޮބާ އިދިކޮޅަށް ނުކުންނަ ވިކްޓަރީ އަކީ އޭނާގެ ކެރިއަރުގައި ގިނަ އަހަރުތަކެއް ކުޅެ އެތައް ކާމިޔާބީތަކެއް ހާސިލްކޮށްފައިވާ ޓީމެކެވެ. އަނެއްކޮޅުން ވިކްޓަރީގެ މިހާރުގެ ކޯޗު ހަންގޭރީގެ ލާސްލޯ ކިސް އަކީ ސޮބާ ކުޅުނު ޒަމާނުގައި ވެލެންސިއާގެ ކޯޗެވެ.\n"މީގެ 10 އަހަރު ކުރިން ވިކްޓަރީ އާއި ވެލެންސިއާ ކުޅޭ ފައިނަލް މެޗުގައި ދަނޑު އޮންނާނީ ފުރިފައި. މިހާރު ސަޕޯޓަރުންނެއް ނުވަދޭ. އެކަމާ ކޯޗު ދެރަވޭ،" ކިސް އޭރުގެ ހަނދާންތައް އާކުރި އެވެ.\nއޭނާ ބުނީ ވެލެންސިއާ ދެކެ ކިތަންމެ ލޯބިވީ ނަމަވެސް މެޗުގައި އެކަމެއް ނޯންނާނެ ކަމަށާއި މެޗު ކުޅޭއިރު އޭނާގެ އެއް ނަމްބަރު ޓީމަކަށްވާނީ ވިކްޓަރީ ކަމަށެވެ. ކިސް ބުނީ އެންމެ ފަހުން ގްރީންސްޓްރީޓްސް އަތުން ވިކްޓަރީ މޮޅުވީ ފަހު ބައިގައި ރަނގަޅަށް ކުޅެ ނަސީބު ވެސް އެހީވެގެން ކަމަށެވެ.\n"ވިސްނަން ޖެހޭ ވެލެންސިއާ އަކީ ވެސް ވަރަށް ބުރަކޮށް މަސައްކަތްކުރާ ޓީމުތަކެއް. އަހަރެމެން ޓީމުގައި އިންޖަރީގެ މައްސަލަ ވަރަށް ބޮޑު. ވެލެންސިއާގައި އެބަތިބި ވަރަށް ފާހަގަކޮށްލެވޭ ކުޅުންތެރިންތަކެއް،" ވެލެންސިއާގެ ބިދޭސީ ކުޅުންތެރިންނާއި ކެޕްޓަން މުހައްމަދު ޝިފާން (ކުޑައްޓޭ) ގެ ނަން ފާހަގަކޮށް ކިސް ބުންޏެވެ.\nއިތުރު ލިޔުންތައް ވިކްޓަރީ ސްޕޯޓްސް ކްލަބް ކްލަބް ވެލެންސިއާ\nވިކްޓަރީން ޕްރިމިއާ ލީގުގެ ފުރުސަތު ބޮޑުކޮށްފި\nވިކްޓަރީން ފަހަތުން އަރައި ވެލެންސިއާ ބަލިކޮށްފި\nޑޮކްޓަރ މުޙައްމަދު ޖަމީލް އަޙްމަދު\nމަޖިލިހުގައި އެމްޑީޕީއަށް ނިކަމެތިކަން!\nމުސްލިމުން ނަމާދުކުރި އިރު ގިނަ ބަޔަކު ހިމާޔަތުގައި\nކްރައިސްޗާޗުގެ ހުކުރުނަމާދު ލައިވްކޮށް ސްކޫތެއް ގެންނަނީ\nއެކްޓަރަކު އާމްދަނީ ހޯދަން ސެކިއުރިޓީ ގާޑަކަށް\nހަ ސައިކަލެއްގައި ރޯކޮށްލައިފި\nމިސްކިތުގެ ހަމަލާއަށް ތައުރީފްކުރި މީހަކު ބޭރުކޮށްފި\nSeenco Pvt Ltd\nGraphics Designer cum E-Marketing Assistant


ވިލް ސުމިތު މިދިޔަ އަހަރު ރަންވީރާއި ކަރަންއާ އެކު އިންޑިއާގައި.\n17 ފެބުރުއަރީ 2019 - 08:06\nއިންޑިއާގެ މިހާރުގެ ބޮޑުވަޒީރު ނަރެންދުރަ މޯދީގެ ވާހަކަ ކިޔައިދޭ ފިލްމު "ޕީއެމް ނަރެންދުރަ މޯދީ" ގައި މޯދީގެ ރޯލް ވިވެކް އޮބެރޯއީ ކުޅެމުން އަންނަ އިރު، ފިލްމުގައި އޭނާގެ މަންމަގެ ރޯލް ކުޅެން ޒަރީނާ ވައްހާބް ސޮއިކޮށްފި އެވެ.\nޒަރީނާއަކީ މަޝްހޫރު އެކްޓަރު އަދިތިޔާ ޕަންޗޯލީގެ އަންހެނުންނެވެ.\nމިހާރު ޝޫޓް ކުރަމުން އަންނަ ފިލްމުގައި ޒަރީނާ ފެނިގެން ދާނީ މޯދީ އަބަދު ވެސް ވަރަށް ގާތް ގުޅުމެއް ބާއްވާ އޭނާގެ މަންމަ ހަރީބަން މޯދީގެ ރޯލެވެ. އަދި ފިލްމުގައި މޯދީގެ އަންހެނުންގެ ރޯލުން ފެނިގެން ދާނީ "ރާމް ލީލާ" އާއި "ރާޖްނީތީ" ފަދަ ފިލްމުތަކުގައި ސަޕޯޓިން ރޯލްތަކެއް ކުޅެފައިވާ މަޝްހޫރު ޓީވީ ބަތަލާ ބަރްކާ ސެންގުޕްތާ އެވެ.\n"ޕީއެމް ނަރެންދުރަ މޯދީ" ގައި ވެރިކަން ކުރާ ޕާޓީ ބީޖޭޕީގެ ލީޑަރު އަމިތު ޝާހްގެ ރޯލުން ފެނިގެން ދާނީ މަނޯޖް ޖޯޝީ އެވެ.\nIT'S OFFICIAL... Zarina Wahab to portray PM Narendra Modi’s mother and Barkha Bisht Sengupta to enact the part of his wife in the biopic #PMNarendraModi... Stars Vivek Anand Oberoi... Directed by Omung Kumar... Produced by Suresh Oberoi and Sandip Ssingh... Official look: pic.twitter.com/KdbBLN7ujI\nއޮމަންގް ކުމާރު ޑައިރެކްޓް ކުރާ މި ފިލްމުގެ ކާސްޓުންގެ ތެރޭގައި ދަރުޝަން ކުމާރު، ބޮމަން އިރާނީ އަދި އަންޖަން ސްރިވަސްތާވް ވެސް ހިމެނެ އެވެ.\nބަނީތާ ތަމަޅަ ފިލްމަކަށް\nމިދިޔަ އަހަރު ވަރުން ދަވަންއާ އެކު ފިލްމު "އޮކްޓޯބާ" އިން ބޮލީވުޑަށް ތައާރަފުވި ބަތަލާ ބަނީތާ ސަންދޫ ތަމަޅަ ފިލްމަކަށް ސޮއިކޮށްފި އެވެ.\nCONFIRMED... #October leading lady Banita Sandhu to star in #Tamil remake of #ArjunReddy... Dhruv Vikram, son of Chiyaan Vikram, to essay the title role. pic.twitter.com/QPM4FYenuT\nއޭނާ ސޮއި ކުރި ދެވަނަ ފިލްމަކީ 2017 ވަނަ އަހަރު ރިލީޒް ކުރި ކާމިޔާބު ތެލެގޫ ފިލްމު "އަރުޖުން ރެޑީ" ގެ ތަމަޅަ ރިމެކެވެ. މި ފިލްމުގައި ބަނީތާ ފެނިގެން ދާނީ ދުރޫވް ވިކްރަމްއާ އެކީގަ އެވެ. އޭނާއަކީ ސައުތުގެ މަޝްހޫރު އެކްޓަރު އަދި މަނީ ރަތުނަމްގެ "ރާވަން" ފަދަ ފިލްމުތައް ވެސް ކުޅެފައިވާ ޗިޔާން ވިކްރަމްގެ ދަރިފުޅެވެ.\n"އަރުޖުން ރެޑީ" ގެ ބޮޑު ކާމިޔާބީއާ އެކު މި ފިލްމުގެ ހިންދި ރިމެކެއް ހެދުމުގެ މަސައްކަތް ވެސް މިހާރު އަންނަނީ ކުރަމުންނެވެ. ތެލެގޫ ފިލްމު ވެސް ޑައިރެކްޓް ކުރި ސަންދީގް ވަންގާ، ޝާހިދު ކަޕޫރާއި ކިއާރާ އަދްވާނީއާ އެކު ގެނެސްދޭ ފިލްމުގެ ނަމަކީ "ކަބީރު ސިންގް" އެވެ.\nސުޖިތު ސިރުކާސް ޑައިރެކްޓް ކުރި "އޮކްޓޯބާ" އަށް ފަހު، ބަނީތާ ހިންދީ އިތުރު ފިލްމަކަށް ސޮއިކޮށްފައެއް ނުވެ އެވެ.\nރަންވީރަށް ވިލް ސުމިތުގެ ތައުރީފު\nސިނަމާތަކުގައި މިހާރު ދައްކަމުން އަންނަ ފިލްމު "ގަލީ ބޯއި" ގައި ރަންވީރު ސިންގް ދައްކުވައި ދީފައިވާ އެކްޓިން އަށް ހޮލީވުޑްގެ މަޝްހޫރު އެކްޓަރު ވިލް ސުމިތު ތައުރީފުކޮށްފި އެވެ.\n“ Yo Ranveer congrats man I am loving what you’re doing with Gullyboy for me old school hip hop here seeing hip hop all over the world like that I am loving it man congrats “ - Will Smith to Ranveer Singh\nއޭނާ ސޯޝަލް މީޑިއާގައި އާންމުކޮށްފައިވާ ވީޑިއޯއެއްގައި ވަނީ ރަންވީރު ރެޕާއެއްގެ ގޮތުގައި ދައްކުވައި ދިން ކެރެކްޓާ ވަރަށް މޮޅު ކަމަށް ބުނެ، ފިލްމު ވެސް ވަރަށް ރީތި ކަމަށް ބުނެފަ އެވެ. އަދި ރަންވީރަށް މަރުހަބާ ކިޔާ ކަމަށް ވެސް ވިލް ސުމިތު ބުންޏެވެ. މިދިޔަ އަހަރު ވިލް ސުމިތު އިންޑިއާ އަށް ކުރި ދަތުރުގެ ތެރޭގައި ރަންވީރާ ބައްދަލުވެ، ދެ ތަރިންގެ ގުޅުން މިހާރު ވަރަށް ބަދަހި އެވެ.\nއަންނަ މެއި މަހުގެ 10 ވަނަ ދުވަހު ރިލީޒް ކުރާ ޓައިގާ ޝްރޮފްގެ "ސްޓޫޑަންޓް އޮފް ދި އިޔާ 2" ގެ ހާއްސަ ފެނިލުމަކުން ވިލް ސުމިތު ފެނިގެން ދާނެ އެވެ. އޭނާގެ ދަރިފުޅު އަދި ރެޕާ ޖޭޑަން ސުމިތު، 20، މިހާރު ހުރީ ޓުއާއަކަށް އިންޑިއާ އަށް ގޮހެވެ.\nމާޝްމެލޯގެ ވީޑިއޯއެއްގައި ޝާހްރުކް\nމިހާރު އިންޑިއާ އަށް ޓުއާ ކުރަމުން އަންނަ އެމެރިކާގެ މަޝްހޫރު ޑީޖޭ ކްރިސްޓޯފާ ކޮމްސްޓޮކް ނުވަތަ މަޝްހޫރު ނަމުން ނަމަ މާޝްމެލޯގެ ވީޑިއޯ ލަވައެއްގެ ހާއްސަ ފެނިލުމަކުން ބޮލީވުޑްގެ މަޝްހޫރު އެކްޓަރު ޝާހްރުކް ހާން ދައްކާލައުފި އެވެ.\n#BIBA Music Video is out NOW!\nWatch on @youtubemusic @ipritamofficial @ShirleySetia https://t.co/FUHEmPYDhf pic.twitter.com/UtGrlwueWE\n"ބިބާ" ގެ ނަން ދީފައިވާ ލަވަ ފެށިގެން އަންނަ އިރު، ޝާހްރުކްގެ އެންމެ ކާމިޔާބު އެއް ފިލްމު ކަމަށްވާ "ދިލްވާލޭ ދުލްހަނިޔާ ލޭޖާއޭގޭ" ގެ ހަނދާންތައް އައުކޮށްދޭ ކަހަލަ މަންޒަރެއް ވެސް ލަވައިގައި ހިމަނާފައިވެ އެވެ.\nޝާހްރުކަށް ޓްރިބިއުޓެއްގެ ގޮތުގައި ގެނެސް ދީފައިވާ މި ވީޑިއޯ ލަވަ ތައްޔާރުކޮށްފައި ވަނީ ވަރަށް ބޮލީވުޑް ސްޓައިލަށެވެ. އަދި ލަވައިގެން ތަންކޮޅަކުން ބޮލީވުޑްގެ މަޝްހޫރު މިއުޒިކް ޑައިރެކްޓަރު ޕްރިތަމް ވެސް ފެނިގެން ދެ އެވެ.\nއިތުރު ލިޔުންތައް ބޮލީވުޑް ޝާހިދު ކަޕޫރު ވިވެކް އޮބްރޯއީ ނަރެންދުރާ މޯދީ


Alhan Ge Varu Gadha Inzaareh MDP Ah – adduLIVE\nއަލްހާންގެ ވަރުގަދަ އިންޒާރެއް އެމްޑީޕީ އަށް\n1 Feb 09, 2019, 18:26 ހަސަން ރަޝީދު\nފޭދޫ ދާއިރާގެ ކުރީގެ މެންބަރ އަލްހާން ފަހުމީ\nޝަރުއީ ދާއިރާ އިސްލާހު ކުރުމުގެ ނަމުގައި އެމްޑީޕީން ހަގީގަތުގައި ކުރަން އުޅޭ ކަންތައްތައް ހާމަކުރަންޖެހިދާނެ ކަމުގެ އިންޒާރު ފޭދޫ ދާއިރާގެ ކުރީގެ މެމްބަރު އަލްހާން ފަހުމީ އެމްޑީޕީ އަށް ދެއްވައިފިއެވެ.\n"އެޖެންޑާ 19" ގެ ނަމުގައި އަންނަ ރައްޔިތުންގެ މަޖިލީހަށް ހުށަހެޅުންތަކެއް ހުށަހަޅަން އެމްޑީޕީން ނިންމާފައިވާއިރު އެންމެ ގިނަ ބައެއްގެ ލޯ އަމާޒުވެގެން ގޮސްފައި ވަނީ ޝަރުއީ ނިޒާމް އިސްލާހު ކުރަން އެ ޕާޓީން ހުށަހަޅާފައިވާ ކަންތައްތަކަށެވެ.\nއެގޮތުން ޝަރުއީ ދާއިރާ އިސްލާހުކުރުމުގެ ގޮތުން ގެންނަން ޖެހޭ ބަދަލުތައް ގެނައުމަށް ސްޕްރީމް ކޯޓަށް ލިބިފައިވާ ބާރުތައް ހަނިކޮށް، ސުޕްރީމް ކޯޓުގެ ރަޖިސްޓްރާއަށް ދޭން ޖެހޭ ބާރުތައް އިތުރުކުރުމަށް އެމްޑީޕީން ވަނީ ހުށަހަޅާފައެވެ.\nއެމްޑީޕީގެ އެ ހުށަހެޅުންތައް ދިފާއުކުރައްވާ ގަލޮޅު އުތުރު ދާއިރާގެ މެމްބަރު އީވާ އަބްދުﷲ ކުރެއްވި ޓްވީޓަކަށް ރައްދު ދެއްވަމުން އަލްހާން މިއަދު ވިދާޅުވީ ކޯޓުތަކުގެ ފަނޑިޔާރުންނާއި ޝަރުއީ ދާއިރާ ކޮންޓްރޯލް ކުރަން ކުރީގެ ރައީސް މުހައްމަދު ނަޝީދު ބޭނުންފުޅުވާ މިންވަރު އީވާ އަށް އެނގިވަޑައިނުގަންނަވާނެ ކަމަށެވެ. އަދި އެ ކަންކަން އޭނާ އަށް އެނގިވަޑައިގަންނަވާ ކަމަށާއި އަދި އެކަން ސާބިތުކޮށްދެއްވަން ތައްޔާރަށް ހުންނެވި ކަމަށްވެސް އަލްހާން ވިދާޅުވިއެވެ.\nމީގެއިތުރުން ޝަރުއީ ދާއިރާ އިސްލާހު ކުރުމުގެ ނަމުގައި އެމްޑީޕީން ހަގީގަތުގައި ކުރަން އުޅޭ ކަންތައްތައް ވެސް ހާމަކުރަން ޖެހިދާނެ ކަމަށާއި އެމްޑީޕީން ބޭނުންވަނީ އެ ފަރާތްތަކަށް ކަމުދާ ބަޔަކު ކޯޓުތަކަށް އައްޔަން ކުރަން ކަމަށްވެސް އަލްހާން ވިދާޅުވިއެވެ.\n"މި ކަންކަން ހާމަކުރާނަން ވަރަށް އަވަހަށް. މަޑުކޮށްލާ" އަލްހާން ވިދާޅުވެފައިވެއެވެ.\nEva doesn’t know how much @MohamedNasheed is trying to control judges and judiciary. I know. I can prove it. You all better shut before we expose what u are doing in the name of reforming judiciary. You only need your judges in courts. I will expose it all soon. Wait for it. https://t.co/x4Wd3p58jS\n— A L H A N F A H M Y (@AlhanFahmy) February 9, 2019\nޝަރުއީ ދާއިރާ އިސްލާހު ކުރުމަށް އެމްޑީޕީން ހުށަހަޅާފައިވާ ކަންކަމަށް ކުރީގެ ނައިބު ރައީސް ޑރ.މުހައްމަދު ޖަމީލު އަހުމަދު ވެސް އިއްޔެ ވަނީ ފާޑު ވިދާޅުވެފައެވެ.\nނަމަވެސް ޖަމީލުގެ ވާހަކަތަކަށް ކުރީގެ ރައީސް ނަޝީދު މިއަދު ރައްދު ދެއްވިއިރު، ނަޝީދު ވަނީ ޝަރުއީ ނިޒާމް އިސްލާހު ކުރުމުގައި ދެން އޮތް އެހެން ގޮތަކީ ކޮބައިކަން ސާފުކޮށްދެއްވުމަށް ޖަމީލުގެ އަރިހުން އެދިވަޑައިގެންފައެވެ. އަދި އެޖެންޑާ 19 ތައްޔާރުކޮށްފައި ވަނީ ވޭތުވެދިޔަ 15 އަހަރު ކޮށްފައިވާ ތަޖުރިބާއިން ކަމަށް ވެސް ނަޝީދު މިއަދު ވިދާޅުވިއެވެ.


Thimaavettaa emme rattehi resort, anna mahu hulhuvanee | Mihaaru\nހުރަވަޅިން ޅ. އަތޮޅުގައި ތަރައްގީ ކުރާ ކުޑަޑޫ ރިސޯޓް | ފޮޓޯ: ކުޑަޑޫ ރިސޯޓް މޯލްޑިވްސް\nތިމާވެއްޓާ އެންމެ ރައްޓެހި ރިސޯޓް، ކުޑަދޫ އަންނަ މަހު ހުޅުވަނީ\n29 ނޮވެމްބަރ 2018 - 12:347comments\nހުރަވަޅިން ޅ. އަތޮޅުގައި ތަރައްގީ ކުރާ ރިސޯޓް އަންނަ މަހު ހުޅުވާއިރު، އެތަން ރާއްޖޭގެ އެންމެ ތިމާވެއްޓާ ރައްޓެހި ތަނަކަށް ވެގެންދާއިރު، އެ ރިސޯޓް ރީތި ކުރަން ބޭނުން ކުރާނީ އެ ހިސާބުގައި ގުދުރަތީ ގޮތުން ހެދޭ ގަސްގަސް ކަމަށް އެ ރިސޯޓުން ބުންޏެވެ.\nއެ ރިސޯޓު ތަރައްގީ ކޮށްފައިވަނީ ޖަޕާނުގެ ސްޓައިލަށް ޑިޒައިން ކޮށްފައިވާ 15 ވިލާ އާ އެކުގަ އެވެ. އެގޮތުން ކޮންމެ ވިލާއެއް ދެ ފަންގިފިލާ އަށް އިމާރާތް ކޮށްފައި ވާއިރު، އެ ހުރިހާ އިމާރާތެއްގެ ފުރާޅުގައި 984 ސޮލާ ޕެނަލް ވަނީ ހަރުކޮށްފަ އެވެ. މި ސޯލާ ޕެނަލްތަކުގެ ފުރިހަމަ ބޭނުންކޮށް، ދުވާލެއްގެ މައްޗަށް 300 ކިލޯވޯޓުގެ ކަރަންޓު އުފައްދާ މުޅި ރިސޯޓަށް ކަރަންޓް ދެވޭނެ އެވެ.\nތިމާވެއްޓަށް ގެއްލުން ދެވޭ ޕްލާސްޓިކާއި، ކާބަން އެމިޝަން ވީހާ ވެސް ކުޑަ ކުރުމުގެ ގޮތުން އެ ރިސޯޓުގައި ބޭނުން ކުރާ ބޯފެނަކީ އަމިއްލަ އަށް ޑީސެލިނޭޓްކޮށް، ބިއްލޫރި ފުޅީގައި ބަންދު ކުރެވޭ ގޮތަށް ތައްޔާރު ކުރާ ފެނެކެވެ.\nހަމަ އެގޮތުން އެއްފަހަރު ބޭނުންކޮށް އުކާލާ ޕްލާސްޓިކް މަދު ކުރުމުގެ ގޮތުން ކުޑަދޫ ރިސޯޓުން ހޮޅި އާއި ބަދިގޭގެ ސާމާނު އެއްވެސް ޕްލާސްޓިކެއް ބޭނުން ނުކޮށް، ތިމާވެއްޓާ ރައްޓެހި ތަކެތި ބޭނުންކުރަން ވަނީ ނިންމައިފަ އެވެ. އޭގެ ތެރެއިން ބަޔޯޑިގްރޭޑަބަލް ތަކެއްޗާއި، ކަނޑުގައި އުޅޭ ދިރޭ ތަކެއްޗަށް އެއްވެސް ގެއްލުމެއް ނުވާ ސާމާނު ވަނީ ބޭނުން ކުރުމެވެ.\nކާއެއްޗެހިން ކުރާ އިސްރާފު މަދުކޮށް، ތިމާވެއްޓާ ރައްޓެހި ގޮތަކަށް ކާއެއްޗެހި ހޯދުމުގެ ގޮތުން ވީހާ ވެސް ގިނައިން ރާއްޖެއިން ބާނާ މަހާ، ސީފުޑް ބޭނުން ކުރާނެ ކަމަށް އެ ރިސޯޓުން ވަނީ ބުނެފަ އެވެ.\nކުޑަދޫ ރިސޯޓަކީ ހުރަވަޅިން ތަރައްގީ ކުރާ ތަނެކެވެ. އަދި މިހާރު އެ ރިސޯޓު ވަނީ އާކިޓެކްޗަރަލް ޑައިޖެސްޓުން 2019 ވަނަ އަހަރުގެ އެންމެ ރީތި ޑިޒައިންތަކުގެ ރިސޯޓުގެ ލިސްޓުގައި ހިމަނައިފަ އެވެ.


Hospital Gai Faruvaa Dhemundhaa Yemen Meehaa Ge Haalu Miadhu Kudakoh Rangalhu - Corrections - Vaguthu\nހޮސްޕިޓަލްގައި ފަރުވާ ދެމުންދާ ޔަމަން މީހާގެ ހާލު މިއަދު ކުޑަކޮށް ރަނގަޅު - ކަރެކްޝަންސް\nދިވެހި އަންހެނަކާ ކައިވެނި ކޮށްގެން ރާއްޖޭގައި ދިރިއުޅެމުން އަންނަނިކޮށް ހައްޔަރުކުރި ޔަމަނުގެ ރައްޔިތެއް ކަމުގައިވާ ޔާސިރު ޔަހްޔާ ސާލިހްގެ ހާލު މިއަދު ކުޑަކޮށް ރަނގަޅު ކަމަށް ކަރެކްޝަނަލް ސާވިސްއިން މިއަދު ބުނެފިއެވެ.\nމިދިޔަ އަންގާރަ ދުވަހު އިރުއޮއްސުނުއިރު، ހާލު ދެރަވެގެން ޔާސިރު އައިޖީއެމްއެޗަަށް ގެންގޮސް ފަރުވާދެމުން ދިޔައީ ވެންޓިލޭޓަރުގައި ކަމަށް އާއިލާއިން ބުނެފައެވެ. ކަރެކްޝަނަލް ސާވިސް އިން ބުނަނީ، އޭނާއަށް ފަރުވާދެމުން ދިޔައީ އެމާޖެންސީގައި ކަމަށެވެ.\nއޭނާއަށް ފަރުވަދެމުން ދަނީ ކޮން މައްސަލައަކާއި ގުޅިގެންކަންވެސް ކަމާއި ބެހޭ އިދާރާތަކުން ހާމަކޮށްފައެއް ނުވެއެވެ.\n"ވަގުތު"އަށް މައުލޫމާތުދެއްވަމުން ކަރެކްޝަންސްގެ މީޑިއާ އޮފިސަރ އާމިނަތު ޔުސްރީން އަހުމަދު ވިދާޅުވީ، އަދިވެސް އޭނާއަަށް ފަރުވަދެމުން ދަނީ ހޮސްޕިޓަލްގައި ކަމަށާއި، އޭނާގެ ހާލު މިއަދު ކުޑަކޮށް ރަނގަޅު ކަމަށެެވެ.\nމިކަމާއި ގުޅިގެން އިތުރު މައުލޫމާތު ހާމަކުރެވެން ނެތްކަންވެސް ޔުސްރީން ވަނީ ފާހަގަކޮށްފައެެވެ.\nމިދިޔަ އަންގާރަ ދުވަހު އާއިލާގެ ފަރާތުން "ވަގުތު"އަށް ދިން އިންޓަވިއުއެއްގައި ބުނެފައި ވަނީ، ޔާސިރުއަށް ދިމާވެގެން އުޅެނީ ކޮން ކަހަލަަ ސިއްހީ މައްސަލައެެއްކަން އާއިލާއަށްވެސްް ނޭނގޭ ކަމަށެވެ.\nޔާސިރު މީގެ ކުރިންވެސް ހާލު ދެރަވެގެން އެޑްމިޓްކޮށް ފަރުވާ ދީފައި ވެއެވެ.\nއެގޮތުން މީގެ ކުރިން އޭނާ ބަނޑުހައި ހޫނުކަމުގެ ހަޅުތާލުވެސް ކޮށްފައި ވެއެވެ.\nޔާސިރު ހައްޔަރުކޮށްފައި ވަނީ 2017 ވަނަ އަހަރު މާރިޗް މަހުގެ ތިންް ވަނަ ދުވަހު ކޯޓު އަމުރެއްގެ ދަށުން އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީގައި ޓީޗަރެއްގެ ވަޒީފާ އަދާކުރަމުން ދަނިކޮށެވެ.\nމިހާތަނަށް ޔާސިރުގެ މައްޗަށް އެއްވެސް ދައުވާއެއް އުފުލާފައެއް ނުވެއެވެ.\nޔާސިރް އާއި މެދު އިދަރީ ގޮތުން ކަންތައް ކުރަމުންދާ ގޮަތްތަކާއި ގުޅިގެން އާއިލާގެ ފަރާތުން މައްސަލަ ވަނީ ސިވިލް ކޯޓަށް ހުށަހަޅާފައެވެ.\nޖުލައި 23, 2020 15:32\nހާލު ކުޑަކޮށް ރަގަޅޯ....\nޖުލައި 23, 2020 17:05


Raajje ishthihaarukurumah mifaharu Turkey ge noosverin - vNews.mv\nތުރުކީން އައި ނޫސްވެރިންގެ ޓީމް:\nރާއްޖެ އިޝްތިހާރުކުރުމަށް މިފަހަރު ތުރުކީގެ ނޫސްވެރިން!\nޠާހިރާ އަޒްހާރު 02 December 2019, 14:11\nފުޅާ ދާއިރާއެއްގައި ރާއްޖެ އިޝްތިހާރުކުރުމަށް އެމްއެމްޕީއާރުސީން ކުރަމުންގެންދާ މަސައްކަތުގެ ދަށުން، ތުރުކީގެ ނޫސްވެރިން ހިމެނޭ ޓީމެއް އާދީއްތަ ދުވަހު ރާއްޖެ ގެނެސްފިއެވެ.\nއެމްއެމްޕީއާރުސީން ބުނީ، ތުރުކީގެ ނޫސްވެރިންގެ ޓީމް ރާއްޖޭގައި ތިބުމަށް ހަމަޖެހިފައިވަނީ6ޑިސެމްބަރުގެ ނިޔަލަށް ކަމަށެވެ.\nމިޓީމް ރާއްޖޭގައި މަޑުކުރުމަށް ހަމަޖައްސާފައިވަނީ ކުރަމަތި މޯލްޑިވްސް، ކުރުނބާ މޯލްޑިވްސް އަދި މިރިހި އައިލެންޑް ރިސޯޓުގައެވެ.\nއެމްއެމްޕީއާރުސީން ބުނީ ތުރުކީން އައި މީޑިއާ ޓީމުގައި ހިމެނެނީ ސަބާ ނޫސް، ޑެއިލީ ސަބާ، އޮލްޑަސިން އަދި އެޓްލަސް މެގަޒިންގެ ނޫސްވެރިން ކަމުގައެވެ.\nމި ދަތުރުގައި ދިވެހިރާއްޖޭގެ ގުދުރަތީ ރީތިކަމުގެ އިތުރުން ހަނީމޫންއާއި، އިކޯ ޓުއަރިޒަމަށް ޒިޔާރަތްކުރާ ފަތުރުވެރިންގެ ތަޖުރިބާތައް މިޓީމަށް ދައްކާލުމަށް ވަނީ ނިންމާފައެވެ.\nއެމްއެމްޕީއަރުސީން ބުނީ މިޓީމުން ރާއްޖޭގައި ކުރާ ތަޖުރިބާގެ މައްޗަށް އެކުލެވޭ ލިޔުންތައް މީޑިއާގައި ޝާއިއުކުރުމަށް ނިންމާފައިވާ ކަަމަށެވެ. އަދި އެޓްލަސް މެގަޒިންގެ ފަރާތުން ރާއްޖެއާ ގުޅޭގޮތުން 16-12 ސޮފްހާގެ ރިޕޯޓެއް ނެރެން ނިންމާފައިވާ ކަމަށް އެމްއެމްޕީއާރުސީން ބުނެއެވެ.\nމިއަހަރުގެ އޮކްޓޫބަރު މަހުގެ ނިޔަލަށް 1،393،619 (އެއްމިލިއަން ތިންލައްކަ ނުވަދިހަތިންހާސް ހަސަތޭކަނަވާރަ) ފަތުރުވެރިން ރައްޖެއަށް ޒިޔާރަތްކޮށްފައި ވާއިރު، ތުރުކީން އެކަނިވެސް 8،059 ފަތުރުވެރިން ވަނީ ރާއްޖެ ޒިޔާރަތްކޮށްފައެވެ.\nރާއްޖެއަށް އާންމުކޮށް ދަތުރުކުރާ ބޮޑެތި މާކެޓުތަކުގެ އިތުރުން ތުރުކީކަހަލަ ކުދި މާކެޓުތަކުގައިވެސް އެމްއެމްޕީއާރުސީން ރާއްޖެ އިޝްތިހާރުކުރުމުގެ ހަރަކާތްތައް ކުރިއަށްގެންދެއެވެ.\nއެގޮތުން މިއަހަރުގެ ތެރޭގައިވެސް އެމްއެމްޕީއާރުސީން ވަނީ ތުރުކީގައި ރާއްޖެ އިޝްތިހާރުކުރުމުގެ ހަރަކާތްތަކެއް ކުރިއަށް ގެންގޮސްފައެވެ.\nރާއްޖެއިން ވަނީ ތުރުކީގައި ބާއްވާ އެންމެ ބޮޑު ޓުއަރިޒަމް ފެއާކަމުގައިވާ އެމިޓްސްގައިވެސް ބައިވެރިވެފައެވެ. މީގެއިތުރުން ނޮވެމްބަރު މަހު ތުރުކީން އިންފްލުއެންސަރުންގެ ޓީމެއްވެސް ރާއްޖެ ގެނެސްފައިވެއެވެ.\nވިޔަފާރި މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން ޓޫރިޒަމް